Member Mubeen Ge Anbikanbalun Ibu Ah Thaaeedhu Kurahvvaifi - Vaguthu\nމެމްބަރު މުބީންގެ އަނބިކަނބަލުން އިބޫއަށް ތާއިދު ކުރައްވައިފި\n11 މަސް ކުރިން ( އޮގަސްޓް 19, 2018 )\nބިލެއްދޫ ދާއިރާގެ ޕީޕީއެމްގެ މެމްބަރު އަހުމަދު މުބީންގެ އަނބިކަނބަލުން އައިޝަތު މަމްދޫހާ އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް ތާއީދުކުރައްވަން ނިންމަވާފައިވާކަން ހާމަކޮށްފިއެވެ.\nމަމްދޫހާއަކީ ޕީޕީއެމާއެކު ކޯލިޝަން ހަދާފައިވާ އެމްޑީއޭގެ ކައުންސިލް މެމްބަރެކެވެ. ކުރިން އެމްޕީޑީގެ މެންބަރެއްގެ ގޮތުގައިވެސް ހަރަކާތްތެރިވި މަމްދޫހާ މިއަދު ވަނީ އިބޫއާ އެކު ނަންގަވާފައިވާ ފޮޓޯއެއް މީސް މީޑިއާގައި އާންމު ކުރައްވައިފައެވެ.\nމަމްދޫހާ ފޭސްބުކްގައި ޖެހި ޕޯސްޓެއްގެ ޒަރިއްޔާއިން އިބޫ އާއި ފައިސަލްއަށް އޭނާ ތާއިދުކުރައްވާކަން ހާމަވާފަދަ މޭރުމަކުން ވާހަކަދައްކާފައެވެ. އަދި މިއަދު އޭނާ ވަނީ އިބޫ އާއި ފައިސަލްއަށް ވޯޓު ދެއްވަންވީ ކީއްވެކަންވެސް ހިއްސާކޮށްފައެވެ.\n"އިބޫ އާއި ފައިސަލް ވެގެން ނޫން ވޯޓު ދެއްވަންވީ. މި ގައުމަށްޓަކައި. އިންސާފަށްޓަކައި. ހަމަހަމަކަން ބޭނުންވާތީ. ދަރިންނަށްޓަކައި" މަމްދޫހާ ވިދާޅުވިއެވެ.\nމަމްދޫހާ އޭގެ ފަހުންކޮށްފައިވާ ޕޯސްޓެއްގައި ވިދާޅުވެފައި ވަނީ އޭނާއަށް ޕާޓީއެއްގައި މަސައްކަތް ކުރައްވަން ފުރުސަތު ލިބިވަޑައިނުގަތަސް، އެތައް ބައެއްގެ ހައްގަކަށް އަރައި ނުގަންނާނެ ކަމަށެވެ.\nމަމްދޫހާ އަންނަނީ ވަރަށް ފާޅުކަން ބޮޑު ގޮތެއްގައި މީސް މީޑިއާ މެދުވެރިކޮށް ސަރުކާރުގެ އެކި ކަންތައްތަކާއި މެދު ހިތްހަމަޖެހި ވަޑައިނުގަންނަވާކަން ހާމަކުރައްވަމުންނެވެ.\nއެމްޑީއޭގެ ކައުންސިލް މެމްބަރަކު އިބޫ އަށް ތާއީދު ކުރައްވަން ނިންމެވިއިރު އެ ޕާޓީގެ ލީޑަރު އަހުމަދު ސިޔާމު އިދިކޮޅު ފަރާތްތަކާއި ގުޅިވަޑައިގަންނަވަން އުޅުއްވާ ކަމުގެ އަޑުތަކެއް ވެސް ދާދިފަހުން ވަނީ ފެތުރިގެން ގޮސްފައެވެ. ނަމަވެސް އެ ވާހަކަތައް ޕީޕީއެމް އިން ވަނީ ދޮގުކޮށްފައެވެ.\nއެގޮތުން ޕީޕީއެމްގެ ޕާލަމެންޓްރީ ގުރޫޕުގެ ލީޑަރު އަހުމަދު ނިހާން ވަނީ ޕީޕީއެމް އަދި އެމްޑީއޭ ކޯލިޝަން އޮތީ ވަރަށް ބަދަހިކަމާ އެކު މި އަހަރުގެ ރިޔާސީ އިންތިހާބު ކާމިޔާބު ކުރުމަށް ކަމަށާއި ދެ ޕާޓީގެ ކޯލިޝަން ބައްދަލުވުންތައް ވެސް ބަރާބަރަށް ކުރިއަށްދާ ކަމަށް ވިދާޅުވެފައެވެ.\nއަދި އެމްޑީއޭގެ ލީޑަރު ސިޔާމް އަކީ ރައީސް ޔާމީންގެ ވަފާތެރި އެކުވެރިއެއް ކަމަށްވެސް ނިހާން ވިދާޅުވިއެވެ.\nއޮގަސްޓް 19, 2018 20:57\nސިޔަމަކީ ޔާމީނު ކޮޅައް ޖަހައިދިން މީހާ ނަމަވެސް ރަނިންމޭޓުކަން ނުދީ ސަހީމު އެމަގާމައް ނެރުނީ ސިޔާމަކީ ސިޔަސީ ޕާޓީއެއްގެ އިސްފަރާތެއް\nއޮގަސްޓް 19, 2018 21:00\nތީ އެމްޑީއޭ ގައި ހުއްޓަސް އެމްޑީޕީ މީހެއް ! އެއަރޕޯތްގައި އެމްޑީޕީ މުޒާހަރާކުރި ދުވަހު ހައްޔަރުކޮށް ދައުވާކުރަން ފޮނުވީމަ އެމްޑީއޭއަށް އައީ .. މިއަދު އިންސާފް ނުލިބޭކަމަށް ބުނެ އެބަދުކޮށްލީ އަމިއްލަ ދަރި މީހަކުމެރިކަމަށް ދައުވާކުރަން ފެށީމަ ! ކޮބާތޯ މަރާލެވުނު މީހާގެ ހައްގު؟ ހުސް ތިކަލަހަލަ މީހުން ތިތާގަ ތިތިބީ ތިމީހުންގެ ސަބަބުން ޔާމީނަށް ގެއްލޭނެ ވޯޓެއް ނޯނާނެ ! ވިއަޔާވާނީ ރަނގަޅެއް ލިބޭވޯޓް ވާނީ ގިނަ ! ހުރިހާ ކުނިޖަމާވާނީ އެއްތަނަކަށް !\nއޮގަސްޓް 19, 2018 21:22\nއިންސާފު ނުލިބިގެން އުޅޭމީހުން ތިބީ އިދިކޮޅުގަ. ޕާޓީނޫން އެންމެންނަށް އިންސާފު ލިބޭ.\nއޮގަސްޓް 19, 2018 21:45\nތި އަންހެން މީހާ އަޅާފަ ހުރި ބުރުގައިންވެސް އެނގޭ އޭނާ އަކީ އމޑޕ މީހެއްކަން\nއޮގަސްޓް 19, 2018 22:14\nދެއިރު ދެދަޅައަށް ޕާޓީ ބަދަލުކުރާ ދެފުައްކެހެރިން.\nއޮގަސްޓް 19, 2018 22:33\nތިނޫނަސް ދެފުއްކެހެރި ލުއްޗާއިން ފެނެޔޭ\nއޮގަސްޓް 19, 2018 22:40\nތިދިޔައީ ދުވަސް މިފަހަރު 13 އަހަރު ޖަހާނެ\nއޮގަސްޓް 19, 2018 23:03\nއޮގަސްޓް 19, 2018 23:04\nމެންބަރު މުބީންވެސް އެންމެ ފަހުވަގުތުގައި ތިޔަ ފަރަންޖީންނާ ގުޅޭނެކަމަށް މިބަލަނީ\nއޮގަސްޓް 19, 2018 23:20\nއޮގަސްޓް 20, 2018 00:28\nތިބުނާ މުބީން ގެ އަންހެނުން ގެ މަންނަ ވެސް އިދިކޮޅު އެފެމެލީ ވެސް އިދިކޮޅު ވަރަ ކެރިހުރެ މިބުނަނީ\nއޮގަސްޓް 20, 2018 00:41\nއެމްޑީޕީ އަކީ ބަޔަކަށް އިންސާފު ހޯދައިދެވޭނެ ބައެއްނަމަ ރަނގަޅު އެމްޑީޕީ އަށް ތާއީދު ކުރަން. އެކަމަކު ވޭތުވެދިޔަ ތަނުގައި ކުރެވުނު ތަޖުރިބާތަކުން އެނގެނީ އެމްޑީޕީ އަކީ އެއްވެސް އިންސާފެއް ހަމައެއް ލަމައެއް ނެތް އެބައުޅޭ މިބައުޅޭ ބައިގަނޑެއް ކަމެވެ. އަދި އެއްވެސް ކަމެއް ސުލްޙަވެރިކަމާއެކު ކުރުމުގެ ބަދަލުގައި ގަދަބަދަވިކަން ކުރިޔަށްނެރެގެން މަގްޞަދު ޙާޞިލްކުރަން ދިމާކުރާ ބައެކެވެ. އެމީހުންގެ ވެރިއަކަށް ހުރި މީހާއަކީ މިދިވެހިރާއްޖޭގައިހުރި މާތްވެގެންވާ އިސްލާމްދީނުގެ އެއްމެބޮޑު ޢަދުއްވު މެއެވެ. އެހެންކަމުން އިންސާފުހޯދާށޭ ކިޔާފަ އެމްޑީޕީ އަކަށް ދާނެކަމެއްނެތެވެ. ސަރުކާރާ ޒާތީ ވެގެން ސަރުކާރު ބަދަލު ކުރުމުގެ ބޭނުމުގައި ދިޔައީއޭބުނިނަމަ މާހަމަޖެހޭނެއެވެ.\nއޮގަސްޓް 20, 2018 02:57\nމިވަރުން ދާނަމަ ރައީސް ޔާމީނަށް އިތުބާރު ކުރެވޭ އެއްވެސް މީހަކު ނެތޭ ބުނާހިސާބައް އަދި ކަންތައް ދާނެ\nއޮގަސްޓް 20, 2018 06:39\nރަނގަޅު ނިޔަތެއްގަ ބުރުގާއަޅާ އަންހެނެއްނަމަ އައުރަ ނިވާވާގޮތަށް ބުރުގާ އަޅާނީ، މި ދެފުއްކެހެރި ދައިތާ ބުރުގާ އަޅާގޮތަށް ބޮލުގެ ކުރިމަތިފަޅިގެ އިސްތަށިތަށް ހާމައަށް ދައްކާލައިގެން އިންޑިއާގެ ހިންދޫ / ބުދިސްޓު އަންހެނުންވެސް ބުރުގާ އަޅައިގެން ތިބޭ، ކަލޭ އިންސާފާއި ބޭއިންސާފު ތިހާވަރަށް އިގޭނަމަ މިސަރުކާރުން ބޭއިންސާފުން ހިންގާފައިވާ ކަންތައް ނިކަން ބުނެދީބަލަ، ކަލޭގެ ފިރިމީހާ ނާއިބުރައީސަކަށް ނުނަގައިގެންތަ؟؟ ކަލޭގެ ދަރިޔަށް ހިންގަންޖެހިފައިވާ މީހަކުގެ މަރާއިގުޅޭ ޝަރީއަތް ނުހިންގަންވީތާ؟؟ކަލޭގެ ފަތްފުށް އިގޭމީހުން ވަރަށްގިނަ، އަނގަ ހުޅުވަން ލަދު ކޮބ\nއޮގަސްޓް 20, 2018 10:13\nމަމްދޫހާގެ ފިިރިހެން ދަރިއަކަށް މަރުގެ ހުކުމެއް އައިސް ސްޕްރީމް ކޯޓު މަރުހަލާގައި ވޭތޯ ވަގުތު ނޫހުން ޗެކްލަން ފެނޭ\nއޮގަސްޓް 20, 2018 11:25\nމިހާރު މިހައިހިސާބުން މުބީނުވެސްއެބަޖެހޭ މުބީނުހުރިކޮޅެއް ރައްޔިތުންނައް ބުނެލަދޭން އެންމެފަހުވަގުތުގަ އޮޅުވާނުލައްވައި ކުރީބައިގަ އެނގެންއެބަޖެހޭ\nއޮގަސްޓް 20, 2018 11:40\nތީ ޖާސޫސްކުރަންފޮނުވި ކަބަލެއް މުބީންބުނެގެން އެކޮޅު އަޑިއަޅާތީވެ ގޮތެއް އޮތްތޯބަލަން\nއޮގަސްޓް 20, 2018 15:49\nއަލީސިޔާކަމަކީ އެއްގޮތަކަށްވެސް ރަނިންމޭތްކަމަށް ދަހިވެތިވީމީހެއްނޫން! ނާއިބުރައީސަކުގެ ޢިއްޒަތާ ޖާހަތައްވުރެ މާމިނިވަންކަމާ އިއްޒަތުގައި މިހާރުވެސް ސިޔާމު އުޅުއްވަނީ އަލީއަށް ތިޔައެގެނީ ހަމައެކަނި ސިޔާމުގެނަން! އެހެންއެއްވެސް ކަމެއްނޭގޭ


Qatar airways in Raajje ah kuraa dhathuruthah ithurukohfi | MBS NEWS\nގަތަރު އެއާވޭސްގެ ފްލައިޓްތަކެއް ވެލާނާ އިންޓަނޭޝަނަލް އެއާޕޯޓުގައި ޕާކުކޮށްފައި. ފޮޓޯ: ވީއައިއޭ\nގަތަރު އެއާވޭސްއިން ރާއްޖެއަށްކުރާ ދަތުރުތައް އިތުރުކޮށްފި\n09 July 2021, 09:22\nމެދުއިރުމަތީގެ އެންމެ ވަރުގަދަ އެއް އެއާލައިން، ގަތަރު އެއާވޭސްއިން ރާއްޖެއަށްކުރާ ދަތުރުތައް އިތުރުކޮށްފި އެވެ.\nގަތަރު އެއާވޭސްއިން ބުނީ މިއަހަރުގެ ހޫނު މޫސުމާ ދިމާކޮށް ރާއްޖެއަށް ދުވާލަކު ހަތަރު ފްލައިޓް ބޭއްވުމަށް ނިންމާފައިވާ ކަމަށެވެ. މިގޮތަށް ނިންމީ ހޫނު މޫސުމާއި ދިމާކޮށް ރާއްޖެއަށް އަންނަ ފަތުރުވެރިން އިތުރުވާނެ ކަމަށް ލަފާކުރެވޭތީ ކަމަށް ވެސް ގަތަރު އެއާވޭސްއިން ބުންޏެވެ.\nމިދިޔަ އަހަރު ބޯޑަރު ހުޅުވާލުމާއި ހަމައިން މިދިޔަމަހުގެ 30 ވަނަ ދުވަހުގެ ނިޔަލަށް ގަތަރު އެއާވޭސްއިން ވަނީ ރާއްޖެއަށް 974 ދަތުރުކޮށްފަ އެވެ.\nމި ދަތުރުތަކުގައި ރާއްޖެއަށް 80،250 ފަސިންޖަރުން ވަނީ އުފުލާފަ އެވެ. މިއާއެކު ގަތަރު އެއާވޭސްވެފައި ވަނީ ރާއްޖެއަށް ދެވަނައަށް އެންމެ ގިނަ އަދަދަކަށް ދަތުރުތައްކުރާ އެއާލައިނަށެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ރާއްޖެއަށް މިހާރު 30 އެއާލައިނަކުން އަންނަނީ ދަތުރުތައް ބާއްވަމުންނެވެ. އޭގެ ތެރޭގައި ޝެޑިއުލް 21 އެއާލައިނަކާއި، ޗާޓަރު ނުވަ އެއާލައިން ހިމެނެ އެވެ.\nވިޔަފާރި ވެލާނާ އިންޓަނޭޝަނަލް އެއާޕޯޓް (ވީއައިއޭ) ދަތުރުފަތުރު ޓޫރިޒަމް ޤަތަރު އެއަރވޭސް


Hageegathugai ves Deepika masthuvaathakethi beynun kureybaa? - AO News\nސުޝާންތުގެ މަރާއެކު ފެންމަތިވި މަސްތުވާތަކެތީގެ މައްސަލައާއި ގުޅިގެން ބޮލީވުޑްގެ ގިނަ ތަރިންތަކެއްގެ މައްޗަށް ބޮޑެތި ތުހުމަތުތަކެއް ކޮށް އެ ތަރިންނާއި ސުވާލުކުރަމުން އަންނައިރު އެންމެ ފަހުން ސުވާލުކޮށްފައިމިވަނީ ސާރާ އަލީ ހާން އާއި ޝްރައްދާގެ އިތުރުން ގިނަ ބައެއްގެ ލޯތްބާއި އިހްތިރާމް ހޯދާފައިވާ ތަރި ދިޕިކާ ޕްޑުކޯން އާއެވެ.\nލީކުވި ޑްރަގް ޗެޓު ލޮގްތަކާއި ގުޅިގެން ދީޕިކާ އާއި ފަސްގަޑިއިރު ވަންދެން ސުވާލުކޮށްފައިވާއިރު ދީޕިކާ ވަނީ މަސްތުވާތަކެތި ހޯދަން އޭނާގެ މެނޭޖަރު ކަރިޝްމާ ޕްރަކާޝް އަށް މެސެޖްކުރިކަމަށް އެއްބަސްވެފައެވެ. ބޭރުގެ މީޑީއާ ރިޕޯޓްތައް ބުނާގޮތުން ނާކޮޓިކްސް ކޮންޓްރޯލް ބިއުރޯ (އެންސީބީ)އަށް ދީޕިކާ އާއި އެކު ކަރިޝްމާވެސް ވަނީ ހާޒިރުކޮށްފައެވެ. އަދި ކަރިޝްމާގެ ހާޒިރުގައި ދީޕިކާ އާއި ސުވާލުކޮށްފައިވާއިރު ދީޕިކާ ބުނީ އެ ޗެޓްލޮގްތަކަކީ 2017 ވަނަ އަހަރު އޮކްޓޯބަރުމަހުގެ ތެރޭގައި ކަރިޝްމާއަށް އޭނާކޮށްފައިވާ މެސެޖްތަކެއް ކަަމަށެވެ.\nމި މައްސަލައާއި ގުޅިގެން ދީޕިކާއާއި ގިނަ ސުވާލުތަކެއް ކޮށްފައިވާއިރު އޭނާއަށް ރޮވޭ ވަރުން ޖަވާބު ދޭން އުދަގުވިކަމަށްވެސް މީޑިއާ ރިޕޯޓްތައް ވަނީ ބުނެފައެވެ. މި މައްސަލައިގެ ތަހުޤީގު މިހާ ހިސާބަށް ދިޔައިރު ދީޕިކާ މަސްތުވާތަކެތި ބޭނުންކުރާކަން، ނުވަތަ އެެއީ އޭނާ އެހެން މީހަކަށް ދޭން ހޯދަން އުޅުނު އެއްޗެއްކަމެއް އަދި އެގިފައިނުވާކަމަށް ރިޕޯޓްތައްވަނީ ބުނެފައެވެ.\nއެންސީބީއަށް ދީޕިކާ ހާޒިރުވާން އެންގުމާއެކު އޭނާއަށް ތާއިދުކުރާ ފަރާތްތަކުން އޭނާގެ ދިފާއުގައި ނިކުމެފައިވާއިރު އެމީހުންވަނީ ސޯޝަލްމީޑީއާގައިވެސް ގިނަ ވާހަކަތަކެއް ހިއްސާކޮށްފައެވެ. މި ގޮތުން މިއީ ބަޔަކު ރާވައިގެން ހިންގާ ކަމެއްގެ ގޮތުގައި ގިނަ ބަޔަކު ބުނެފައިވާއިރު އޭނާގެ ސަޕޯޓަރުންވަނީ ދީޕިކާ ހަގީގަތުވެސް މަސްތުވާތަކެތި ބޭނުންކުރޭތޯ؟ ބުނެ ސުވާލު އުފައްދާފައެވެ. އަދި ދީޕިކާ މިފަދަ ކަމެއް ކުރާނަމަ ފިރިމީހާ ރަންވީރު ސިންގްއަށް އެގޭނެ ކަމަށްވެސް ގިނަ ބަޔަކުވަނީ ބުނެފައެވެ.\nނާކޮޓިކްސް ކޮންޓްރޯލް ބިއުރޯ (އެންސީބީ)ރަންވީރް ސިންގްބޮލީވުޑްދީޕިކާ ޕަޑުކޯން\nދީޕިކާ ސޯޝަލް މީޑިއާއަށް ޕޯސްޓްކޮށްފައިވާ ހުރިހާ އެއްޗެއް ޑިލީޓްކޮށްލައިފި


100 kilo ge drug massala:2meehehge bandhu ithuru kohfi - One Online\n100 ކިލޯ ޑްރްގަސް އެތެރެކުރުމުގައި ބައިވެރިވި ކަމުގެ ތުހުމަތުކުރެވޭ ޖުމާން މުސްތަފާ އާއި މުހައްމަދު އަހްމަދު\n100 ކިލޯގެ ޑުރަގް މައްސަލަ: ދެ މީހެއްގެ ބަންދު އިތުރުކޮށްފި\nކަނޑުމަގުން ރާއްޖެއަށް 100 ކިލޯގެ މަސްތުވާތަކެތި އެތެރެކުރި މައްސަލައިގައި ހައްޔަރުކުރި ދެ މީހެއްގެ ބަންދުގެ މުއްދަތު އިތުރުކޮށްފިއެވެ.\nކުރިމިނަލް ކޯޓުގައި މިއަދު ބަންދުގެ މުއްދަތު އިތުރުކޮށްފައި ވަނީ ނ. ވެލިދޫ، ބީޗްހެވެން، ޖުމާން މުސްތަފާ (19އ) އާއި، ލ. ކަލައިދޫ، ޖަނަވަރީމާގެ، މުހައްމަދު އަހްމަދު (34އ)އެވެ. މިއީ އެ ދެ މީހުންގެ ބަންދުގެ މުއްދަތު ކުރިމިނަލް ކޯޓުން އިތުރުކޮށްދިން ތިން ވަނަ ފަހަރެވެ.\nއެމީހުންގެ ބަންދުގެ މުއްދަތު އިތުރުކުރުމަށް ކޯޓަށް ހާޒިރުކުރީ މިއަދު މެންދުރު 1:00 ޖެހިއިރުއެވެ.\nދެ މީހުންގެ ބަންދުގެ މުއްދަތު އިތުރުކޮށްދިން ކޯޓު އަމުރުގައި ބުނެފައިވަނީ 100 ކިލޯގެ ޑްރަގް ހޯދުމަށް ޖުމާން އާއި މުހައްމަދު އަހުމަދު ވަނީ ސަފާރީއެއްގައި ދިގު ދަތުރެއް ކުރުމަށްފަހު ކަނޑުމަތިން ރާއްޖެއިން ބޭރުގެ ބޯޓަކާ ކައިރިކޮށް، ގޯނިތަކެއް ސަފާރީ އަށް އަރުވާފައި ކަމަށެވެ. ނަމަވެސް ސަފާރީގައި ފަހުން އެ ގޯނިތައް ނެތް ކަމަށާއި އެކަމަކު ގޯނިތައް ބަންނަން ބޭނުންކޮށްފައި ހުރި ވައްތަރުގެ ނޫކުލައިގެ ވާގަނޑެއް ސަފާރީން ފެނުނު ކަމަށް އަމުރުގައި ވަނީ ބުނެފައެވެ.\nޖުމާން އާއި މުހައްމަދު އަހުމަދުގެ އިތުރުން މިހާރު އެ މައްސަލައިގެ ބަންދުގައި ތިބީ ދ. ބަނޑިދޫ، ޕޮލަރިސް، މުހައްމަދު ހުސައިން (61އ) އާއި، ބަންގްލަދޭޝްގެ ދެ ރައްޔިތުން ކަމަށްވާ އެމްޑީ ރަފީގުލް އިސްލާމް (35އ) އާއި ޑީއެމް މޮބިން (24އ)އެވެ.\nމި މީހުން ހައްޔަރުކުރި އޮޕަރޭޝަންގައި ރާއްޖޭގެ ބައެއް ފަޅު ރަށްރަށާއި ހުޅުމާލެ އާއި މާލެ އަދި މާލޭގެ ބައެއް ގޭގޭގެ އިތުރުން ސަފާރީއަކާއި ލޯންޗެއް ބަލައި ފާސްކޮށްފައިވެއެވެ. އެގޮތުން 100 ކިލޯއަށްވުރެ ގިނަ މަސްތުވާތަކެތި ހޯދާފައި ވަނީ ފަޅުރަށެއް ކަމަށްވާ އދ. ބޮޑުކާށިހުރާގައި ފޮރުވާފައި ހުއްޓައެވެ. މި އޮޕަރޭޝަންގައި ޑްރަގް އިންޓެލިޖެންސާއި މެރިން ޕޮލިސް އަދި ޑްރަގް އެންފޯސްމެންޓު ޑިޕާޓްމެންޓް (ޑީއީޑީ) ވަނީ ބައިވެރިވެފައެވެ. މީގެ އިތުރުން ފޮރެންސިކުން ވެސް ވަނީ އޮޕަރޭޝަންގައި ބައިވެރިވެފައެވެ.\nއޮޕަރޭޝަންގެ ތެރެއިން ފުލުހުން ވަނީ 10 މީހަކު ހައްޔަރުކޮށްފައެވެ. އޭގެ ތެރެއިން ފަސް މީހަކު ކޯޓުން ވަނީ ދޫކޮށްލައިފައެވެ. ދޫކޮށްލި ފަސް މީހުންގެ ތެރެއިން ދެ މީހުންނަކީ ޑުރަގް އެތެރެކުރުމުގެ ބޮޑުން ކަމަށް ފުލުހުން ތުހުމަތުކުރާ ދެ މީހުންނެވެ. އެ ދެ މީހުން ދޫކޮށްލި މައްސަލަ އިސްތިއުނާފު ނުކުރަން ޕްރޮސެކިއުޓާ ޖެނެރަލް (ޕީޖީ) އޮފީހުން ވަނީ ނިންމައިފައެވެ.\nގުޅޭ ޓެގު ޕޮލިސް މަސްތުވާތަކެތީގެ މައްސަލަތައް ކުށް


Kureege Defence minister Tholhath ves SC in minivan kohfi\nކުރީގެ ޑިފެންސް މިނިސްޓަރު ތޮލްހަތު ވެސް މިނިވަންކޮށްފި\nތޮލްހަތު މީގެކުރިން ކޯޓުން ނުކުމެވަޑައިގަންނަވަނީ --\nކުރީގެ ރައީސް މުހައްމަދު ނަޝީދުގެ ޑިފެންސް މިނިސްޓަރު ތޮލްހަތު އިބްރާހިމް ކަލޭފާނު ސުޕްރީމް ކޯޓުން ދޫކޮށްލައިފި އެވެ.\nތޮލްހަތުގެ މައްޗަށް ކްރިމިނަލް ކޯޓުން 10 އަހަރުގެ ހުކުމެއް އިއްވީ އެޕްރީލް 10، 2015 ގަ އެވެ. އެ ހުކުމް ތޮލްހަތު މައްޗަށް އިއްވީ އޭނާގެ ޑިފެންސް މިނިސްޓަރުކަމުގައި އޭރުގެ ކްރިިމިނަލް ކޯޓްގެ އިސް ގާޒީ އަބްދުﷲ މުހައްމަދު ގާނޫނާ ހިލާފަށް ސިފައިން މެދުވެރިކޮށް ހައްޔަރުކޮށް ސިފައިންގެ މިލިޓްރީ ބޭސް ގިރިފުށީގައި ބެހެއްޓި މައްސަލަ އޭނާގެ މައްޗަށް ސާބިތުވުމުންނެވެ.\nއެ ހުކުމް ތޮލްހަތުގެ ފަރާތުން އިސްތިއުނާފު ކުރުމުން ހައިކޯޓުން މިދިޔަ އަހަރުގެ ނޮވެމްބަރު މަހު ނިންމީ އެ ހުކުމް ރަނގަޅު ކަމަށެވެ. އެހެންވެ، މައްސަލަ ވަނީ ސުޕްރީމް ކޯޓުގައި އިލްތިމާސްކުރި އެވެ. ނަމަވެސް އޭރު ސުޕްރީމް ކޯޓުން ނިންމީ އެ މައްސަލަ ބަލައިގަންނަންޖެހޭ ސަބަބެއް ނެތް ކަމަށެވެ.\nރިޔާސީ އިންތިހާބަށްފަހު ތޮލްހަތު ވަނީ ސުޕްރީމް ކޯޓުގެ އެ ނިންމުން މުރާޖައާކޮށްދިނުމަށް އެދިފަ އެވެ. މިއަދު ސުޕްރީމް ކޯޓުން ނެރުނު އަމުރުގައި ބުނީ، ތޮލްހަތު ދޫކޮށްލީ އޭނާގެ މައްޗަށް އިއްވާފައިވާ ޖަލު ހުކުމް އިސްތިއުނާފަށް ހުށަހަޅާފައިވާތީ އެ މައްސަލާގައި ގޮތެއް ނިމެންދެނެވެ. އޭނާގެ މައްޗަށް އިއްވާފައިވާ ހުކުމް ތަންފީޒުކުރުން ފަސްކުރުމަށް އަންގާފައިވާއިރު، އެ ހުކުމް ތަންފީޒުކުރުމުގެ ގޮތުން އެއްވެސް އިދާރާއަކުން އެއްވެސް ފިޔަވަޅެއް ނޭޅުމަށް ވަނީ އަމުރުކޮށްފަ އެވެ.\nއެ މައްސަލައިގައި ކުރީގެ ރައީސް މުހައްމަދު ނަޝީދުގެ މައްޗަށް ވެސް ދިގު މުއްދަތުގެ ޖަލު ހުކުމެއް އިއްވި އެވެ. އެ ހުކުމަށް ސުޕްރީމް ކޯޓުން ވެސް ތާއީދު ވަނީ ކޮށްފަ އެވެ. އެހެން ނަމަވެސް، ރިޔާސީ އިންތިހާބުގެ ފަހުން ދައުލަތުގެ ފަރާތުން ވަނީ އެ މައްސަލަ މުރާޖައާކޮށް ދިނުމަށް އެދިފަ އެވެ. އެހެންވެ ސުޕްރީމް ކޯޓުން ވަނީ ރައީސް ނަޝީދުގެ ހުކުމް ތަންފީޒުކުރުން ފަސްކޮށްފަ އެވެ.\nއެ ދެ ބޭފުޅުންގެ އިތުރުން އަދާލަތު ޕާޓީގެ ރައީސް އިމްރާން އަބްދުﷲ އާއި ކުރީގެ ޑިފެންސް މިނިސްޓަރު މުހައްމަދު ނާޒިމާއި ދިއްގަރު ދާއިރާގެ ކުރީގެ މެންބަރު އަހުމަދު ނާޒިމްގެ ހުކުމް ވެސް ވަނީ ފަސްކުރަން ސުޕްރީމް ކޯޓުން އަމުރުކޮށްފަ އެވެ.\nރާއްޖެޓީވީގެ ސަސްޕެންޝަން ސުޕްރީމް ކޯޓުން އުވާލައިފި\nދީބާޖާ އަށް 348 މިލިއަން ރުފިޔާ ދޭން ޖެހިއްޖެ


Dhaairaa Gai Airport Nei Kamu Ge Shakuvaa Baeh Memberun Kuravvaathee Nasheed Nuruhijje - Vaguthu\nދާއިރާގައި އެއާޕޯޓް ނެތް ކަމުގެ ޝަކުވާ ބައެއް މެންބަރުން ކުރައްވާތީ ނަޝީދު ނުރުހިއްޖެ\n4 މަސް ކުރިން ( ނޮވެމްބަރު 26, 2020 )\nމަޖިލިހުގެ ރައީސް މުހައްމަދު ނަޝީދު -- ފޮޓޯ: މަޖިލިސް\nބައެއް އަތޮޅުތަކުގައި އެއާޕޯޓްތައް މަދުވެފައި ބައެއް އަތޮޅުތަކުގައި އެއާޕޯޓްތައް ގިނަވުމުންނާއި ދާއިރާގައި އެއާޕޯޓް ނެތުމުގެ ޝަކުވާ ބައެއް މެންބަރުން ކުރެއްވުމުން ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު އެކަމާ ނުރުހުން ފާޅުކުރައްވައިފިއެވެ.\nސަރުކާރުގެ ފަރާތުން އެމްޑީޕީގެ ޕާލިމެންޓްރީ ގްރޫޕްގެ ލީޑަރު، މެދު ހެންވޭރު ދާއިރާގެ މެންބަރު އަލީ އާޒިމް ހުށަހަޅުއްވާފައިވާ ޓޫރިޒަމް ގާނޫނަށް އިސްލާހު ގެންނަ ބިލް ދިރާސާ ކުރަން މިއަދު ބޭއްވި މުޅި މަޖިލީހުގެ ކޮމިޓީ ބައްދަލުވުމުގައި ބައެއް މެންބަރުން ވަނީ އެ މެންބަރުންގެ ދާއިރާގައި އެއާޕޯޓް ނެތް ކަމުގެ ކަންބޮޑުވުން ފާޅުކުރައްވައިފައެވެ.\nއިނގުރައިދޫ ދާއިރާގެ މެންބަރު ހަސަން އަހުމަދު (ހަސަންޓެ) ވިދާޅުވީ ބައެއް އަތޮޅުތަކުގައި ފަސް އެއާޕޯޓް މިހާރު އެބަ އޮތް ކަމަށާއި އެކަމަކު އޭނާގެ ދާއިރާ ހިމެނޭ ރ. އަތޮޅުގައި އޮތީ އެންމެ އެއާޕޯޓެއް ކަމަށެވެ. އެ ތަނުން މުޅި އަތޮޅަށް ފައިވާ ނުވާ ކަމަށާއި އެ އަތޮޅުގައި ލޯކަލް ޓޫރިޒަމް ކުރިއަށް ނުދަނީ ވެސް އެހެންވެގެން ކަމަށް އޭނާ ވިދާޅުވިއެވެ.\nފޮނަދޫ ދާއިރާގެ މެންބަރު މޫސާ ސިރާޖު ވިދާޅުވީ އޭނާ ތަމްސީލް ކުރައްވާ ދާއިރާގައި އިންޓަނޭޝަނަލް އެއާޕޯޓެއް ނެތް ކަމަށާއި އެންމެ ކައިރިން އޮތް އައްޑޫ ގަން އިންޓަނޭޝަނަލް އެއާޕޯޓާއި އެ އަތޮޅާ ވަރަށް ދުރު ކަމަށެވެ. އަދި ލ. އަތޮޅުގައި އޮތީ މިލިޓަރީ އެއާޕޯޓެއް ކަމަށާއި އޭގެ ސަބަބުން ފަތުރުވެރިން ގެނައުމުގައި ދަތިތަކެއް ހުރި ކަމަށް ވެސް އޭނާ ވިދާޅުވިއެވެ.\nސިރާޖްގެ ވާހަކައަށް ފަހު އިތުރު މެންބަރަކަށް ފުރުސަތު ދެއްވުމުގެ ކުރިން ރައީސް ނަޝީދު ވިދާޅުވީ އެއާޕޯޓަކުން ދެކޮޅު ޖެއްސެނީ ވަކި އަދަދަކަށް އެ އެއާޕޯޓަށް މީހުން ދަތުރުކޮށްގެން ކަމަށާއި ނޫނީ އެއާޕޯޓް ވިޔަފާރި އެއީ އެންމެ އެކަށޭނަ ދަތުރުފަތުރުގެ ވިޔަފާރިއަށް ނުވާ ކަމަށެވެ.\nނަޝީދު ވިދާޅުވި ގޮތުގައި ވަކިވަކި އަތޮޅުތަކުގައި މަދުވެފައިވާ ކަންކަމަށް ނުވިސްނައި މުޅި ގައުމުގެ ތަރައްގީއަށް ރަނގަޅު ވިސްނުމެއް އިސްކުރަން ޖެހެއެވެ.\n"އިއްޒަތްތެރި މެމްބަރުން، އަޅުގަނޑު މިއީ ގޯސްމީހާ ކަމަށް ވެދާނެ މި ގޮނޑީގައި އިންނަން. އެހެން ނަމަވެސް ދަންނަވަންތޯ، ދުނިޔޭގައި އެއާޕޯޓެއް ރަނގަޅަށް ދެކޮޅު ޖެހެނީ، ކޮންމެވެސް އަދަދަކަށް އެއަށް މީހުން އައިމާ. ކޮންމެ ރަށަކީ [ވަކި] ގައުމެއް ނޫން. އަދި ރާއްޖޭޭގެ ކޮންމެ އަތޮޅަކީ ވެސް [ވަކި] ގައުމެއް ނޫން،" ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ރާއްޖޭގައި އެންމެ ގިނަ ފްލައިޓް ދަތުރުތައް އޮންނަ ވެލާނާ އިންޓަނޭޝަނަލް އެއާޕޯޓް ވެސް ބޮޑުކުރި ފަހުން މިހާރު ދެކޮޅު ޖެއްސުމަށް ދަތިވާ ކަމަށެވެ.\nއެމަނިކުފާނު އެހެން ވިދާޅުވިޔަސް، އެއާޕޯޓް ބޮޑުކުރި ފަހުން ހިނގި ފުރަތަމަ ކުއާޓަރުގައި އެއާޕޯޓް ހިންގާ ކުންފުންޏަށް އޭގެ ކުރިން އެ މިންވަރުގެ މުއްދަތަށް ލިބޭ އާމްދަނީއަށް ވުރެ 175 މިލިއަން ރުފިޔާ އިތުރަށް ލިބިފައިވާ ކަމަށް ތަފާސްހިސާބުތަކުން ދައްކައެވެ. މިހާރު އަދަދު މަދުވެފައިވަނީ ކޮވިޑް-19 ގެ ބަލިމަޑުކަމުގެ ހާލަތުގެ ސަބަބުން ދުނިޔޭގެ ގިނަ ގައުމުތަކެއްގެ ބޯޑަރު ބަންދުކޮށް ދުނިޔޭގެ ދަތުރުފަތުރު މަދުވެގެނެވެ.\n"އަޅުގަނޑުމެންނަށް އެބަ އެނގެންޖެހޭ، ރާއްޖޭގެ އެއާޕޯޓަށް މި އަންނަނީ އެއް މިލިއަން ދެ މިލިއަން މީހުން. އެއީ މާލޭގެ އެއާޕޯޓަށް. އެވަރުންވެސް އެތަން ދެކޮޅުޖެހިގެން އެތަން ތަރައްގީކޮށްގެން މުޅި ދިވެހިރާއްޖެއަށް މިއުޅެނީ އެކަން ނުވެގެން،" ރައީސް ނަޝީދު ވިދާޅުވިއެވެ.\nރައީސް ނަޝީދު ފާޅުކުރެއްވި ހިޔާލުފުޅަށް ތާއީދު ކުރައްވައި ވެސް ބައެއް މެންބަރުން ފަހުން ވާހަކަ ދެއްކެވިއެވެ. މި ގޮތުން ކެންދޫ ދާއިރާގެ މެންބަރު އަލީ ހުސައިންއާއި، ހިތަދޫ ދެކުނު ދާއިރާގެ މެންބަރު އިބްރާހިމް ނާާޒިލްއާއި، ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް ވަނީ އެކަމަށް ތާއީދުކުރައްވައި ވާހަކަ ދައްކަވައިފައެވެ.\nފައިސާ ޗާޕް ކުރުމުގެ ހުއްދަ ދޭން ބާއްވަން އުޅުނު ޖަލްސާ ފަސްކޮށްފި\nނޮވެމްބަރު 26, 2020 18:32\nއެއަރޕޯޓް ބޭނުމެއް ނޫނޭ ބޭނުމީ ފެރީ އޭ ބުނި މީހާ އެވެ.\nނޮވެމްބަރު 26, 2020 19:24\nރ ޔާމިން ސަރުކާރުގައި ރާއްޖޭގެ ކަންކޮޅު ތަކުގައި އެއާޕޯޓް\nއަޅާތީ މީނާ ނުރުހުނެވެ އަދި އެކަން ހުއްޓުވަން ރ ޓީވީ މެދުވެރި ކޮށް މަ ސައްކަތް ކުރިއެވެ އެކަމަކު މިހާރު އެއާޕޯޓް\nއަޅާހިތުން ލޮލަށް ނިދި ނާދެއެވެ.\nނޮވެމްބަރު 26, 2020 19:39\nރައީސް ނަސީދެކޭ ޓިނު އަދުރޭ އެކޭ މިހާރު ނެތް ތަފާތެއް ހިސާބު ޖައްސަވަން އެހާމެ މޮޅު ދެގޮލާ މީ. ވެލާނާ އެއަރޕޯރޓަށް ވަންނަ ރުފިޔާވެސަ ކަލޭމެންގެ އައުވާނުންނަށްދީ ކާލަ.\nނޮވެމްބަރު 26, 2020 19:44\nއެހެންވީމަ އަތޮޅުތަކުގެ މެންބަރުން ރަނގަޅެއް ނޫންތޯ ނިސްބަތުން އަތޮޅައް ބޭނުންވާ ކަންކަމާ މެދު ވިސްނަވާ އެކަމަކު މިގުރީޓާ މާލޭގެ މެމްބަރަކު ރައްޔިތަކައް މަންފާ އެއްވާ ކަމެއްގެ ވާހަކަ އެއް ނުދައްކާ ހައްތާވެސް ބަލަނީ ރައްޔިތަކު އަތުން ރުފިޔާ ފޮއްޗެއް އަތުލެވޭނެ ގޮތެއް ދެކޮޅު ނުޖެހުނަސް ވޯޓްގެ ދަހިވެތި ކަމުގައި އެއަރ ޕޯޓްތައް އަޅަނީ\nނޮވެމްބަރު 26, 2020 21:43\nވަޒީފާއަކަށް ލާން ކުށުގެ ރެކޯޑް ކްލިއަރ ކުރަންވިޔަސް، ޚާއްސަ ބަލިތަކުގެ ޑޮކްޓަރެއްގެ ފަރުވާ ހޯދަންވިޔަސް (މސ:ސްޕީޗް ތެރަޕީ)، ޓެސްޓެއް ހަދަންވިޔަސް (މސ:ހޯރމޯން، ބަޔޮޕްސީ، އެމް.އާރް.އައި)، އޮޕަރޭޝަނެއް ކުރަންވިޔަސް (މސ:ނާރުގެ، ހިތުގެ...) މާލެ ނޫން ގޮތެއް ނެތް. ހުރިހާ ވެރިކަމެއްގަވެސް، ހުރިހާ ސިޔާސީ، ވިޔަފާރިވެރިންވެސް ބަލަނީ މާލެ ތަރައްޤީ ކުރެވޭތޯ\nނޮވެމްބަރު 27, 2020 09:05\nމާލެއިން މިކަން ކުރެވެން ހުރުމަކީ ގޯހެއް ނޫން. މިޒަމާނުގައި ސެންޓްރަލް ތަނެއްގައި މަޢުލޫމާތު ރައްކާކުރެވިފައި ހުރުން މުހިންމު. އެކަމަކު މުހިންމު ކަމަކީ އެ މައުލޫމާތު ކޮންމެ ތާކު ހުރެވެންވެސް ލިބުން. ކަންވުން. މާލެއަށް ނައިސް ގިނަ ކަންކަން މިހާރު ހުރީ ކުރެވޭ ގޮތަށް. ދާދި އިހަކަށްދުވަހު އެޕެއް ހަދައިގެން ހުރިހާ ބިލްތަކަށް ފައިސާ ދެއްކޭގޮތް ހެދުނު. އެގޮތަށް ގިނަ ޚިދުމަތްތައް އެމީހެއްގެ ފޯނަށް ލިބޭނެ ގޮތް ހެދޭނެ.\nނޮވެމްބަރު 26, 2020 22:08\nސާބަހޭ، ނޭފަތާ ތުންފަތާ ދޭތެރޭގަވެސް އެއަރޕޯރޓް އަޅާތި.\nނޮވެމްބަރު 26, 2020 23:42\nޝަކުވާއެއް ކުރަންޏާ ކަލޭ ނުރުހޭނެ ކަލޭ ރުހޭނީ ކަލޭގެ ފުލައް ވައި ޖަހަންޏާ.\nނޮވެމްބަރު 27, 2020 01:35\nކޮންމެ އަތޮޅެއްގަ2އެއަރޕޯޓް އޮތުން ހަމަ ރަގަޅު ކަމެއްއެއީ ނުވަތަ ސީޕްލޭން ޑޮކް ކޮަންމެ ރަށެއްގަ އޮތުންވެސް ރަގަޅު. ސަބަބަކީ ރާއްޖެ އުފެދިފައިވާ ގަތައްބަލާއިރު ކަނޑުގެ ސަތަހަ ބޮޑު ބައެއްވާ ގައުމަކަށް ވީހިދު އެއަރޕޯޓް އޮތުން ނުވަތަ ވައިގެ މަގުން ދަތުރު ފަތުރު ކުރެވޭނެ ނިޒާމެއް އޮތުން އެއީ ރާއްޖެއަށް ނުހަނު ބޭނުންތެރިކަމެއް. މޫސުން ގޯސްވެއްޖެ ނަމަ ރަށު ބަންދުވުން ނޫން ގޮތެއް ނޯވެ. ނަޝީދު ތި ވިސްނަނީ ކިހިނެއްތޯ! ޅޮސްފަޅިން ދެއްތޯ؟ އެހެންވޭ ރައީސް ޔާމީންގެ ސިޔާސަތު އަޅުގަޑުމެންނަށް ކަމުދަނީ. އިންޝާ ﷲ 2023 ވަނަ އަހަރު ރާއްޖޭގެ ރައީސްކަމަށް ރައީސް ޔާމީން ހޮވާނަން. އޭރަށް އެއަރޕޯޓް ވެސް އެޅޭނެ. ޓްރޭޑް ކުރާ ކުދިންނަށް ޓްރޭޑް ކޮށްގެން އާމްދަނީ ހޯދޭނެ މަގުވެސް ފަހި ކޮށްދެއްވާނެ ކަމުގެ ފުރިހަމަ ޔަގީންކަން އެމަނިކުފާނަށް އެބައޮތް. ރައީސް ޔާމީން އަކީ ދުރުވިސްނޭ ޒުވާނުންނަށްވެސް އަދި ހުރިހާ އުމުރެއްގެ މީހުންނަށްވެސް ވިސްނާ ވިސްނުންތޫނު ވެރިއެއް ކަމާމެދު ނިމިދިޔަ5އަހަރު ހެއްކަކަށް ފުދޭ.\nނޮވެމްބަރު 27, 2020 01:39\nއަޅުގަޑަކީ ކުރިން އެމްޑީޕީ އަށް މަރުދިން ކުއްޖެއް. އެކަމް މިހާރު ތިހާ ފޫހިވާ ރުޅި އަރާ ބަޔަކު ނެތް. ޒުވާނުންނަށް ޖެއްސުމެއް ވިއްޔާ އެބަކުރޭ ހުރިހާ ރޮގަކުންވެސް. ފޫހި ފޫހި ޅޮސް އެމްޑީޕީ. އިންޝާ ﷲ 2023 ރައީސް ޔާމީން.


Enrique ge fahu matchun Barcelona Spanish cup kaamiyaabu koffi | Mihaaru\nއެންރީކޭގެ ފަހު މެޗުން ބާސެލޯނާ ސްޕެނިޝް ކަޕް ކާމިޔާބުކޮށްފި\n28 މެއި 2017 - 10:234comments\nމިއީ ތިން ސީޒަނަށް ފަހު ބާސެލޯނާގެ ކޯޗުކަމުން ވަކިވާ އެންރީކޭގެ އިރުޝާދުގެ ދަށުން އެ ޓީމުން ކާމިޔާބުކުރި ނުވަ ވަނަ ތަށްޓެވެ. އަދި ބާސެލޯނާގެ ތާރީހުގައި އެ ޓީމުން ސްޕެނިޝް ކަޕް ކާމިޔާބުކުރި 29 ވަނަ ފަހަރެވެ.\nސަސްޕެންޝަންގެ ސަބަބުން ރޭ ބާސެލޯނާ އިން ކުޅުނީ ލުއިސް ސުއަރޭޒާއި ސާޖީ ރޮބާޓޯ ނުލަ އެވެ. ބާސެލޯނާ އަށް މެޗުގެ 30 ވަނަ މިނިޓްގައި ލީޑުނަގައިިދީ ލިއޮނަލް މެސީގެ ހިތްގައިމު ލަނޑުންނެވެ. ބާސެލޯނާ އަށް ލީޑު ހިފަހައްޓައިލެވުނީ ތިން މިނިޓް ވަންދެނެވެ. ތިއޯ ހެނާންޑޭޒް ވަނީ އަލަވޭސް ވަނީ މެޗުގެ 33 ވަނަ މިނިޓްގައި އެ ޓީމަށް ނަތީޖާ ހަމަހަމަ ކޮށްދީފަ އެވެ.\nއަލަވޭސް އިން އެއްވަރުކުރި ނަމަވެސް ފުރަތަމަ ހާފްގެ ފަހު ވަގުތުގައި ބާސެލޯނާ އިން ވަނީ ގާތްގާތުގައި ދެ ލަނޑު ޖަހައި މެޗުގެ ކޮންޓްރޯލް ނަގައިފަ އެވެ. އެ ޓީމަށް ލީޑުނަގައިދިނީ ނޭމާ އެވެ. ތިން ވަނަ ލަނޑު ޖަހައިދިނީ ޕަކޯ އަލެސެއާ އެވެ.\nރޭގެ މެޗަށް ފަހު އެންރީކޭ ބުނީ ބާސެލޯނާގެ ކޯޗުކަމުގައި ހޭދަކުރި އުފާވެރި ދުވަސްތައް ތަށްޓަކާ އެކު ނިންމާލުމަކީ އަބަދުވެސް ދެކެމުން އައި ހުވަފެނެއް ކަމަށެވެ.\nބާސެލޯނާގެ ކޯޗު އެންރީކޭ ރޭގެ މެޗަށް ފަހު އެ ޓީމު އޮފިޝަލާ ބައްދާލައިގެން.-- ފޮޓޯ: އޭއެފްޕީ\n"އަހަރެން އަބަދުވެސް ބޭނުންވީ ސަޕޯޓަރުންނަށް އުފާވެރި ވަގުތެއްގައި ކްލަބް ދޫކޮށްދާން. މިއީ އެ ކަން ހާސިލްވީ ވަގުތު. މި ޓީމަކީ އަބަދުވެސް ކާމިޔާބު ހޯދޭނެ ޓީމެއް. އެ ފެންވަރުގެ ކުޅުންތެރިން މި ޓީމުގައި މުޅިން ތިބީ،" އެންރީކޭ ބުންޏެވެ.\nރޭގެ މެޗުގައި ބާސެލޯނާ މޮޅުކޮށްދިނުމުގައި މުހިއްމު ދައުރެއް އަދާކުރީ މެސީ އެވެ. ރޭގެ މެޗުގައި މެސީ ކާމިޔާބުކުރި ލަނޑަކީ މި ސީޒަނުގައި އޭނާ ޖެހި 54 ވަނަ ލަނޑެވެ. އެންރީކޭ ބުނީ ބާސެލޯނާ އަށް އޭނާ ކޯޗުކޮށްދިން އިރު ލިބުނު ހާއްސަ ހިތްހަމަ ޖެހުމެއް ވެސް އެބައޮތް ކަމަށެވެ.\n"ބާސެލޯނާގެ ކޯޗަކަށް ހުރިއިރު އަހަންނަށް ލިބިއްޖެ ދުނިޔޭގައި އުފެދުނު އެންމެ މޮޅު ކުޅުންތެރިއާ (މެސީ)އާ އެކު މަސައްކަތް ކުރުމުގެ ފުރުސަތު. ގިނަ ބަޔަކަށް ހީވެދާނެ މެސީގެ ވަގުތު ހަމަވެއްޖެހެން. އެކަމަކު އަދި އޭނާގެ އެންމެ މޮޅު ކުޅުން ދެއްކޭނެ ފެންވަރު އެބަހުރި. މެސީ އަދިވެސް ތަފާތު ދައްކާނެ،" އެންރީކޭ ބުންޏެވެ.\nއެންރީކޭ އަށް ފަހު ބާސެލޯނާ ކޯޗުކަމާ ހަވާލުވާނެ ކަމަށް ބެލެވިފައިވަނީ ކުރިން އެތުލެޓިކް ބިލްބާއޯގެ ކޯޗު އާނަސްޓޯ ވަލްވޭޑޭ އެވެ. ރިޕޯޓްތައް ބުނާގޮތުގައި ބާސެލޯނާ އިން ވަނީ ކުރިއަށް އޮތް ދެ ދުވަހުގެ ތެރޭގައި ވަލްވޭޑޭއާ ރަސްމީކޮށް މަގާމު ހަވާލުކޮށް އިއުލާން ކުރަން ނިންމައިފަ އެވެ.


Siyaasee fikurah balai, vazeefaain vaiykeh nukuran: Tharujamaan | Mihaaru\nސިޔާސީ ފިކުރަށް ބަލައި ވަޒީފާއިން ވަތްކެއް ނުކުރަން: ތަރުޖަމާން\n13 މެއި 2019 - 12:07 60 comments\nއިދިކޮޅު ޕާޓީ ޕީއެންސީން އިއްޔެ ބުނެފައިވަނީ ރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގަތުމަށް ފަހު، "އެއްވެސް ހަމައެއް އުސޫލެއް ނެތި" ގިނަ އަދަދެއްގެ ބަޔަކު ވަޒީފާ އިން ވަކިކޮށް، ބައެއް މީހުން މަސައްކަތް ކުރާ ތަން ބަދަލުކޮށްފައިވާ ކަމަށެވެ. އަދި ވަކި ފިކުރަކަށް ތާއީދުކުރާ މީހުން، ވަޒީފާ އިން ވަކިކުރާނެ ކަމުގެ ބިރު ދައްކަމުންދާ ކަމަށް ވެސް، ކުރީގެ ރައީސް އަބްދުﷲ ޔާމީން އިސްވެ ހުންނަވައި އުފެއްދެވި ޕާޓީން ބުނެފައިވެ އެވެ.\nMi roadha mahu gina bayaku vazeefa in vaki koffi: PNC\nގިނަ ބަޔަކު ވަޒީފާއިން ވަކިކުރާ ކަމަށް ޕީއެންސީން ބުނުން---\nޕީއެންސީގެ ވާހަކަ އެ ގޮތަށް އައިއިރު ފެނަކަ ކޯޕަރޭޝަނުން ގިނަ އަދަދެއްގެ މުވައްޒަފުން ވަކިކުރާ މައްސަލައެއް ވަނީ ފެންމަތިވެފަ އެވެ.\nއެކަމާ ގުޅިގެން، ރައީސް އޮފީހުގެ ތަރުޖަމާނު އިބްރާހިމް ހޫދު މިއަދު ވިދާޅުވީ މުވައްޒަފުން މަދުކުރުމުގެ ގޮތުން ސަރުކާރުން އެއްވެސް ފިޔަވަޅެއް އަޅާފައިނުވާނެ ކަމަށެވެ. އަދި ސިޔާސީ ގޮތުން ވަކި ފިކުރަކަށް ބަލައި މި ސަރުކާރުން އެއްވެސް މީހަކު ވަޒީފާއިން ވަކިނުކުރާ ކަމަށް ވެސް އޭނާ ވިދާޅުވި އެވެ.\n"ހާއްސަކޮށް ސަރުކާރުން މުވައްޒަފުން މަދުކުރުމުގެ އެއްވެސް ކަމެއް ނުހިންގާ،" ހޫދު ވިދާޅުވި އެވެ.\nސަރުކާރު ކުންފުނިތަކުން މުވައްޒަފުން ވަކިކުރާ ކަމަށް ކުރާ ތުހުމަތުތަކާ ގުޅޭގޮތުން އޭނާ ވިދާޅުވީ އެއީ ވަކިވަކި ކުންފުނިތަކުގެ ނިންމުންތައް ކަމަށެވެ. ނަމަވެސް އެކަމަށް ވެސް ސަރުކާރުން އެއްވެސް ސިޔާސީ ނުފޫޒެއް ނުފޯރުވާ ކަމަށް ވިދާޅުވި އެވެ.\nމި ސަރުކާރުން ވެރިކަމަށް އައީ ކޮންމެ ޕާޓީއެއްގެ، ކޮންމެ ފިކުރެއްގެ މީހަކަށް ވެސް ވަޒީފާގެ ބިރެއް ނެތި މަސައްކަތް ކުރެވޭނެކަމުގެ ވައުދާ އެކުގަ އެވެ.\nޔާމީންގެ ވެރިކަމުގައި މުވައްޒަފުންނަށް ސިޔާސީ ނުފޫޒު ފޯރުވުމާއި ގަދަކަމުން ޕީޕީއެމްގެ ޖަލްސާތަކަށް ގެންދިއުމާއި ސިޔާސީ ފިކުރު ތަފާތުވެގެން މުވައްޒަފުން އެއް ތަނުން އަނެއް ތަނަށް ބަދަލުކުރުމާއި ވަކިކުރުމުގެ ޝަކުވާ އޮތީ ވަރަށް ބޮޑުވެފަ އެވެ.\nއިތުރު ލިޔުންތައް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ޖޮބް ސެކިއުރިޓީ އިބްރާހިމް ހޫދު، ކޮމިއުނިކޭޝަންސް ސްޓްރެޓެޖިސްޓް ޕީޕަލްސް ނެޝަނަލް ކޮންގްރެސް އިދިކޮޅު ފަރާތްތައް


Rowinge thereinves thauleemai thamreen libeyne:Habeeb\nރޯވިންގެ ތެރެއިންވެސް ތައުލީމާއި ތަމްރީން ލިބޭނެ:ހަބީބު\nރޯވިން އެސޯސިއޭޝަނުންވަނީ ޒުވާނުންނަށް ތައުލީމާއި ތަމްރީންގެ ފުރުސަތު އެދާއިރާއިން ހުޅުވައިފައި ކަމަށް އެ އެސޯސިއޭޝަނުން ވިދާޅުވެއްޖެއެވެ.\nރޯވިން އެސޯސިއޭޝަނުން ފޭދޫގައި އިއްޔެ ފާހަގަކުރި އެ އެސޯސިއޭޝަނުގެ ތިންވަނަ އޯޕަންޑޭ ނިންމުމުގެ ރަސްމިއްޔާތުގައި ވާހަކަ ދައްކަވަމުން އެސޯސިއޭޝަންގެ ރައީސް އަހުމަދު ހަބީބު ވިދާޅުވީ އެއްވެސް ބައެއްގެ ފަހަތުން ފުރުސަތުތައް ނުދާނެ ކަމަށެވެ. "ފުރުސަތުތައް ބަޔަކު ފަހައި ނުދުވާނެ، ފުރުސަތުތައް ހޯދަން ޒުވާނުން ޖެހޭނީ އެފުރުސަތުގެ ފަހަތުންދާން. އެހެންވީމާ އަޅުގަނޑުމެން މިހުޅުވާލި ފުރުސަތުގެ ފަހަތުން ތިޔަބޭފުޅުން ވަޑައިގަންނަވާށޭ. އަޅުގަނޑުމެން މިތިބީ ތިޔަބޭފުޅުންގެ އަތުން އެއްވެސް ޚަރަދެއް ނުކޮށް ތަމްރީން ޕްރޮގްރާމްތަކާއި ތައުލީމީ ފުރުސަތުތައް ފަހިކޮށްދޭން. އެކަމަށް ޔޫތު މިނިސްޓްރީވެސްއޮތީ ވަރަށްބޮޑަށް ތައްޔާރުވެފައި،" ހަބީބު ވިދާޅުވިއެވެ.\nއޭނާ ވިދާޅުވީ އިއްޔެ ފާހަގަކުރި ތިންވަނަ އޯޕަންޑޭ ވަރަށް ކާމިޔާބު ކަމަށެވެ. ގިނައަދަދެއްގެ މީހުންވެސްވަނީ އެ ހަރަކާތުގައި ބައިވެރިވެފައެވެ.\nރޯވިންއަކީ ނުވަތަ ފަލިޖެހުމަކީ އައްޑޫސިޓީގެ ތާރީޚާ ވަރަށްބޮޑަށް ގުޅިފައިއޮތް ކުޅިވަރެއް ކަމަށްވެސް އޭނާ ވިދާޅުވިއެވެ. "އަޅުގަނޑުމެން މާލެއަށް ދިޔައީވެސް ފަލިޖަހައިފައި. ފުވައްމުކު ސިޓީއަށްވެސް ގޮސްއުޅުނީ ފަލިޖަހައިފައި. އެހެންވީމާ އަދުގެ ސަރުކާރުގެ އެހީތެރިކަމާއެކު ޒުވާނުންނާ ހަމައަށް މި ގެނެސްދިން ފަލިޖެހުމުގެ ކުޅިވަރަކީ ޒުވާނުންނަށް ވަރަށްގިނަ ފުރުސަތުތައް ހުޅުވިފައިއޮތް ކުޅިވަރެއް. އޭގެ ތެރޭގައި ތައުލީމީ ފުރުސަތު، އެކިއެކި ތަމްރީން ފުރުސަތު ހުޅުވިފައިއޮތީ. ހަމަ އެއާއެއްކޮށް ބައިނަލް އަގުވާމީ ޕްލެޓްފޯމްތަކަށް އައްޑޫސިޓީ ގަމުން ފުރައިގެންގޮސް ހަމަ އެކަނި ވާދަކުރަން ލިބޭ ކުޅިވަރުވެސްމެ،" ހަބީބު ވިދާޅުވިއެވެ.\nއޭނާ ވިދާޅުވީ ރޯވިން އެސޯސިއޭޝަނަކީ ގައުމީ އެހެން ކުޅިވަރު އެސޯސިއޭޝަންތަކާ އެއްހަމައިން އަދި އެއްއުސޫލަކުން ސަރުކާރުން މިހާރު ބަލައިގެންފައިވާ އެސޯސިއޭޝަނެއް ކަމަށެވެ. އެކަން އެހެން ވުމަށް އެންމެބޮޑު އެހީތެރިކަމެއް ފޯރުކޮށްދެއްވީ ފޭދޫ ދާއިރާގެ މަޖިލިސް މެންބަރު އިބްރާހީމްދީ ކަމަށްވީތީ އޭނާއަށް ވަރަށްބޮޑަށް ޝަކުރު ދަންނަވާ ކަމަށްވެސް ހަބީބު ވިދާޅުވިއެވެ. އަދި އެހަރަކާތް ކާމިޔާބު ހަރަކާތަކަށް ހެދުމަށް ދިރާގާއި، އެމް7 ޕްރިންޓާޒްއާއި، ސްވަދީވް ރެސްޓޯރެންޓާއި، ސިފައިންނާއި ފުލުހުން ވެދެއްވި އެހީތެރި ކަމަށްޓަކައި އެފަރާތްތަކަށް ޝުކުރު ދަންނަވާ ކަމަށްވެސް ވިދާޅުވިއެވެ.\nޒުވާނުންގެ ދުވަހާ ގުޅިގެން ބޭއްވި ޚާއްސަ އެ ހަރަކާތަކީ ޔޫތުމިނިސްޓްރީއާއި ރޯވިން އެސޯސިއޭޝަން ގުޅިގެން ބޭއްވި ހަރަކާތަކެވެ. އެ ހަރަކާތަށް މިނިސްޓްރީން ދެއްވި އެއްބާރުލެއްވުމަށްޓަކައި މިނިސްޓަރަށާއި މިނިސްޓްރީގެ ހިންގުތެރި ވެރިންނަށް ހަބީބުވަނީ ޝުކުރު ދަންނަވައިފައެވެ.


Rilwan ge massala:5 fuluhakah fiyavalhu alhan jehey: Nasheed\nރިލްވާންގެ މައްސަލާގައި އިހުމާލުވި ފަސް ފުލަހަކަށް ފިޔަވަޅު އަޅަން ޖެހޭ: ނަޝީދު\nއަހުމަދު ރިލްވާން މަރާލި މައްސަލާގައި އިހުމާލުވި ފަސް ފުލުހަށް ވަގުތުން ވަގުތަށް ފިޔަވަޅު އެޅުމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ގޮވާލައްވައިިފި އެވެ.\nނޫސްވެރިންނާ ބައްދަލު ކުރައްވައި ވާހަކަ ދައްކަވަމުން ނަޝީދު ވިދާޅުވީ ރިލްވާންގެ މައްސަލަ ބެލުމަކީ މަޖިލީހުން އެންމެ ސީރިއަސް މައްސަލައެއްގެ ގޮތުގައި ބަލާނެ އެއް މައްސަލަ ކަމަށެވެ. އެ ގޮތުން މަޖިލީހުގެ ޗުއްޓީ ދުވަސްވަރުގައި ވެސް މަރުތައް ތަހުގީގު ކުރާ ކޮމިޝަނުން މަޖިލީހަށް ހިއްސާ ކުރި ރިލްވާންގެ މައްސަލައިގެ ރިޕޯޓް ދިރާސާ ކުރުމުގެ މަސައްކަތް 241 ކޮމިޓީން ކުރިއަށް ދާނެ ކަމަށް ނަޝީދު ވިދާޅުވި އެވެ.\nނަޝީދު ވިދާޅުވީ އެމަނިކުފާނު ދެކެވަޑައިގަންނަވާ ގޮތުގައި ރިލްވާންގެ މައްސަލާގައި އިހުމާލުވި ކަމަށް ރިޕޯޓްގައި ފާހަގަކުރާ ފަސް ފުލުހުންނަށް ވަގުތުން ވަގުތުން ފިޔަވަޅު އަޅަން ޖެހޭނެ ކަމަށެވެ. އެމަނިކުފާނު ފާހަގަ ކުރެއްވި ގޮތުގައި ފަސް ފުލުހުން މިހާރު ވެސް ތިބީ ފުލުހުންގެ ވަޒީފާގަ އެވެ.\nނަމަވެސް ނޫސްވެރިންގެ ބައްދަލުވުމުގައި ނަޝީދު ފަހުން ވިދާޅުވީ އެ ފަސް ފުލުހުން މަގާމުގެ މަސްއޫލިއްޔަތުތަކުން ދުރުކޮށްފައިވާ ކަމުގެ މައުލޫމާތު އެމަނިކުފާނަށް ލިބިފައިވާ ކަމަށެވެ. ނަމަވެސް އެކަމާ ގުޅޭ ގޮތުން ރަސްމީ އެއްވެސް އިދާރާއަކުން އަދި ބަހެއް ނުބުނެ އެވެ.\n"އަޅުގަނޑު މި ތަނަށް އައިސް ހުއްޓެން ދެން މަގާމުގަ މަސްއޫލިއްުޔަތު އަދާ ކުރަން ދިޔައީ، ނަމަވެސް މިހާރު އަޅުގަނޑަށް މައުލޫމާތު ލިބޭ ގޮތުގައި އެއިން އެއްވެސް ބޭފުޅަކު މިހާރު މަގާމުގެ މަސްއޫލިއްޔަތު އަދައެއް ނުކުރާނެ،" ރައީސް ނަޝީދު ވިދާޅުވި އެވެ.\nފިޔަވަޅު އަޅަން ޖެހޭ ކަމަށް ނަޝީދު ފާހަގަކުރެއްވި ފުލުހުން\nނަޝީދު ފާހަގަކުރެއްވި ފުލުހުންގެ ތެރެއިން އިބްރާހިމް ރިފްއަތާއި މުހައްމަދު ޖިނާހް ވަނީ އޭޕްރީލް 24، 2014 އިން ފެށިގެން ޖުލައި 21، 2014 އާ ހަމައަށް ރިލްވާންގެ ފޯނު ކޯލްތައް އަޑުއަހާފައިވާ ކަމަށް ރިޔާސީ ކޮމިޝަންގެ ރިޕޯޓްގައިވެ އެވެ. އަދި ރިލްވާން ސީރިއަށް ފުރި ކަން ދައްކަން އޭރުގެ އިމިގްރޭޝަން ކޮންޓްރޯލަރާ ބައްދަލު ކުރެއްވީ ވެސް އެ ދެ ފުލުހުންނެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޓެރަރިޒަމް + އަހުމަދު ރިލްވާން މަރުތައް ތަހުގީގު ކުރާ ކޮމިޝަން


ކެޓެގަރީ: ޚަބަރު | Kihaadhoo Development Society\nގަހެއް ހަދިޔާކޮށްގެން ރިސޯޓެއްގައި3ދުވަހު ޗުއްޓީ ހޭދަކޮށްލުމުގެ ފުރުސަތު!\n“ޕްލާންޓް އަ ލެގެސީ” ގެ ނަމުގައި ގަހެއް ހަދިޔާކޮށްގެން ރިސޯޓެއްގައި3ދުވަހު ޗުއްޓީ ހޭދަކޮށްލުމުގެ ފުރުސަތު ލިބޭ ހަރަކާތެއް ކިހާދޫ ޑިވެލޮޕްމަންޓް ސޮސައިޓީއިން ފަށައިފިއެވެ. މިހަރަކާތުހައި ކޮންމެ މީހަކަށްވެސް ކިހާދޫގައި މިހާރު ހަދަމުންދާ ކުޑަކުދިންގެ ޕާކާއި ޕާކުގެ ވަށައިގެންވާ ސަރަހައްދުގައި ގަސް އިންދުމަށް ގަސް ހަދިޔާކުރުމުގެ ފުރުސަތު އޮންނާނެއެވެ. ގަސް ހަދިޔާކުރައްވަން ބޭނުންވެލައްވާ ބޭފުޅުންނަށް ކިޑްސް ގެ ވެބްސައިޓް މެދުވެރިކޮށް ގަސް ހަދިޔާކުރެވޭނެއެވެ. ގަސް ހަދިޔާކުރާ ފަރާތްތަކުގެ ތެރެއިން ގުރުއަތުން ނަސީބުވެރި2ފަރާތެއް ހޮވޭނެއެވެ. ގުރުއަތުން ހޮވޭ ދެބޭފުޅުންކުރެ ކޮންމެ ބޭފުޅަކަށްވެސް އިތުރު 1 ބޭފުޅަކާއެކު ރިސޯޓެއްގައި3ދުވަހު ޗުއްޓީ ހޭދަކޮށްލުމުގެ ފުރުސަތު ލިބިގެންދާނެއެވެ. މިހަރަކާތުން ލިބޭ ފައިސާ ހަރަދުކުރުމަށް ހަމަޖެހިފައިވަނީ މިހާރު ކިހާދޫގައި ހަދަމުންދާ ކުޑަކުދިންގެ ޕާކުގައި އިޔާދަކުރަނިވި ހަކަތައިން ކަރަންޓް އުފައްދާ ނިޒާމެއް ގާއިމުކުރުމަށްޓަކައެވެ.\nތިން ހައިސިއްޔަތަކުން ގަސް އިންދުމުގެ ފުރުސަތުން ވަނީ ހުޅުވާލެވިފައެވެ. އަމިއްލަ ފަރުދެއްގެ ގޮތުގައާއި، ދެމަފިރިޔަކު ހަދިޔާކުރާ ގަހެއްގެގޮތުގައާއި، އަދި ވިޔަފާރި ކުންފުންޏެއްގެ ނަމުގައިވެސް ގަސް ހަދިޔާކުރެވިދާނެއެވެ. ކޮން ގަހެއްގައިވެސް ގަސް ހަދިޔާކުރި ފަރާތްއެނގޭނެފަދަ ލޭބަލެއް ގަހުގައި ހަރުކުރެވޭނެއެވެ.\nގަސް ހަދިޔާ ކުރައްވަން ބޭނުންވާ ބޭފުޅުންނަށް ދެގޮތަކަށް ފައިސާ ދެއްކޭނެއެވެ. އެއީ ކޭޝް ކާޑު މެދުވެރިކޮށް އަދި ބޭންކު ޓްރަންފާ މެދުދުވެރިކޮށެވެ. ބޭންކު ޓްރަންސްފާ މެދުވެރިކޮށް ގަސް ހަދިޔަކުރައްވާ ބޭފުޅުން ޓްރަންސްފާ ކުރައްވާއިރު، އީމެއިލް މެދުވެރިކޮއް ލިބިވަޑައިގަންނަވާ އޯޑާ ރިފަރެންސް ނަންބަރު ރިމާކްގައި ޖައްސަވަން ހަނދުމަފުޅު ބަހައްޓަވަންވާނެއެވެ.\nޕާކުގައި މައިގަޑު ގޮތެއްގައި އިންދަން ހަމަޖެހިފައިވަނީ ތިންބާވަތެއްގެ ގަހެވެ. އެއީ އެކިބާވަތުގެ ރުކާއި، ހިޔާދޭ ބޮޑެތިގަހާއި، ތަފާތު އެކިވައްތަރުގެ މާގަހެވެ. ގަސް ހަދިޔާކުރުމުގެ ފުރުސަތު ހުޅުވިފައި އޮންނާނީ 01 ޑިސެންބަރު 2018 އިން 31 ޑިސެންބަރު 2018 ގެ ނިޔަލަށެވެ. މިޕާކަކީ ކިހާދު ޑިވެލޮޕްމަންޓް ސޮސައިޓީ އާއި ކިހާދޫ ކައުންސިލް ގުޅިގެން ހަދަމުންދާ ޕާކެކެވެ.\nކިޑްސް ޖަމްޢިއްޔާއާއި ޓޮޕްސީ ގުޅިގެން ކިހާދޫގައި ހިންގި ފަހަންދަސްކޮއްދޭ ކޯސް ނިންމައި ދަރިވަރުންނަށް ސެޓްފިކެޓް ދީފި\nކިޑްސް ޖަމްޢިއްޔާއާއި ޓޮޕްސީ ޓްރެއިނިން ސެންޓަރާއި ގުޅިގެން ކިހާދޫގައި ބޭއްވި ފަހަން ދަސްކޮއްދިނުމުގެ ކޯސް ނިންމައި ދަރިވަރުންނަށް ސެޓްފިކެޓް ދީފިއެވެ. މި ރަސްމިއްޔާތު ޝަރަފްވެރިކޮށްދެއްވީ ކިހާދު ސުކޫލުގެ ޕްރިންސިޕަލް އަލްފާޟިލް ހާރޫން ޔޫސުފެވެ. ސެޓްފިކެޓް ދިނުމުގެ ޖަލްސާ އޮތީ މިއަދު ހަވީރު ކިހާދޫ ސުކޫލުގައެވެ. މިކޯހުގައި ބައިވެރިވި 36 ދަރިވަރުންވެސް ވަނީ ސެޓްފިކެޓް ހާސިލްކޮއްފައެވެ.\nމިކޯސް ކުރިޔައްގެންގޮސްފައިވަނި ބޭސިކުގެ ބައިތަކާއި އެކުގައެވެ. މިގޮތުން ފޮތިފަށް، އެޅުމާއި، ގިރުވާން ލުމާއި، ޖީބުހަރުކުރުމާއި، އަތްތައްގުޅަން ދަސްކުރުމާ، ޒިބުހަރުކުރަން ދަސްކުރުމާއި، ރޫޖައްސަން ދަސްކުރުން ހިމެނެއެވެ. މިކޯހުގައި ޖުމްލަ 12ފިލާވަޅެއް ވަނީނަގާދީފައެވެ. މީގެތެރޭގައި ގައިން މިންތައް ނަގާދޭނެގޮތާއި، ހެދުމަކުން މިންނަގައިގެން ކަނޑާ ފަހާނެގޮތްތަށް ދަސްކޮށް ދީފައިވެއެވެ. ކޯސްނިމުނުއިރު އަންހެން ހެދުންތަކާއި، ޔުނީފޯރމް، ކުޑަކުދިންގެ ހެދުމާއި، ސްކާޓް، ބަނޑުބޮޑުހެދުމާއި، އަންހެނުންގެ ބެލްސްއާއި، އަންހެންގަމީސް، ފަޓްލޫން، ފިރިހެނުންގެ ގަމީސް ފަހަން ބައިވެރިން ވަނީ ދަސްކޮއްފައެވެ.\nސެޓްފިކެޓް ދިނުމުގެ ރަސްމިއްޔާތުގައި ވާހަކަފުޅުދައްކަވަމުން ޓޮޕްސީ ޓްރެއިނިން ސެންޓާގެ ކޯސް ކޯޑިނޭޓަރ އަލްފާޟިލާ ޝިޔާމާ އަޙްމަދު ފާހަގަކުރެއްވިގޮތުގައި، މިފަދަ މަސައްކަތްތެރިކަމުގެ ކޯސްތަކުގެ ސަބަބުން އަންހެނުންގެ ބާރުވެރިކަން އިތުރުވެ، ގޭގައި ތިބެގެން އާމްދަނީ ހޯދޭނެ މަގުތައް ފަހިވެގެންދެއެވެ. އަދިމީގެ އިތުރުން ގައުމައް ކޮއްދެވޭނެ އެންމެބޮޑު ހިދުމަތަކީ ހެޔޮގޮތުގައި ދަރިންތަރުބިއްޔަތުކޮއް ބަލާ ބޮޑުކުރުން ކަމުގައި ޝިޔާމާ ވިދާޅުވިއެވެ.\nމިކޯސް ކުރިޔައްގެންދެވެނީ ކިހާދޫ ކައުންސިލްގެވެސް ވަރައްބޮޑު އެހީތެރިކަމަކާއި އެކުގައެވެ. އެގޮތުން މިކޯހުގައި ކިޔަވާދެއްވަވާ މުދައްރިސް ހުރުމުގެ އިންތިޒާމް ހިލޭ ހަމަޖައްސަވާދެއްވާފައިވާތީ ކީހާދޫ ކައުންސިލައް ކިޑްސް ގެފަރާތުން އިހުލާސްތެރި ޝުކުރު ދަންނަވަމެވެ.\nކިހާދޫ ޑިވެލޮޕްމަންޓް ސޮސައިޓީގެ ފަރާތުން ކިހާދޫ ބޯޅަގޭގައި މުށިޖަހައިފި\nކިހާދޫ ޑިވެލޮޕްމަންޓް ސޮސައިޓީގެ ފަރާތުން ކިހާދޫ ބޯޅަގޭގައި މުށިޖެހުމުގެ މަސައްކަތް ނިންމާ ކިހާދޫ ކައުންސިލާ ހާވާލު ކޮށްފިއެވެ. ކިޑްސްއިން މިމަސައްކަތް ކުރުމަށް ގަސްތުކުރީ ދީލަތިފަރާތަކުން ކިހާދޫ ޒުވާނުންނަށް މުށި ހަދިޔާކޮށްފައިވާތީއެވެ. އެގޮތުގެމަތިން 2017 އޯގަސްޓް 8 ވަނަ ދުވަހު ކިހާދޫ ކައުންސިލުން މުށިޖެހުމުގެ ހުއްދަ ކިޑްސްއަށް ލިބުނެވެ. ކިޑްސްއިން މިމަސައްކަތް ކޮށްފައިވަނީ ހަމްދު މޯލްޑިވްސް އަދި ނުގާ ކުންފުނިގެ ވަރައްބޮޑު އެހީތެރިކަމަކާއި އެކުގައެވެ. އެހެންކަމުން މިފުރުސަތުގައި މިދެފަރާތަށް ވަރަށް ހާއްސަ ޝުކުރެއް ދަންނަވަމެވެ.\nކިޑްސް އިން މީގެކުރިން ވަނީ ބޯޅަގެއަށް ކަރަންޓުގެ ހިދުމަތް ލިބޭނެ އިންތިޒާމްވެސް ހަމަޖަށްސާފައެވެ. މި ކަންކަމަކީ ކުޅިވަރު މަގުސަދު ހާސިލްކުރުމަށް ކިޑްސްއިން ކޮށްފައިވާ މަސައްކަތްތަކެކެވެ.\nމިއަހަރުގެ ފިތުރު ޢީދުގައިވެސް ކިޑްސް އިން ޢީދު ހަދިޔާ ބަހައިފިއެވެ. އެހެންނަމަވެސް މިފަހަރުގެ ޢީދު ހަދިޔާ އެހެން ފަހަރުތަކާ ތަފާތެވެ. އެގޮތޮން މިފަހަރު ބާހާފައިވަނީ އައިސްކޯނެވެ. އެހެން ޢީދުތަކުގައި ހަދިޔާބަހަނީ ހަމައެކަނި ކުދަކުދިނަށް ނަމަވެސް މިފަހަރު ވަނީ ގިނައަދަދެއްގެ ކުޑަކުދިންނާއި ބޮޑެތި މީހުންނަށްވެސް އައިސްކޯން ބަހާފައެވެ.\nކިޑްސްގެ ޖެނަރަލް ސެކްރެޓަރީ ސަމްއާން ހަލީމް ވިދާޅުވީ ކޮންމެ ޢީދަކުވެސް ކިޑްސްއިން ހިންގަމުންއަންނަ މިހަރަކާތުގެ މަގުސަދަކީ ޢީދުގެ އުފަލުގައި ކުދިބޮޑުއެންމެން ބައިވެރިކޮށް އެކުވެރިކަން އާލާކުރުމެވެ. އަދި ހަމައެހެންމެ މިހަރަކާތް ﷲ އިރާދަކުރެއްވީއާ ކޮންމެ ޢީދަކުވެސް ކުރިޔައް ދާނެކަމުގައި ސަމްއާން ވިދާޅުވިއެވެ.\nކިޑްސްއަކީ 2015 ވަނައަހަރުން ފެށިގެން ކިހާދޫގައި ހިނގަމުންއަންނަ ހަރަކާތްތެރި މަދަނީ ޖަމްއިއްޔާއެކެވެ. ކިޑްސްއިން އަންނަނީ ކިހާދޫގައި ގިނަ އިޖްތިމާއި ހަރަކާތްތަކެއް ހިންގަމުންނެވެ.\nކިޑްސް ޖަމިއްޔާއިން އާތުޑޭ ފާހަގަކުރުން\nކޮންމެއަހަރަކުވެސް ދުނިޔޭގެފެންވަރުގައި ފާހަގަކުރަމުންއަންނަ އާތުޑޭ ކިޑްސްއިން ފާހަގަކުރުމުގެ އެއްމަގުސަދަކީ ތިމާވެށި ރައްކާތެރިކުރުމަށް ދުނިޔޭގެ ފެންވަރުގައި ކުރެވެމުންދާ މަސައްކަތުގައި ބައިވެރިވުމެވެ. އަދި ބ.އަތޮޅުގެ ނާޒުކުތިމާވެށި ރައްކާތެރިކުރުމަށް މަސްއްކަތްކުރުމަކީ ކިޑްސްގެ މަގުސަދުތަކުގެތެރޭގައި ހިމެނޭކަމަކައްވުމެވެ. އެގޮތުން މިއަދު ކުރިޔައް ގެންދެވުނު ހަރަކާތަކީ ރަށުގެ އެކި ސަރަހައްދުތަކަށް ޖަމާވެފައިވާ ފަނާނުވާޒާތުގެ ކުނި ސާފުކުރުމެވެ.\nމިއަދުގެ ހަރަކާތް ފެއްޓެވުމުގެ ގޮތުން ރީތި ބީޗް ރިސޯޓްގެ ޖެނަރަލް މެނޭޖަރ ޕީޓާރ ގްރެމެސް ދެއްކެވިވާހަކަފުޅުގައި ތިމާވެށި ރައްކާތެރިކުރުމުގެ މުހިންމުކަމާއި ތަރައްޤީގެ ސަބަބުން ތިމާވެއްޓަށް ކުރަމުންދާ ނޭދެވޭ އަސަރުތަކުގެ މަށްޗަށް އަލިއަޅުވާލާފައިވެއެވެ. މިއަދު އެއްކުރެވުނު ފަނާނުވާޒާތުގެ ކުނިތައްވަނީ ރީސައިކަލް ކުރުމައްޓަކައި ރީތި ބީޗް ރިސޯޓަށް ގެންގޮއްސައެވެ.\nމިހަރަކާތް ކާމިޔާބުކަމާއެކު ކުރިޔަށް ގެންދިއުމުގައި ގިނަފަރާތްތަކެއްގެ ވަރައްބޮޑު އެއްބާރުލުމެއް ލިބިފައިވެއެވެ. އެގޮތުން ރީތިބީޗް ރިސޯޓް، ޕާލޭ، ބީ.އީ.އެ.މް، ކިހާދޫ ކައުންސިލް، ކިހާދޫ ހެލްތް ސެންޓަރ، ފެނަކަ ކިހާދޫ ބުރާންޗް އަދި ކޯސްޓްލައިން ގުރޫޕުގެ އެހީތެރިކަން ލިބިފައިވެއެވެ.\nކޮންމެއަހަރަކުވެސް އާތުޑޭގެގޮތުގައި ދުނިޔޭގެ ފެންވަރުގައި ފާހަގަކުރަމުން އަންނަނީ އެޕްރީލް މަހުގެ 22 ވަނަދުވަހެވެ. އާތުޑޭ އެންމެފުރަތަމަ ފާހަގަކޮށްފައިވަނީ 1970 ވަނައަހަރުއެވެ. މިއީ ދުނިޔޭގެ ތިމާވެއްޓައް އަންނަ ނޭދެވޭ ބަދަލުތައް ކުޑަކޮށް ދުނިޔޭގެ ތިމާވެއްޓަކީ އުފާވެރި، ރައްކާތެރި ތަނެއްގެ ގޮތުގައި ދެމެހެއްޓުމައްޓަކައި ކުރަންޖެހިފައިވާއި ކަންކަން ފާހަގަކޮށް އެކަންކަމަށް އަހުލުވެރިކުރުވުމުގެ ގޮތުން ފާހަގަ ކުރެވޭ ދުވަހެކެވެ. މިއަހަރުގެ އާތުޑޭގެ ޝިއާރުގެ ގޮތުގައި ކަންޑައަޅާފައިވަނީ “މާޗް ފޯ ސައިންސް” އެވެ.\n“ކުދިވެރިންގެ ފުޓްބޯޅަ އީދު 2016″އަށް އެއްބާރުލުން ދިނުމުގެގޮތުން ކިޑްސް ޖަމްޢިއްޔާއިން ފަހުމުނާމާގައި ސޮއިކޮށްފި!\n“ކުދިވެރިންގެ ފުޓްބޯޅަ އީދު 2016” އިންތިޒާމް ކުރުމުގެ ކަންކަމުގައި އެހީތެރިވެ އެއްބާރުލުން ދިނުމަށް ކިޑްސް ޖަމްޢިއްޔާއިން މި މުބާރާތް ހިންގުމުގައި އިސްވެ ހަރަކާތްތެރިވާ ދެ ޒުވާނުންކަމުގައިވާ މައުރޫފް އަދި އަބްދުﷲ އާއި އެކު ފަހުމުނާމާގައި ސޮއިކޮށްފި އެވެ. މިރަސްމިއްޔާތު އޮތީ މިމަހުގެ 16 ވަނަ ދުވަހުގެރޭ ކިހާދޫ ސްކޫލްގައި ބޭއްވުނު ކުޑަ ހަފްލާއެއްގައެވެ. މި ހަފްލާގައި ވާހަކަދައްކަމުން މި މުބާތް ހިންގުމުގައި އިސްކޮށް އުޅުއްވާ މައުރޫފް އާދަމް ވިދާޅުވީ، ކިހާދޫގެ ފުޓްބޯޅަ ކުރިއެރުވުމަށް ކޮންމެހެންވެސް މިފަދަމުބާރާތެއް ނުވަތަ މުބާރާތްތަކެއް ބާއްވަން ޖެހޭކަމުގައެވެ.\nފަހުމުނާމާގައި ސޮއިކުރުމަށް ބޭއްވުނު ހަފްލާގެތެރެއިން.\nމި މުބާރާތް ބޭއްވުމުގެ އެންމެ ބޮޑު މަޤްޞަދަކީ ، ކިހާދޫގެ ކުޑަކުދިންގެ މެދުގައި ފުޓްބޯޅައަށް ޝައުޤުވެރިކަން އިތުރުކޮށް ، ވާދަވެރި ރޫހެއްގައި ފުޓްބޯޅަ ކުޅުމުގެ ފުރުޞަތު ތަނަވަސްކޮށްދީ ، ކިހާދޫއަކީ އަތޮޅުފެންވަރުގައްޔާއި ޤައުމީ ފެންވަރުގައި ފާހަގަކޮށްލެވޭފަދަ ނަން މަޝްހޫރު ، ހުނަރުވެރި ފުޓްބޯޅަ ކުޅުންތެރިންތަކެއް އުފައްދާ ރަށެއް ކަމުގައިހެދުމެވެ.\n6 އަހަރާއި 13 އަހަރާ ދެމެދުގެ އުމުރުފުރާގެ ކުދިންނަށް ހުޅުވާލައިގެން ބޭއްވުމަށް ހަމަޖެހިފައިވާ މި މުބާރާތް ކުރިއަށްދާނީ މި ހިނގާ ޑިސެމްބަރ މަހުގެ 25 އިން 29 ގެނިޔަލަށް ކިހާދޫ ފުޓްބޯޅަ ދަނޑުގައެވެ.\nމިމުބާރާތް ސްޕޮންސާރ ކުރުމުގެ ފުރުސަތު މިހާރުވަނީ އާންމުކޮށް ހުޅުވާލެވިފައެވެ. އެހެންކަމުން، މި މުބާރާތް ސްޕޮންސާރ ކުރަންބޭނުންވާފަރާތްތަކުން މައުރޫފް އާދަމް އަދި އިބްރާހިމް ވަސީމާއި ގުޅުއްވައިގެން އެކަން ކުރިއަށްގެންދެވޭނެ އިންތިޒާމު މިހާރުވަނީ ހަމަޖެހިފައެވެ.\nމައުރޫފް އާދަމް (7426570)، އިބްރާހިމް ވަސީމާ(7927212)


Maumoon Ah Dheenee Naseyhai Dhinumaai, Vakaalaathu Kurumuge Huhdha Alun Dhinumah Amuru Koffi - Vaguthu\nމަޢުމޫނަށް ދީނީ ނަސޭހަތް ދިނުމާއި، ވަކާލާތު ކުރުމުގެ ހުއްދަ އަލުން ދިނުމަށް އަމުރުކޮށްފި\nދިވެހިރާއްޖޭގައި 30 އަހަރަށްވުރެ ދިގު މުއްދަތަކަށް ރައީސްކަން ކުރައްވާފައިވާ، ކުރީގެ ރައީސް މަޢުމޫން ޢަބްދުލްޤައްޔޫމް ދީނީ ނަސޭހަތް ދިނުމާއި، ދިވެހިރާއްޖޭގެ ކޯޓުތަކުގައި ވަކާލާތު ކުރުމަށް ދީފައިވާ ހުއްދަތައް ހިފަހައްޓާފައި އޮތް އޮތުން އުވާލައި، އެ ހުއްދަތަށް އަލުން ދިނުމަށް ދިވެހިރާއްޖޭގެ ހައިކޯޓުން އަމުރުކޮށްފިއެވެ.\nކުރީގެ ރައީސް މަޢޫމޫނުގެ ވަކާލާތު ކުރުމުގެ ހުއްދައާއި، ދީނީ ނަސޭހަތް ދިނުމުގެ ހުއްދަ ހިފަހައްޓާފައިވަނީ އެމަނިކުފާނުގެ މައްޗަށް ޢަދުލު އިންސާފު ޤާއިމު ކުރުމަށް ހުރަސްއެޅިކަން ސާބިތުވާކަމަށް ކްރިނިނަލް ކޯޓުން ކަނޑައަޅައި އިއްވި ހުކުމުގައެވެ. ނަމަވެސް އެ ހުކުމް ދިވެހިރާއްޖޭގެ ހައިކޯޓުން ވަނީ މިއަދު ބާތިލު ކޮށްފައެވެ. އެހެންކަމުން އެ ހުއްދަރައް އަލުން ދޭން ޖެހޭނެއެވެ.\nމަޢުމޫނުގެ މައްޗަށް ޢަދުލު އިންސާފު ޤާއިމު ކުރުމަށް ހުރަސްއެޅިކަން ސާބިތުވާކަމަށް ކްރިނިނަލް ކޯޓުން ކަނޑައަޅައި 1 އަހަރާއި7މަހާއި6ދުވަހުގެ ޖަލު ހުކުމެއް އިއްވި މައްސަލަ ބެއްލެވީ ގާޒީ ހަސަން ނަޖީބެވެ. އަދި އެ ހުކުމް ބާތިލު ކުރުމަށް ދިވެހިޜާއްޖޭގެ ހައިކޯޓުން ކަނޑައެޅުއްވި އިސްތިއުނާފު ޝަރީއަތް ބެއްލެވީ ހައިކޯޓުގެ ފަނޑިޔާރު ހަސަން ޢަލީ އާއި ޢަލީ ސަމީރު އަދި ޢަބްދުﷲ ހަމީދުއެވެ. ރިޔާސަތު ބެލެހެއްޓެވީ ފަނޑިޔާރު ޢަލީ ސަމީރެވެ.\nމަޢުމޫނުގެ މި ހުއްދަތަށް ބާތިލުކުރަން ކްރިމިނަލް ކޯޓުން ނިންމާފައިވަނީ ކުށުގެ އަދަބެއްގެ ގޮތުންނެވެ. ނަމަވެސް އެ އަމުރު ހައިކޯޓުން ބާތިލުކޮށްފައިވަނީ އެ ހުއްދަތައް ހިފަހައްޓައިގެން ކްރިމިނަލް ކޯޓުން ހާސިލްކުރަން ބޭނުންވާ މަޤްޞަދު ސާފުވާން ނެތްކަމަށް ބުނެއެވެ. ހައިކޯޓުން ކުރެއްވި ހުކުމުގައި ބުނެފައިވަނީ އެފަދަ އަމުރެއް ނެރޭނަމަ އެ އަމުރަކުން ހާސިލްކުރަން ބޭނުންވާ ކަންތައްތައް އެނގެން އޮންނަން ޖެހޭނެ ކަމަށެވެ.\nމަޢުމޫނުގެ ދީނީ ނަސޭހަތް ދިނުމާއި، ވަކާލާތު ކުރުމުގެ ހުއްދަ ބާތިލުކަމަށް ކްރިމިނަލް ކޯޓުން ކަނޑައެޅުއްވި ހުކުމް ހައިކޯޓުން ބާޓިލުކޮށްފައިވަނީ ހައިކޯޓުގެ ފަނޑިޔާރުންގެ ބެންޗުގެ އިއްތިފާގުންނެވެ. ހުއްދަތައް ބާތިލުކުރަންޖެހޭކަމަށް ބުނާ ހުކުމް ބަދަލުކުރަން ހައިކޯޓުން އަމުރުކުރެއްވިއިރު، އެހެނިހެން ކަންތައްތަކެއްވެސް ފާހަގަކުރައްވާފައިވެއެވެ.\nއެގޮތުން ފޯނު ނުދިނުމަކީ ހަމައެކަނި އޭގެ މައްޗަށް ބަލައި، ކުށް ސާބިތުވާނެ ކަމެއް ނޫން ކަމަށާއި، ކުށެއްގެ ތުހުމަތު ކުރާނަމަ އެކުށެއް ކުރިކަން ސާބިތުކޮށްދިނުމަކީ ދައުވާ އުފުލާ ފަރާތުގެ ޒިންމާއެއް ކަމަށާއި، ދައުވާ ލިބޭ ފަރާތުން ކުށެއް ނުކުރާކަން ސާބިތު ކޮށްދިނުމަށް އެއްވެސް ކަމެއް ކުރަން ނުޖެހޭކަމަށް ހުކުމުގައި ފާހަގަކޮށްފައިވެއެވެ.\nހަމައެއާއެކު މަޢުމޫންގެ މައްޗަށް ކުށް ސާބިތުވާކަމަށް ހުކުމް ކޮށްފައިވަނީ ދިވެހިރާއްޖޭގެ ޤާނޫނު އަސާސީއާއި، ޤާނޫނުތަކުން އަދި ގަވާއިދުތަކުން ލިބިދޭ ޤާނޫނީ ވަކީލުންގެ އެހީތެރިކަން ހޯދުމަށް ލިބިދީފައިވާ ހައްޤަށް އުނިކަން އަންނަގޮތަށް، ވަކީލުން އައްޔަން ކުރުމަށް އެކަށީގެންވާ ވަގުތު ދިނުމަކާ ނުލައި ކަމަށްވެސް ހުކުމުގައި ބުނެފައިވެއެވެ.\nކުރީގެ ރައީސް މަޢުމޫނަށް ވަކާލާތު ކުރުމުގެ އަދި ދީނީ ނަސޭހަތް ދިނުމުގެ ހުއްދަ ދިނުމަށް ހައިކޯޓުން އަމުރުކުރެއްވިއިރު، ކްރިމިނަލް ކޯޓުން މަޢުމޫންގެ މައްޗަށް އިއްވާފައިވާ ހުކުމް ބާތިލުކުރުމުން މަޢުމޫން މިހާރު ވަނީ މުޅިން މިނިވަން ވެފައެވެ. ނަމަވެސް މަޢުމޫންގެ މައްޗަށް ދައުލަތުން އުފުލާފައިވާ ޓެރަރިޒަމްގެ ދައުވާއެއްގެ އިބްތިދާއީ މަރުޚަލާ ކްރިމިނަލް ކޯޓުގައި ކުރިއަށްދެއެވެ.\nއޮކްޓޯބަރ 18, 2018 16:28\nމައުމޫނައް ވަކި ގޮތެއް ނިކަމެތިން ނައް ނިކަމެތިގޮއް ތިއޮތި ވާއިންސާފު ހަމަ ހަމަ ވެފަ\nއޮކްޓޯބަރ 18, 2018 16:44\nއެންމެ ފުރަތަމަ މައުމޫނު ކާރިންސުވާލު ކޮށްލަންބޭނުންވަނީ އިސްލާމްދީނުގަ އަންހެނާގެ އައުރަކީކޮބާތޯ؟މަނިކުފާނުންގެ އަނބިދަރިން ތިބެނީ އިސްލާމްދީނުގަ އަންހެނާގެއައުރަކަމަށް ކަނޑައަޅާފައޮންނަ އައުރަނިވާކޮށްގެންތޯ. އަހުރުމެންނަށް އެކަން ސާފުކޮށްދީފަ ދީނީނަސޭހަތް ދިނުމަށްނިކުތުމަށް ހަރުއަޑުންގޮވާލަން.\nއޮކްޓޯބަރ 18, 2018 17:02\nއިސްލާމްދީނުގަ ކަނޑައެޅިގެން ސާބިތުވާ ކަންކަމަށް ފާޅުގަ އިންކާރުކުރާ މީހުންނަށް 'ދީނީ' ނަސޭހަތްދެވެންޏާ ދެން އެވާނީ ކޮން ދީނެއްގެ ނަސޭހަތެއްބާ.. ސިޔާސީ ލީޑަރެއްގެ ގޮތުގަ ހުންނަވާ. ކޮންމެހެން ދެން އަނެއްކާ މޮޔަ ހައްދަން ނޫޅުއްވާ.\nމުޖުރިމިންތައް ދޫކޮށްގެން ލިބޭ ކޮންމެ ގެއްލުމަކައް ކޯޓުން ޒިންމާ ވާންޖެހޭނެ.\nއޮކްޓޯބަރ 18, 2018 23:01\nޖާހިލިއްޔަ ޒަމާން އައިސްފައި މިއޮތީ. ބަގާވާތުގެ ބޮޑުން ޖަލުން ނުކުމެއްޖެ.


ބިލާލު ބިން ރަބާޙް رضي الله عنه (3) – DhiSalafiyyah\n18/10/2012 ސިޔަރަތާއި ތާރީޚް, ޞަޙާބީންއައްޝައިޚު ޢަބްދުﷲ އާމިރު\nދުވަސްތައް ފާއިތުވަމުންގޮސް رسول الله صلى الله عليه وسلم ދިހަހާސް މުސްލިމުންނާއިގެން މައްކާ ފަތަޙަކުރައްވައިފިއެވެ. الله أكبر ވިދާޅުވަމުންނެވެ. އެއަށްފަހު ވަގުތުން އެކަލޭގެފާނު މިސްރާބުޖެއްސެވީ، އެތަނެއް އެބައިމީހުންގެ ބުދުތަކުން ފުރިފައިވާ ކަޢުބަތުﷲ ގެފުޅާއި ދިމާލަށެވެ. ” ޙައްޤު އަތުވެއްޖެއެވެ. އަދި ބާޠިލް ނެތިހިނގައްޖެއެވެ.” އެދުވަހަށްފަހު ލާތައެއް، އުއްޒާއެއް، އަދި ހުބަލެއް ނުވެއެވެ. ހިލައަށް އަޅުކަން ކުރުން ނިމުނީއެވެ. އެހެނީ އަޅުކަންވަނީ ހަމައެކަނި އެއްކައުވަންތަ، ގަދަކީރިތިވަންތަ الله سبحانه وتعالي އަށެވެ.\nرسول الله صلى الله عليه وسلم ކައުބާ އަށް ވަދެވަޑައިގަތުމާއެކު، އިބުރާހިމްގެ ފާނުގެ ސިފައިގައި ހަދާފައި ހުރި ބުދެއް ފެނިވަޑައިގަތެވެ. އެހިނދު އެކަލޭގެފާނު ޙަދީޘްކުރެއްވިއެވެ. ” އިބުރާހީމްގެފާނަކީ ޔަހޫދީއެއް އަދި ނަޞާރާއެއް ނޫނެވެ. އެހެނެއްކަމަކު އެކަލޭގަފާނަކީ }(ޝިރުކުގެ މަގުދޫކޮށް) އިޚްލާޞްތެރިވެ އުޅުއްވި މުސްލިމެކެވެ. އަދި މުޝްރިކެއްކަމުގައި އެކަލޭގެފާނު ވެވަޑައިގެންނުވެއެވެ.” އެއަށްފަހު އެކަލޭގެފާނު ކަޢުބަތުﷲ ގެފުޅުމައްޗަށް އަރައިވަޑައިގެން ބަންގިދެއްވުމަށް ބިލާލްގެފާނަށް އެންގެވިއެވެ. އެހިނދު ބިލާލުގެފާނު އެތަނަށް އަރާވަޑާގެން ބަންގިދެއްވަން ފެއްޓެވިއެވެ. ކޮންފަދަ މަތިވެރި ވަޤުތުކޮޅެއްތޯއެވެ؟ ކޮންފަދަ މާތް މުނާސަބަތެއްތޯއެވެ؟\nމުޅިތަނަށް ވެރިވެފައިވަނީ ހަމަހިމޭންކަމެވެ. އެތައްހާސް މުސްލިމުންނެއް މަޑުމަޑު އަޑަކުން އެތަކުރާރުކުރަމުން ގެންދަނީ ބިލާލުގެފާނު އެވިދާޅުވާ ކަލިމަތަކެވެ. މުޝްރިކުންތައްތިބީ މި ވަމުންދާ ކަންތައްތަކާއިމެދު އަޖާއިބުވެ އަންތަރީސްވެފައެވެ. އެބައިމީހުންގެ ލޯތަކަށް މިފެންނަ މަންޒަރު އެބައިމީހުންނަށް ޤަބޫލެއްނުކުރެވެއެވެ. ” މިއީ ހަމަ އިހައްދުވަހު އަހަރެމެން މިރަށުން ފައްސާ ބޭރުކޮށްލި، މުޙައްމަދާއި އޭނާއަށް ތަބަޢަވީ ނިކަމެތި މީސްކޮޅުހެއްޔެވެ؟ އަދި މިއީ އަހަރެމެން އެބޭކަލެއްގެ ޢާއިލާ މީހުން ޤަތުލުކޮށް އެބޭކަލަކަށް ފުރައްސާރަކުރި ކަލޭގެފާނުހެއްޔެވެ؟ އެ ހުރިހާ ކަމަކާއި އެކުވެސް ދެންމެ އަހަރެމެންގެ މައްޗަށް އޯގާވެރިވެ ވަޑައިގެން “ކަލޭމެން ދާށޭ! ކަލޭމެންނަކީ މިނިވަނުންނޭ ” ވިދާޅުވީ ހަމަ މިކަލޭގެފާނުހެއްޔެވެ؟\nކޮންމެއަކަސް ބިލާލުގެފާނުގެ ވާހަކައަށް އެނބުރި އަންނަމާތޯއެވެ؟ އެކަލޭގެފާނުގެ ދުވަސްތައް ހޭދަކުރެއްވީ رسول الله صلى الله عليه وسلم އާއި އެކީއެވެ. އެކަލޭގެފާނު صلى الله عليه وسلم ބައިވެރިވެ ވަޑައިގަންނަވާ ހަނގުރާމަތަކުގައި ބައިވެރިވެ ވަޑައިގަންނަވައެވެ. އަދި ބަންގި ގޮވުމުގެ މުހިންމު މަސްޢޫލިއްޔަތު އަދާކުރައްވައެވެ. އެހެންކަމުން އެކަލޭގެފާނު ދިޔައީ ދުވަހެއް ދުވަހަކަށް رسول الله صلى الله عليه وسلم ގެ އަރިހުގައި ޤަދަރުވެރިވެ މަތިވެރިވަމުންނެވެ. އެންމެ ފަހުން ބިލާލުގެފާނު ވެގެންދިޔައީ، އެބޭކަލުން ދުނިޔޭގަ ތިއްބަވަނިކޮށް ސުވަރުގެ ވަންނާނެކަމުގެ އުފާވެރި ޚަބަރު رسول الله صلى الله عليه وسلم ދެއްވި ދިހަ ބޭކަލުންގެ ތެރެއިންނެވެ.\nދުވަސްތައް ފާއިތުވަމުންގޮސް رسول الله صلى الله عليه وسلم މިދުނިޔެއާ އަލްވަދާޢުކިޔައިފިއެވެ. އަދި އަބޫބަކުރު الصديق رضي الله عنه ޚަލީފާކަމަށް އިސްކުރެވިއްޖެއެވެ. ބިލާލުގެފާނު އަބޫބަކުރުގެފާނު އަރިހަށް ވަޑައިގެން ދެންނެވިއެވެ. ” އޭ ﷲ ގެ ރަސޫލާގެ ޚަލީފާއެވެ. رسول الله صلى الله عليه وسلم ޙަދީޘްކުރައްވަނިކޮށް އަހުރެން އަޑުއެހީމެވެ. ” މުއުމިނެއްގެ އެންމެ އެންމެ މާތްވެގެންވާ ޢަމަލަކީ ﷲ ގެ މަގުގައި ޖިހާދުކުރުމެވެ.” އެހިނދު އަބޫބަކުރުގެފާނު ވިދާޅުވިއެވެ. ” އެހެންވީމާ ކަލޭގެފާނު ބޭނުންފުޅުވެ ލައްވަނީ ކޮންކަމެއްތޯއެވެ؟” ޖަވާބުގައި ބިލާލުގެފާނު ކީރިތިކުރައްވަމުން ވިދާޅުވިއެވެ. ” ﷲ ގެ ރަސޫލާއަށް ފިޔަވައި އެހެން އެއްވެސް މީހެއްގެ އެދުމަކަށް އަހަރެން ބަންގި ނުގޮވާނަމެވެ.” އަބޫބަކުރުގެފާނު ވިދާޅުވިއެވެ. ” ބިލާލެވެ. އަހަރެމެންނާއި އެކު މަޑުކުރާށެވެ. އަދި އަހަރެމެންނަށް ނަމާދަށް ގޮވާމީހަކުކަމުގައި ވާށެވެ.”\nދެރަވެ މާޔޫސްވެފައިވާ ޙާލު، ބިލާލުގެފާނު ވިދާޅުވިއެވެ. ” ކަލޭގެފާނު އަހުރެން މިނިވަންކުރެއްވީ ކަލޭގެފާނަށްޓަކައި ކަމުގައިވާނަމަ، އަހުރެން ކަލޭގެފާނު ބޭނުންފުޅުވެލައްވާ ވިދާޅުވެލެއްވި ކަމެއްކުރާނަމެވެ. ނަމަވެސް ކަލޭގެފާނު އަހުރެން މިނިވަން ކުރެއްވީ ﷲ އަށްޓަކައި ކަމުގައި ވާނަމަ، އެފަރާތަކަށްޓަކައި އަހަރެން މިނިވަންކުރެވުނުފަރާތަށް އަހަރެން ދޫކޮށްލާށެވެ؟” އަބޫބަކުރުގެފާނު ވިދާޅުވިއެވެ. ” އަހުރެން ކަލޭގެފާނު މިނިވަންކުރީ ﷲ އަށްޓަކައެވެ.”\nބިލާލުގެފާނުގެ ހިތްގައިމު އަޑުން މީސްތަކުންނަށް ދެމުން އެގެންދެވި ދަޢުވަތު އެދުވަހަށްފަހު މެދުކެނޑުނެވެ. އެކަލޭގެފާނު ބަންގިގޮވާނީވެސް ފަހެ ކިހިނަކުން ހެއްޔެވެ؟ ބަންގިގޮވަމުންގޮސް أشهد أن محمدا رسول الله މިހިސާބަށް ދާއިރަށް އެކަލޭގެފާނުގެ އަޑު ބަންދުވެއެވެ. އަދި ދެލޯފުޅުން ބޭއިޙްތިޔާރުގައި ކަރުނަތަށް އޮހޮރެންފަށައެވެ. ބަންގީގެ ބާކީބައި ފުރިހަމަކުރަނީ އެކަރުނަތައް ކަހަލައެވެ.\nކޮންމެއަކަސް އެކަލޭގެފާނުގެ އެންމެ ފަހު ބަންގި ގޮވާފައިވަނީ އަމީރުލް މުއުމިނީން عمر بن خطاب رضي الله عنه ގެ ޚަލީފާކަމުގެ ދުވަސްވަރުގައެވެ. އެއީ އަމީރުލް މުއުމިނީން ސޫރިޔާއަށް ވަޑައިގަތުމުން މުސްލިމުން އެދުނު އެދުމަކަށެވެ. އެބައިމީހުން عمر ގެ ފާނަށް ދެންނެވީ ހަމައެންމެ ބަންގިއެއް ގޮވައިދިނުމަށްޓަކައި ބިލާލުގަފާނުގެ އަރިހުގައި އެދުމަށެވެ. މިހެންވެ ނަމާދުވަގުތުވުމުން އެކަލޭގެފާނު ބިލާލުގެފާނު ގެންނަވާ އެފަދައިން އެދިލެއްވިއެވެ. ބިލާލުގެފާނު މިއެދުން ޤަބޫލުފުޅުކުރައްވައި މުންނާރަށް އަރާވަޑައިގެން ބަންގިދެއްވަން ފެއްޓެވިއެވެ. އެދުވަހު ޢުމަރުގެފާނާއި رسول الله صلى الله عليه وسلم ގެ ޞަޙާބީން، އެބޭކަލުން ވަރަށް ކީރިތިކުރެއްވިއެވެ.\nބިލާލުގެފާނު އަވަހާރަވެވަޑައިގަތީ ސޫރިޔާގައެވެ. އެކަލޭގެފާނު އެދިވަޑައިގެން ގޮތަށް ﷲ ގެ މަގުގައި ހަމގުރާމަކުރައްވަނިކޮށެވެ. އާއެކެވެ. މިއަދު ދިމިޝްޤުގެ ބިމުގައި ފަސްދާނުލެވިފައި އެވަނީ رسول الله صلى الله عليه وسلم ގެ ޞަޙާބީންގެ ތެރެއިން އިސްލާމްދީނަށް ޖާނާއި މާލުން ޤުރުބާންވެ ވަޑައިގެން، އެއްކައުވަންތަ ކަމުގެ ކަލިމަ އުފުއްލެވި މާތް ޞަޙާބީއެކެވެ.


Myanmar gathul aammu report kuri noosverinnah kuraa dhauvaa kuriah...\nދުނިޔެ - ނުހައްގުން ދައުވާކުރުން\nމިޔަންމާގެ ގަތުލް އާންމު ރިޕޯޓުކުރި ނޫސްވެރިންގެ މައްޗަށް ކުރާ ދައުވާ ކުރިއަށް ގެންދެވޭނެ: ކޯޓު\n14 އަހަރުގެ ޖަލުގެ ހުކުމެއް އައިސްފާނެ\nމިއީ ނޫސްވެރިކަމަށް އަނދިރި ދުވަހެއް\nކ. މާލެ 10 ޖުލައި 2018 | އަންގާރަ 17:09 1,117\nމިޔަންމާ އިން ހިންގި ގަތުލް އާންމު ރިޕޯޓުކުރުމާ ގުޅިގެން ހައްޔަރުކުރި ދެ ނޫސްވެރިން - ޔޫޓިއުބް\nމިޔަންމާގެ ރޮހިންޖާ ދަރިފަސްކޮޅާ ދެކޮޅަށް ހިންގި ޖަރީމާތައް ރިޕޯޓު ކުރި ދެ ނޫސްވެރިންނަށް ކުރާ ދައުވާ ކުރިއަށް ގެންދެވޭނެ ކަމަށް މިޔަންމާގެ ކޯޓުން ނިންމާފިއެވެ.\nއެ ދެ ނޫސް ވެރިންނަށް ދައުވާ ކުރެވޭނެ ކަމަށް ކޯޓުން ނިންމީ ހޯމަ ދުވަހުއެވެ. ރޮއިޓާސްގައި މަސައްކަތްކުރާ މިޔަންމާގެ ދެ ރައްޔިތުން ކަމަށްވާ އުމުރުން 32 އަހަރުގެ ވާ ލޯން އާއި 28 އަހަރުގެ ކިއެ ސޮއި ހައްޔަރުކޮށްފައި ވަނީ މިދިޔަ އަހަރުއެވެ. މިއަދާ ހަމަހައަށް އެ ނޫސްވެރިންގެ ބަންދަށް ހަތް މަސްވެފައި ވާއިރު ބައިނަލްއަގުވާމީ ދުނިޔެ ދަނީ އެ ނޫސްވެރިން މިނިވަން ކުރުމަށް ގޮވާލަމުންނެވެ. ހައްޔަރުކުރި ނޫސްވެރިންގެ ހަމައެކަނި ކުށަކީ އެ ގަތުލް އާންމު ތަހްގީގުކުރުން ކަމަށް އެ ފަރާތްތަކުން ވަނީ ތުހުމަތު ކޮށްފައެވެ. އަދި އެކަން ތަހްގީގު ކުރުމަކީ އެ ނޫސްވެރިންގެ މަސްއޫލިއްޔަތު ކަމަށް ވެސް އެފަރާތްތަކުން ބުނެއެވެ.\nނޫސްވެރިންނަށް ދައުވާ ކުރަނީ "ކޮލޯނިއަލް އީރާ އޮފިޝަލް ސީކްރެޓް އެކްޓް"ގެ ދަށުންނެވެ. އެ މީހުންގެ މައްޗަށް ކުރާ ދައުވާ ސާބިތުވެއްޖެ ނަމަ 14 އަހަރުގެ ޖަލު ހުކުމެއް އަންނާނެއެވެ. ދެ ނޫސްވެރިން ވެސް ވަނީ އެ މީހުންނަށް ކުރާ ދައުވާއަށް އިންކާރު ކޮށްފައެވެ.\nދެ ނޫސްވެރިން ހައްޔަރު ކުރީ، ބުޑިސްޓުންގެ އާބާދީ ބޮޑު މިޔަންމާގެ ފުލުހުންގެ ރޭވުމެއްގެ ދަށުންނެވެ. ނޫސް ވެރިންނަށް މައުލޫމާތު ދޭން ކަމަށް ބުނެ މިޔަންމާގެ ފުލުހުންގެ ދެ އޮފިޝަލަކު އެ މީހުން ރެސްޓޯރެންޓަކަށް ގެންގޮސް، ނޫސްވެރިންގެ އަތަށް ޑޮކުމެންޓެއް ދިންތާ އިރުކޮޅެއް ނުވަނީސް އެތަނަށް އިތުރު ފުލުހުންތަކެއް ވަދެ ވަނީ އެ ނޫސްވެރިން ހައްޔަރުކޮށްފައެވެ. އަދި ފުލުހުން ބުނީ އެ ނޫސްވެރިންގެ އަތުގައި ހުރީ ސަރުކާރުގެ ސިއްރު ޑޮކިއުމެންޓެއް ކަމަށެވެ.\nނޫސްވެރިންނަށް ދައުވާ ކުރެވޭނެ ކަމަށް ނިންމި ދުވަހަކީ އެ ގައުމުގެ ނޫސްވެރިކަމަށް އަދިރި ދުވަހެއްގެ ގޮތުގައި ބައިނަލްއަގްވާމީ ޖަމާއަތްތަކުން ވަނީ ސިފަކޮށްފައެވެ.\nމިދިޔަ އަހަރު ރޮހިންޖާ ދަރިކޮޅުގެ މީހުންނާ ދެކޮޅަށް ބުޑިސްޓުން ގިނަ މިޔަންމާ އިން ހިންގި ޖަރީމާތައް ދުނިޔެއަށް ސާފުކޮށް ފެނުނުއިރު، އެތައް ލައްކަ ރޮހިންޖާ މުސްލިމުން ވަނީ އެ މީހުންގެ އަމިއްލަ ވަތަން ދޫކޮށް އެހެން ގައުމުތަކަށް ހިޖްރަކޮށްފައެވެ.


ދި ހޯކްސް-ފުވައްމުލައް ސިޓީގެ ތެޔޮ ޓޭންކެއް ގޮވައިފި – Mikal News\nމިއަދު ހިނގި ތެޔޮ ތޭންކް ގޮވުމުގެ ހާދިސާ\nފުވައްމުލައް ސިޓީގައި ތެލުގެ ވިޔަފާރުި ކުރަމުން އަންނަ “ދި ހޯކްސް” ގެ ތެޔޮ ޓޭންކެއް މިއަދު މެންދުރުގެ ވަގުތެއްގައި ގޮވައިފިއެވެ.\nއެއީ ފުވައްމުލަކު ބަނދަރު ސަރަހައްދުގައި ބަހައްޓާފައި ހުރި ކުރިން ބޭނުން ކުރި ތެޔޮ ޓޭންކެވެ.\nމިދަދު ހިނގި ތެޔޮ ތޭންކް ގޮވުމުގެ ހާދިސާ\nމިހާދިސާ ހިންގަން މެދުވެރިވީ ކުރިން ބޭނުންކުރުމަށްފަހު ދި ހޯކްސް ތެޔޮ ޕޮއިންޓުން ބޭރުގައި ބޭނުންނުކޮށް ބާއްވާފައި އޮންނަތާ ގިނަ ދުވަސްވީ ތެޔޮ ޓޭންކެއް ކެފުރުގެ މަސައްކަތް ކުރިނިކޮށް އެޓޭންކް ގޮވައިގެންނެވެ.\nހާދިަސާގެ ގެ މައުލޫމާތު ދިން ފަރާތްތަކުން ބުނާ ގޮތުގައި ތެޔޮޓޭންކްގެ ފަޅާލުމުގެ މަސައްކަތް ކުރަމުން އައީ ދަގަނޑުކަފާ ގްރޭންޑަރު ޒާތުގެ އާލާތަކުންނެވެ. ޓޭންކް ގޮވަން މެދުވެރިވީ ކެފުމުގެ ސަބަބުން ހޫނު އުފެދިގެން ކަމަށް ބެލެވެއެވެ.\nހާދިސާގެ މައުލޫމާތު ލިބުމާއެކު އެމްއެންޑީއެފް-ފަޔާ އާއި މޯލްޑިވްސް ޕޮލިސް ސާވިސްގެ ފަރާތުން ކުޑަވަގުތު ކޮޅެއްގެ ތެރޭގައި އެތަނަށްގޮސް އަލިފާންގަޑު މައިތިރި ކުރިއެވެ.\nހާދިސާ ހިނގި ސަރަހައްދާއި އިންވެގެން އެފްއެސްއެމް ތެޔޮ ޕޮއިްނޓާއި ދި ހޯކްސްގެ ތެޔޮ ޕޮއިންޓް ހުރުމުން ހާދިސާގެ ނުރައްކާތެރިކަން އިތުރުވިއެވެ. ނަމަވެސް މިހާދަސާގައި އެދެ ކުންފުނީގެ ތެޔޮޓޭންކް ތަކަށް ދުމުގެ އަސަރުކުރުން ފިަޔވައި އިތުރު ގެއްލުމެއް ލިބިފައިވާކަން އެނގިފައެއް ނުވެއެވެ.\nމިކަލް ނޫހަށް މައުލޫމާތު ލިބިފައިވާ ގޮތުގައި 20 ވަރަކަށް ފޫޓު އުސް ބޮޑު އެތެޔޮ ޓޭކްކު ކެފުމުގެ މަސައްކަތުގައި4މީހުން ހަރަކާތްތެރި ވިއެވެ. އެއީ ދިވެހި ފިރިހެނަކާއި3ބިދޭސީ ފިރިހެނުންނެވެ. އެތަނުން އަނިޔާ ލިބުނީ ބިދޭސީ މީހަކާއި ދިވެހި މީހާގެ އިތުރުން އެވަގުތު އެސަރަހައްދުގައި ތެޔޮއަޅަން ސައިކަލު ކައިރީ މަޑުކޮށްގެން ހުރި ދިވެހި އަންހެނަކަށެވެ.\nމިހާދަސީގައި އަނިޔާ ލިބުނު ދިވެހި ފިރިހެން މީހާގެ އަތް ވަނީ ވަރަށްބޮޑަށް ފިހިފައެވެ. އަދި ބިދޭސީ މީހާގެ ހަށިގަނޑުގެ ތިރީބައި ވަރަށް ބޮޑަށް ފިހިފައިވާ ކަމަށް ފުވައްމުލަކު ހޮސްޕިޓަލާއި ހަވާލާދީ މިކަލް ނޫހުގެ ރިޕޯޓަރު ހާމަކުރެއެވެ.\nބިދޭސީ މީހާގެ ހާލު ސީރިއަސް ކަމަށް ފުރަތަމަ ބެލެވުނު ކަމުގައި ވިޔަސް މިހާރު ހޮސްޕިޓަލުން ހާމަކުރާ ގޮތުގައި ހަށިގައިޑުގެ ބައިތައް ފިހުން ފިޔަވައި އިތުރު ގެއްލުމެއް ލިބިފައެއް ނުވެއެވެ. އެކްސްރޭނަގައި ބެލިބެލުމުން އިތުރު ގެއްލުމެއް ހުރިކަމަށް ނުފެންނަ ކަމަށް ވެއެވެ.\nތެޔޮއަޅަން ހުއްޓާއި ގޮވުމުގެ ހާދިސާގެ އަޑާއި ގުގުމަށް ސިއްސައިގެން ގޮސް ސައިކަލާއި އެކު ވެއްޓުނު އަންހެން މީހާގެ ފައިތިލައިގެ ކަށީގައި ރެނދެއް ހުރިކަމަށާއި ގައިގެ ބައެއް ތަންތަން މަށައިގެން ގޮސްގެން ގޮސްފައި ވެއެވެ.\nމިހާދިސާހިންގި ބާ ތެޔޮ ޓޭންކް އެތަނުން އެނެގުމަށް ދަ ހޯކްސް އަށް ފުވައްމުލައް ސިޓީ ކައުންސިލުން ތަކުރާރުކޮށް އަންގާފައިވާ ކަމަށް މިކަލް ނޫހުގެ ރިޕޯޓަރު ހާމަކުރެއެވެ.\nގުޅުންހުރި މައުލޫތައް:އަލިފާނުގެ ހާދިސާ\nފުވައްމުލަކު ނޭޗާ ޕާކުގައި ރޯވި އަލިފާންގަނޑު ނިއްވާލައިފި\nބިދޭސީ ޓީޗަރަކު ދިރިއުޅެމުން ދިޔަ ގެއެއް ވަރަށް ބޮޑަށް އަނދައިފި


SunOnline: Siyam-Mauroof Cup ge finalah Kendhikulhudhoo aai Holhudhoo\nސިޔާމް-މައުރޫފް ކަޕުގެ ފައިނަލަށް ކެނދިކުޅުދޫ އާއި ހޮޅުދޫ!\nނަޖާހު މަސްއޫދު 24 Dec 2018, 23:25\nސިޔާމް މައުރޫފް ކަޕުގެ ސެމީ ފައިނަލުގައި ހެނބަދޫ އާއި ހޮޅުދޫ ބައްދަލު ކުރި މެޗުގެ ތެރެއިން ---\nސިޔާމް މައުރޫފް ކަޕް 2018ގެ ފައިނަލަށް ގްރޫޕް އޭގެ އެއްވަނަ ޓީމުގެ ގޮތުގައި ސެމީއަށް ދަތުރު ކުރި މުބާރާތް ބާއްވާ ރަށް ކަމަށްވާ ކެނދިކުޅޫ އާއ ގްރޫޕް ބީގެ އެއްވަނަ ޓީމުގެ ގޮތުގައި ދަތުރު ކުރި ހޮޅުދޫ ދަތުރުކޮށްފި އެވެ.\nމުބާރާތުގެ ފައިނަށް، ކެނދިކުޅުދޫ ދަތުރު ކުރީ އެ ޓީމު ސެމީގައި މިދިޔަ ހޮނިހިރު ދުވަހު ކުޑަފަރީއާ ބައްދަލު ކުރި މެޗުގައި ހިނގައި ދިޔަ ހަމަނުޖެހުންތަކަށް ފަހު މެޗުން މޮޅުވީ ކެނދިކުޅުދޫ ކަމަށް މުބާރާތުގެ ޑިސިޕްލިނަރީ ބޯޑުން ނިންމުންނެވެ.\nއެ މެޗުގެ 87 ވަނަ މިނެޓުގައި ހިނގައި ދިޔަ ހަމަނުޖެހުމުގައި ކުޑަފަރީގެ ދެ ކުޅުންތެރިޔަކު ވަނީ ރެފްރީއަށް ހަމަލާ ދީފަ އެވެ. އޭރު 2-1ގެ ނަތީޖާއިން ކުރީގައި އޮތީ ކެނދިކުޅުދޫ އެވެ. އެ ހަމަނުޖެހުމުގެ ސަބަބުން މެޗު ކުރިއަށް ނުގެންދެވުމުން، މުބާރާތުގެ ޑިސިޕްލިނަރީ ބޯޑުން ފަހުން ނިންމީ މެޗުން މޮޅުވީ، ހަމަނުޖެހުން ހިނގައި ދިޔަ އިރު ކުރީގައި އޮތް ކެނދިކުޅުދޫ ކަމަށެވެ.\nއިއްޔެ މުބާރާތުގެ ދެވަނަ ސެމީ ފައިނަލުގައި ހެނބަދޫ އާއި ހޮޅުދޫ ބައްދަލު ކުރި މެޗު 3-0ގެ ނަތީޖާއިން ކާމިޔާބު ކުރީ ހޮޅުދޫ އެވެ. ހޮޅުދޫގެ ގޯލުތައް ކާމިޔާބު ކޮށްދިނީ އަބްދުލް ވަދޫދު އާއި މުހައްމަދު ފާރިޝް އެވެ. އެއާ އެކު އެ ޓީމު ވަނީ ފައިނަލަށް ދަތުރު ކޮށްފަ އެވެ.\nމި އަހަރުގެ މުބާރާތުގެ ފައިނަލް މެޗު އޮންނާނީ އަންނަ ބުދަ ދުވަހުގެ ހަވީރު ކެނދިކުޅުދޫ ފުޓުބޯޅަ ދަނޑުގަ އެވެ. މިފަހަރު މުބާރާތުގެ ޗެމްޕިއަން ޓީމަށް ފައިސާގެ އިނާމެއްގެ ގޮތުގައި 600000 ރުފިޔާ ދިނުމަށް ވަނީ ނިންމާފަ އެވެ.\nސިޔާމް-މައުރޫފް ސޮކަރ ކަޕަކީ ރައްޔިތުންގެ މަޖިލީހުގެ މީދޫ ދާއިރާގެ މެންބަރު އަހްމަދު ސިޔާމް މުހައްމަދާއި ކެނދިކުޅުދޫ ދާއިރާގެ މެންބަރު އަލީ މައުރޫފްގެ އިސްނެންގެވުމާއެކު ނ. އަތޮޅުގެ ހުރިހާ ރަށަކަށް ހުޅުވާލައިގެން ކޮންމެ އަހަރަކު ކުރިއަށްގެންދާ މުބާރާތެކެވެ.\nއިޖުތިމާއީ ގުޅުންތައް ވަރުގަދަނުވެ ގައުމު ކުރިއަކަށް ނުދާނެ\nއެންމެ އަގުބޮޑު މުބާރާތުގެ ޗެމްޕިއަންކަން ކެނދިކުޅުދުއަށް


Anhenunthakeh, Firihenaku Raheenu Koh3Dhuvas Vandhen Rape Kohfi - Vaguthu\nއަންހެނުންތަކެއް ފިރިހެނަކު ރަހީނުކޮށް، ތިން ދުވަސް ވަނދެން ރޭޕްކޮށްފި\nޖިންސީ ގޯނާގެ ސިކާރައަކަށް ވަނީ ހަމައެކަނި އަންހެނުނެއް ނޫނެވެ. އަންހެނުނާއި އެއްވަރަށް ފިރިހެނުންނަށް ވެސް މި އަނިޔާ ލިބެމުން ދެއެވެ. މިއީ ދާދިފަހުން ހިނގި އެފަދަ ހާދިސާއެކެވެ.\nދާދި ފަހުން އެފްރިކާގައި ތިން އަންހެނަކު ހިނގި މި ރަހުމުކުޑަ ޢަމަލުގައި، އުމުރުން 23 އަހަރުގެ ފިރިހެނަކު ވަނީ ރަހީނުކޮށްގެން ގެންގޮސް ރޭޕްގެ ޝިކާރައަކަށް ހަދާލާފައެވެ. 70 ގަޑިއިރު ވަންދެން އޭނާ ހިފެހެއްޓުމަށްފަހު ރޭޕްކޮށްފައިވާއިރު، ފަހުން އޭނާ ފެނުނީ ކުނިގޮނޑެއްގެ ތެރެއަށް އެއްލާލާފައި އޮއްވައެވެ.\nމި ހާދިސާ އާއި ގުޅިގެން ޚާއްސަ ތަހުޤީޤެއް މިހާރު ކުރިއަށްދާއިރު، އޮފިޝަލުން ބުނީ އެ ފިރިހެން މީހާ ރަހީނުކޮށްގެން ގޮސްފައިވަނީ، ތިން އަންހެނުން ތިބި ޓެކްސީއަކަށް ނޭނގި އޭނާއަށް އެރުމުންނެވެ. އެއާއި އެކު އެމީހުން އޭނާ ގެންގޮސް ގުދަނެއްގެ ތެރޭގައި ބާއްވައި ތަފާތު އެކި ގޮތްގޮތުން އަނިޔާ ދެމުންދިޔަކަން ތަހުޤީޤަށް ވަނީ އެނގިފައެވެ. މީގެ އިތުރުން އެމީހުން ވަނީ އޭނާއަށް މަސްތުވާތަކެތިވެސް ގަދަކަމުން ދީފައެވެ.\nމި ހާދިސާއަށްފަހު އެ ފިރިހެންމީހާއަށް ސީރިއަސް ހާލުގައި ފަރުވާދެމުންދާއިރު، އޭނާގެ ހާލު ރަނގަޅު ވަމުން އަންނަ ކަމަށް އޮފިޝަލުން ބުނެއެވެ. ފުލުހުން މިހާރު މަސައްކަތް ކުރަމުން ދަނީ މި ޢަމަލު ހިނގި ތިން އަންހެނުން އަތުލައިގަތުމަށެވެ. ނަމަވެސް އެކަން އަދި ވަނީ ކާމިޔާބު ވާގޮތް ނުވެފައެވެ.\nމިއީ އެފްރިކާގައި މިގޮތަަށް ފިރިހެނަކު ރޭޕް ކޮށްލި ފުރަތަމަ ފަހަރެއް ނޫނެވެ. މީގެ ކުރިންވެސް އެތައް ފަހަރެއްގެ މިފަދަ ހާދިސާތައް އެޤައުމުގައި ހިނގާފައި ވާއިރު، މި ޢަމަލުތަކުގެ ފަހަތުގައި އަންހެނުންގެ ގޭންގެއް ވާކަމަށް ވަނީ ބެލެވިފައެވެ.\nރަށަށް އަލިފާން ފައިބަން ފަށަނީ، ވެކްސިން ނުޖަހާ މީހުންނަށް ސަލާމަތެއް ނެތް!\nޖޫން 21, 2018 15:56\nފިރިހެނަކު ރެޕް ނުކުރެވޭނެ\nއެކަމަކު ރަހީނު ކުރެވިދާނެ.\nޖޫން 21, 2018 16:22\nއަންހެނުންނާ އެއްވަރަށޭ ނުބުނޭ!! އަންހެނުން ގިނަ ރޭޕް ވާވަރު ފިރިހަނުންނަށް ވުރެ... އަހަރެންވެސް ބޭނުން ފިރިހަނެެއް ރޭޕް ކުރަން\nޖޫން 23, 2018 11:07\nނިކަށް އާދެބަލަ އެހެންކިޔައިފަ!!\nޖޫން 21, 2018 17:12\nއިންޑިޔާގެ ފިރިހެނުން ތިތަނަން ފޮނުވަން ވވވވވ ފެނޭ.


Madam Fazna Ahmed covid balin rangalhu vehjje - vNews.mv\nރައީސުލްޖުމްހޫރިއްޔާގެ އަނބިކަނބަލުން މެޑަމް ފަޒްނާ އަހުމަދު\nމެޑަމް ފަޒްނާ އަހުމަދު ކޮވިޑް ބަލިން ރަނގަޅުވެއްޖެ\nރިފާޢަތު Male' | 27 April 2021, 15:13\nރައީސުލްޖުމްހޫރިއްޔާގެ އަނބިކަނބަލުން މެޑަމް ފަޒްނާ އަހުމަދު ކޮވިޑް ބަލިން ފަސޭހަފުޅު ވެއްޖެއެވެ.\nމިކަން ހާމަކުރެއްވީ މެޑަމް ފަޒްނާ، އެކަމަނާގެ ފޭސްބުކް ޕޭޖްގައި ޕޯސްޓް ކުރެއްވި މެސެޖެއްގައެވެ.\nމެޑަމް ފަޒްނާ ވިދާޅުވެފައިވަނީ، އެކަމަނާ މިހާރު ކޮވިޑް ބަލިން ފަސޭހަފުޅުވެފައިވާ ކަމަށާއި އެކަމަނާއަށް ހެޔޮދުއާ ކޮށްދެއްވި އެންމެންނަށް ހިތުގެ ފުންމިނުން ޝުކުރުއަދާ ކުރައްވާ ކަމަށެވެ.\nއަދި އެކަމަނާގެ އާންމު ހާލަތުވެސް ރަނގަޅު ކަމަށް އެ ލިޔުއްވުމުގައި ވެއެވެ.\nމެޑަމް ފަޒްނާ އަހުމަދު ކޮވިޑް-19 ޕޮޒިޓިވްވި ކަން އެކަމަނާ ހާމަކުރެއްވި މިމަހުގެ 15 ވަނަ ދުވަހުގެ ވަގުތެއްގައެވެ.\nރާއްޖޭގައި ކޮވިޑަށް ޕޮޒިޓިވްވާ މީހުންގެ އަދަދު މިހާރު 300 އިން މަތީގައި އުޅޭއިރު، މި ބައްޔަށް މިހާތަނަށް ސަރުކާރުގެ އިސް ފަރާތްތަކާއި، ރައްޔިތުންގެ މަޖިލީހުގެ ބައެއް މެމްބަރުންނާއި، ސިޔާސީ މައިދާނުގެ ބައެއް އިސް ބޭފުޅުންވެސް ޕޮޒިޓިވް ވެފައި ވެއެވެ.\nއޭގެ ތެރޭގައި، ކުރީގެ ރައީސް މައުމޫން އަބްދުލްގައްޔޫމާއި، ޕޮލިސް ކޮމިޝަނަރ މުހައްމަދު ހަމީދުއާ މަޖިލިސް މެމްބަރު އަލީ އާޒިމް، ނައިފަރު ދާއިރާގެ މެމްބަރު އަހުމަދު ޝިޔާމް އަދި ފުވައްމުލަކު މެދު ދާއިރާގެ މެމްބަރު ހުސެއިން މުހައްމަދު އާއި އަދި އެނޫންވެސް ގިނަ ބޭފުޅުން ހިމެނެއެވެ.\nއިއްޔެވެސް ރާއްޖެއިން އިތުރު 328 މީހުން ކޮވިޑް-19 އަށް އަލަށް ޕޮޒިޓިވް ވެފައި ވެއެވެ.\nއަލަށް ޕޮޒިޓިވްވި މީހުންގެ ތެރެއިން 167 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. 127 މީހަކު ނިސްބަތްވަނީ އަތޮޅުތެރޭގެ ރަށްތަކަށެވެ. 10 މީހުން ނިސްބަތްވަނީ ރިސޯޓްތަކަށެވެ. 24 މީހަކު ނިސްބަތްވަނީ ސިނާއީ މަސައްކަތްކުރާ ރަށްތަކަށެވެ.\nކޮރޯނާވައިރަސް ކޮވިޑް-19 އެޗް.ޕީ.އޭ ރާއްޖެ މެޑަމް ފަޒްނާ އަހުމަދު ސިޔާސީ


މި ނަތީޖާއަށް ބަލާއިރު މެޖިސްޓްރޭޓަކު އެވަރެޖްކޮށް އެހަފްތާގައި 1.6 މައްސަލަ ނިންމާފައިވާ ކަން ފާހަގަކުރެވެއެވެ.\n25 ސެޕްޓެމްބަރު 2016 ން 01 އޮކްޓޫބަރު 2016 އަށް ނިމުމު ހަފްތާގައި ކޯޓުތަކުގެ ކޭސް ކްލިރެންސް ރޭޓް %139 ގައި ހުރިނަމަވެސް 02 އޮކްޓޫބަރުން 2016 އިން 08 އޮކްޓޫބަރު 2016 އަށް ނިމުނު ހަފްތާގައި ކްލިރެންސް ރޭޓް ހުރީ %79 ގައެވެ. 02 އޮކްޓޫބަރުން 2016 އިން 08 އޮކްޓޫބަރު 2016 އަށް ނިމުނު ހަފްތާގައި ކޯޓުތަކުގެ ކްލިރެންސް ރޭޓް އޭގެ ކުރީ ހަފްތާއަށް ވުރެ ދަށް ވެފައިވަނީ އެހަފްތާގައި ރަސްމީ މަސައްކަތު ދުވަހުގެ ގޮތުގައި މަސައްކަތް ކޮށްފައިވަނީ4ދުވަހުގައި ކަމަށްވާތީ ކަމަށް ބެލެވެއެވެ.\n02 އޮކްޓޫބަރުން 2016 އިން 08 އޮކްޓޫބަރު 2016 އަށް ނިމުނު ހަފްތާގައި ޗުއްޓީގައި ތިއްބެވީ 13 މެޖިސްޓްރޭޓުންނެވެ. އެ ހަފްތާގައި އެއް މެޖިސްޓްރޭޓަކު ހާޟިރުނުވާއިރު، 14 މެޖިސްޓްރޭޓުން ސަލާމުގެ ޗުއްޓީގައި ތިއްބެވިކަން ފާހަގަކުރެވެއެވެ. ސަލާމުގައި ތިއްބެވި މެޖިސްޓްރޭޓުންގެ ތެރެއިން 10 މެޖިސްޓްރޭޓަކު އެއް ދުވަހު ސަލާމުގައި ހުންނެވިއިރު،4ދުވަހު2މެޖިސްޓްރޭޓަކު ސަލާމުގައި ތިއްބެވިއެވެ.\nހައިކޯޓުގައި މިވަގުތު ތިއްބެވީ ޖުމްލަ7ފަނޑިޔާރުންނެވެ. ސުޕީރިއަރ ކޯޓުތަކުގައި ތިއްބެވީ 38 ޤާޟީންނެވެ. އަދި ރާއްޖޭގައި މިވަގުތު ތިއްބެވީ 129 މެޖިސްޓްރޭޓުންނެވެ.


Mee atholhu fihaara tha atholhu thakaai havaalu kuran vee vagutheve – adduLIVE\n1 Nov 11, 2020, 17:39 އައި އެލް\nމާލޭގެ ހުޅަގު އުތުރު ފަރާތުގައި އެކި އަތޮޅުތަކުގެ ރައްޔިތުން ބިނާކުރި އަތޮޅުފިހާރަތައް މިހާރު ކޮބައިބާވައެވެ. އެއީ މާލޭގެ ގޮނޑުދޮށުން މޫދުން ބިންހިއްކައިގެން އަތޮޅުތަކުގެ ރައްޔިތުންގެ އަމިއްލަ ޚަރަދާއި މަސައްކަތުން ބިނާކޮށްފައިވާ ތަންތަނެވެ.\nރައްޔިތުންގެ ހައްގެވެ. ރައްޔިތުންގެ މިލްކެވެ. މިއަދަކީ ޖުމްހޫރީދުވަސްވީމާ މިއަދު ދައްކާހިތްވަނީ އެވާހަކައެވެ. ރައްޔިތުންގެ ހައްގުގެ ވާހަކަޔާއި އެހައްގު އަދާކުރުމުގެ ވާހަކަ ދެއްކުން އެންމެ އެކަށީގެންވަނީވެސް މިކަހަލަ ދުވަހެއްގައެވެ.\nއަތޮޅުފިހާރަތައް ފެށުނީ މާލީ ތަނަވަސްކަމާއި ތަރައްގީ ހޯދުމުގެ ވިސްނުމުގެ ތެރެއިންނެވެ. ބޭނުމަކީ ލާމަރުކަޒީ ނިޒާމަކަށް އަތޮޅުތައް ފައްކާކުރުމެވެ. އަތޮޅުތަކުން މާލެއަށް މުދާ ގެނެސްގެން ވިޔަފާރިއެއް ހިންގުމުގެ މި ޚިޔާލަކީ ވޯރާވިޔަފާރިވެރިން ރާއްޖެއިން ފޮނުވާލުމުގެ ވިސްނުމުގެ ތެރެއިން އުފަންވެގެން އައި ޚިޔާލެކެވެ. މިގޮތުން އަތޮޅުފިހާރައިގެ ނަފާ ދިވެހި ރައްޔިތުންނަށާއި ދައުލަތަށް ލިބެމުންދިޔަ ދުވަސްވަރެއް ގައުމު ވަނީ ދެކެފައެވެ.\nއަތޮޅުކޮމިޓީގެ މެންބަރުން ސޭޓުންނަށް ތިބެގެން އަތޮޅުތަކުގެ މާލިއްޔާއަށް މަންފާކުރި ދުވަސްވަރެއް ގައުމުވަނީ ދެކެފައެވެ.\nއަތޮޅުފިހާރަތައް އެންމެފުރަތަމަ ފެށުނީ 1962 ވަނަ އަހަރު ކޮންމެ އަތޮޅަކަށް ބޮޑުވަޒީރު އިބްރާހިމް ނާސިރު ދެއްވި ތިރީސްފޫޓު ސާދަފޫޓުގެ ވަގުތީ ބިންތަކުގައެވެ. މިބިންތައް ބޮޑުކުރުމަށާއި ދާއިމީކުރުމަށް ކަޑަޖަހައިގެން މޫދުން ބިންވަކިކޮށްދިނީ 1963 ގައެވެ. އަތޮޅުތަކުގެ ރައްޔިތުން ނިކުމެ މަސައްކަތްކޮށްގެން ބިންހިއްކައި ސަރުކާރުން ދިން ކުރެހުމަކާ އެއްގޮތަށް ހުރިހާ އަތޮޅެއްގެ ހުރިހާ ފިހާރައެއް އެއްގޮތަކަށް ހުންނާނޭހެން އިމާރާތްތައް ހަދައި ނިމުނީ 1964 ގައެވެ. މަަސައްކަތް ކޮށްފައިވަނީ މާލޭގައި ތިބި އަތޮޅުތަކުގެ ރައްޔިތުންގެ އިތުރުން އަތޮޅުތަކުންވެސް މީހުން ގެނެސްގެންނެވެ.\nމޫދުން ގޮޅިތައް ދޫކުރީ ކޮންމެ އަތޮޅަކަށް ތިރީސްފޫޓާއި ފަންސާސްފަސްފޫޓެވެ.\nމިތަންތަން ދޫކުރީ ވަގުތީގޮތުން ވިޔަފާރި ކުރަމުންދިޔަ ފިހާރަތަކާއި ޖެހިގެން މޫދުންނެވެ. ގޮޅިތައް ހިއްކުމުން ވަގުތީ ފިހާރަތަކުގެ ބިން އެތައް ފޫޓަކަށް ބޮޑުވެގެން ދިޔައެވެ. ފިހާރަތައް އިމާރާތްކުރީ އަތޮޅުތަކުން ގެންނަ ތަކެތީގެ ތެރެއިން ފިހާރައަށް ނުވެއްދޭ ޒާތުގެ ތަކެތި ފިހާރައިގެ ކުރިމަތީގައި ބަހައްޓައިގެން ވިއްކޭ ގޮތަށާއި ގުދަން ކުރެވޭނެގޮތާއި ގިނައަދަދެއްގެ ތަކެތި ފިހާރައިގެ ފަހަތަށް އޮންނަ ބިމުގައިވެސް ބެހެއްޓޭނޭ ގޮތަށެވެ. އަތޮޅުފިހާރަތައް ހުރި ބިމަކީ ހަވީރީ ހިނގުމާއި ބޮޑުތަކުރުފާނު މަގާއި ދެމެދުން ލޯކަލް މާރުކޭޓުން ފެށިގެން ހުޅަގަށް ފަސް ބްލޮކެވެ. ކޮންމެ ބްލޮކެއްގައިވެސް ހަތަރު އަތޮޅެއްގެ ފިހާރަ ހިމެނޭގޮތަށް އަދި ކޮންމެ އަތޮޅަކަށްވެސް ދެބުރީގެ ދެފިހާރަ ހިމެނޭ ގޮތަށެވެ. އެއީ ހުޅަގުބަޔަކާއި އިރުމަތީބައެވެ. މިތަންތަނުގެ ރަޖިސްޓްރީތައް ހުންނަންވާނެއެވެ. ނެތްނަމަ އެއީ ސަރުކާރުގެ އިހުމާލެވެ.\nނާސިރުގެ ދައުރަކީ އަތޮޅުފިހާރަތަކަށް ބަހާރު މޫސުމެކެވެ. އެދައުރު ނިމި މައުމޫނުގެ ދައުރު ފެށުމާއެކު ސަރުކާރުގެ ސިޔާސަތު ބަދަލުވުމުގެ ނަތީޖާއެއްގެ ގޮތުން އަތޮޅުފިހާރަތަކަށް އައީ ޚަރީފު މޫސުމެވެ.\nމައުމޫނުގެ ދައުރުގައި ވިޔަފާރިތައް ހުއްޓިއްޖެއެވެ. އަމިއްލަ ވިޔަފާރިވެރިންނަށް މި އިމާރާތްތައް ކުއްޔަށް ދީފިއެވެ. އެތަންތަން ކުއްޔަށް ދީގެން ސަރުކާރުގައި އުޅުނު ބަޔަކު އަމިއްލައަށް މުއްސަދިވެއްޖެއެވެ.\nފިހާރަތަކުގެ ފަހަތުބައި އެސްޓީއޯއަށް ނަގައިފިއެވެ. ރައްޔިތުންގެ ކިބައިން އެހުމެއްނެތި އަދި ކުއްޔެއްވެސް ނެތެވެ. އަތޮޅުފިހާރަތައް ކުއްޔަށްދީގެން ވަކިވަކި އަތޮޅުތަކަށް ލިބެމުންދިޔަ އާމްދަނީއާއި އެހެނިހެން ގޮތްގޮތުން ލިބެމުންދިޔަ ފައިސާ މައުމޫނުގެ ދައުރުގައިވެސް ޖަމާކުރަމުންދިޔައީ އަތޮޅު އެކައުންޓްތަކަށެވެ.\nމިފައިސާ އަތޮޅުގެ ތަރައްގީއަށް ކުރާ މަސައްކަތްތަކަށް އެހީވުމާއި އަތޮޅުގެ ޚިދުމަތަށް މީހުންހޯދުން ނުވަތަ އަތޮޅު އެކައުންޓުން މުސާރަދޭ މުވައްޒަފުން ހޯދުމާއި އަތޮޅު ހިންގުމަށް ބޭނުންވާ ތަކެތި ހޯދުންފަދަ ކަންކަމުގައި ބޭނުން ކުރަމުން ގޮސްފައިވެއެވެ.\nއެހެންނަމަވެސް އައު ގާނޫނުއަސާސީއާއެކު ސަރުކާރު ހިންގުމަށް ގެނެވުނު ބަދަލުތަކުގެ ތެރެއިން އެފައިސާތައް ސަރުކާރުގެ އެކައުންޓަކަށް ވަނީ ބަދަލުކޮށްފައެވެ. ރައްޔިތުންގެ ބަހެއް ހޯދުމެއްނެތެވެ. މިބަދަލާއެކު އިމާރާތްތަކުގެ ރަޖިސްޓްރީވެސް ބަދަލުކޮށްފައި އޮތުމަކީ އެކަށީގެންވާކަމެކެވެ.\nމިއީ ސަރުކާރުން ކުރިޔަސް ކުރެވިގެންވާނޭ ކަމެއް ނޫނެވެ. އަތޮޅުފިހާރަތަކަކީ ރައްޔިތުންގެ މިލްކެވެ. ރައްޔިތުންގެ މަސައްކަތާއި ފައިސާއިން ބިނާކުރި ރައްޔިތުންގެ ތަންތަނެވެ. ކޮންމެ އަތޮޅެއްގެވެސް އަތޮޅުފިހާރަޔަކީ މާލޭގައި އެ އަތޮޅަކަށް މިލްކުވެގެންވާ ބިމެކެވެ.\nއަތޮޅުތަކާއި ސަރުކާރާދެމެދު ވެވުނު ކޮންޓްރެކްޓްގައި ބުނަނީ އެހެންނެވެ. ކޮންޓްރެކްޓްގެ ރޫހަކީވެސް އެއީއެވެ. ސަރުކާރު ބަދަލުވުމަކުން އަދި ސަރުކާރު ހިންގާން ހުންނަ މީހާގެ ނަން ބަދަލުވުމަކުން ރައްޔިތުންނާއި ސަރުކާރުގެ މިބާވަތުގެ ކޮންޓްރެކްޓް ބާތިލެއް ނުވާނެއެވެ. އަތޮޅުތަކުގެ މިލްކިއްޔާތު ސަރުކާރަކަށް ނުނެގޭނެއެވެ. ނެގޭނޭ ގާނޫނީ ހަމައެއްވެސް ނެތްމެއެވެ. ލާމަރުކަޒީ ނިޒާމު ވަރުގަދަކޮށް ރަށްރަށާއި އަތޮޅުތަކަށް އޮންނަ ބާރު އިތުރުކުުރުމަށް މިހާރު އެންމެންވެސް ވަކާލާތުކުރެއެވެ. މިއީ ރައްޔިތުންގެ ހައްގުތައް ރައްޔިތުންނަށް އަލުން އިއާދަކުރަންވީ ވަގުތެވެ. އަތޮޅުފިހާރަތައް ރައްޔިތުންނާއި ހަވާލުކުރާންޖެހޭ ވަގުތެވެ.\nޒަމާނީ މަންފާއަށް މިސްރާބު ހިފަންވީ ވަގުތެވެ. އެހެންވީމާ ހަވީރީ ހިނގުމުން ބޮޑުތަކުރުފާނުމަގަށް މިހާރުވެސްހުރި ބްލޮކްތައް އެބްލޮކެއް ނިސްބަތްވާ އަތޮޅުތަކަށް އަލުން ދޭންވީއެވެ. މި ބްލޮކްތަކުގައި ޕާކިންއާއި ވިޔަފާރިއާއި އޮފީސްތަކާއި ކައުންސިލަރުންނާއި މަޖިލިސް މެމްބަރުންގެ އޮފީހާއި އެކޮމަޑޭޝަންތަކާއި ޖަލްސާކުރާނޭ ތަންތަނާއި މިހެންގޮސް އެތައް ތަނެއް ހިމެނިދާނެއެވެ. މިތަންތަން ސަރުކާރާއި އަތޮޅު ކައުންސިލްގެ ޕާރޓްނަރޝިޕް މޮޑެލްއަކަށް ބިނާކުރެވިދާނެއެވެ. ކޮންމެ ހަތަރު އަތޮޅެއް އެކުވެގެން ކޮންމެ ބްލޮކެއްވެސް ގައުމީ ޕްލޭނަކާ އެއްގޮތަށް ތަރައްގީ ކުރެވިދާނެއެވެ. އޭރުން ސަރުކާރަށް ބަރޯސާވުން ކުޑަވާނެއެވެ. ސަރުކާރުގެ ބަޖެޓަށް ލުއިވާނެއެވެ. ލާމަރުކަޒުކުރުމުގެ މޭވާ އަވަސްވާނެއެވެ.


އެސިސްޓެންޓް މުނިސިޕަލް އޮފިސަރ\nމަޤާމު: އެސިސްޓެންޓް މުނިސިޕަލް އޮފިސަރ\nސެކްޝަން: މުނިސިޕަލް ސާރވިސަސް\nމަތީ ސާނަވީ އިމްތިޙާނަކުން (އިނގިރޭސި އަދި ދިވެހި މާއްދާ ހިމަނައިގެން)3މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ،\nހުޅުމާލޭގެ ސިނާއީ މަޝްރޫޢުތައް މޮނިޓަރކޮށް ބެލެހެއްޓުން.\nހުޅުމާލޭގައި "ދިރިއުޅުމުގެ ހުއްދަ" ދޫކުރުން.\nހުޅުމާލޭގެ މަގުތަކާއި އެހެނިހެން ތަންތަން ކޮނުމުގެ ހުއްދަ ދޫކުރުން.\nހުޅުމާލޭއަށް އެތެރެކުރެވޭ އާންމު އެއްގަމު އުޅަނދުފަހަރު އެތެރެކުރުމުގެ ހުއްދަ ދޫކުރުމާއި މޮނިޓަރކުރުން.\nހުޅުމާލޭގެ ޓެކްސީ އަދި ޓެކްސީ ސެންޓަރުތައް މޮނިޓަރކޮށް ބެލެހެއްޓުން.\nމުނިސިޕަލް ޑިޕާރޓްމަންޓުން ކުރާ މަސައްކަތްތަކުގެ ލިޔެކިޔުންތަށް ރަނގަޅަށް ބެލެހެއްޓުމާއި އަދި މިނޫންވެސް ދުވަހުން ދުވަހަށް ކުރަންޖެހޭ އިދާރީ މަސައްކަތްތައް ކުރުން.\nދިވެހި ބަހާއި އިނގިރޭސި ބަހުން ރަނގަޅަށް މުޢާމަލާތް ކުރަން އެނގުން\nމިވަޒީފާއަށް މުވައްޒަފެއް އައްޔަން ކުރެވޭނީ 1 (އެކެއް) އަހަރު ދުވަހަށް، ކޮންޓްރެކްޓް އުސޫލުންނެވެ. އަދި އެއް އަހަރު ދުވަހުގެ ކޮންޓްރެކްޓް ހަމަވުމުން މުވައްޒަފުގެ މަސައްކަތުގެ ފެންވަރު ބަލައި، އެކަށީގެންވާ ފެންވަރަކަށް މަސައްކަތްކޮށްފައިވާނަމަ ކުންފުނީގެ އުސޫލްތަކާ އެއްގޮތްވާ ގޮތުގެމަތިން ވަޒީފާ ދާއިމީ ކުރެވޭނެއެވެ.\nމިވަޒީފާއަށް އެދިލައްވާ ފަރާތްތަކުން ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު ވަނަވަރާއި އަދި އެޓެސްޓެޑް ސެޓްފިކެޓްތަކުގެ ކޮޕީ އާއި ޓްރާންސްކްރިޕްޓްގެ ކޮޕީ، ކުރިން ވަޒީފާ އަދާކޮށްފައިވާ ތަންތަނުގެ ރިފަރެންސް ސިޓީތަކުގެ ކޮޕީ، ދިވެހި ރައްޔިތެއްކަން އަންގައިދޭ ކާޑުގެ ނަކަލާއެކު 12 މޭ 2015 ވާ އަންގާރަ ދުވަހުގެ 14:30 ގެ ކުރިން މިއޮފީހަށް ފޮނުއްވުން އެދެމެވެ. ވަޒީފާއަށް އެދޭފޯމު މިކޯޕްރޭޝަނުގެ މައިއޮފީހުންނާއި މާލެއޮފިހުން އަދި މިކޯޕަރޭޝަންގެ ވެބްސައިޓް www.hdc.com.mv އިން ޑައުންލޯޑް ކުރެވެން ހުންނާނެއެވެ.


ރައީސުލްޖުމްހޫރިއްޔާގެ ދަޢުވަތަކަށް ބަންގްލަދޭޝްގެ ބޮޑުވަޒީރު ދިވެހިރާއްޖެއަށް ވަޑައިގަންނަވަނީ - The President's Office\nރައީސުލްޖުމްހޫރިއްޔާގެ ދަޢުވަތަކަށް ބަންގްލަދޭޝްގެ ބޮޑުވަޒީރު ދިވެހިރާއްޖެއަށް ވަޑައިގަންނަވަނީ\n19 ޑިސެންބަރު 2021، ރިފަރެންސް: 2021-632\nބަންގްލަދޭޝްގެ ބޮޑުވަޒީރު ޝައިޚް ޙަސީނާ ދިވެހިރާއްޖެއަށް ކުރައްވާ ފުރަމާނަ ދަތުރުފުޅެއްގައި، މި މަހު 22 ން 23 އަށް ރާއްޖެ ވަޑައިގަންނަވާގޮތަށް ހަމަޖެހިއްޖެއެވެ.\nބަންގްލަދޭޝްގެ ބޮޑުވަޒީރު ޝައިޚް ޙަސީނާގެ މި ދަތުރުފުޅަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މި އަހަރުގެ މާރޗް މަހު ބަންގްލަދޭޝަށް ކުރެއްވި ދަތުރުފުޅުގެ ތެރެއިން އެރުވި ދަޢުވަތަކަށް ކުރައްވާ ދަތުރުފުޅެކެވެ.\nއެ ކަމަނާގެ މި ދަތުރުފުޅުގައި ރައީސުލްޖުމްހޫރިއްޔާއާ ބައްދަލުކުރައްވައި ރަސްމީ ވާހަކަފުޅުތައް ބޭއްވެވުމަށް ވަނީ ހަމަޖެހިފައެވެ. މި ވާހަކަފުޅުތަކުގައި، ދެ ޤައުމުގެ ދެމެދުގައި އެކި ދާއިރާތަކުން އިތުރަށް ގުޅުން ބަދަހި ކުރެއްވުމާއި ބެހޭގޮތުން މަޝްވަރާކުރައްވާނެއެވެ. އަދި ދެ ޤައުމުގެ ދެމެދު އެކި ދާއިރާތަކުން ގުޅުން ބަދަހިކުރުމުގެ ގޮތުން ފަހުމުނާމާތަކެއް ބަދަލުކުރުމަށް ވަނީ ހަމަޖެހިފައެވެ. އެގޮތުން މަސްވެރިކަމާއި މީހުން ބިނާކުރުމާއި ތަޢުލީމަކީ މިހާރުވެސް ދެ ޤައުމުގެ ދެމެދު ގާތް ގުޅުމެއް އޮންނަ ބައެއް ދާއިރާތަކެވެ. ދެ ޤައުމު ދެމެދު ސޮއިކުރެވޭ މި އެއްބަސްވުންތަކާއެކު ދެ ޤައުމުގެ މެދުގައި އޮތް ގުޅުން އިތުރަށް ވަރުގަދަވެ ހަރަދަނާވެގެންދާނެއެވެ.\nދިވެހިރާއްޖެއާއި ބަންގްލަދޭޝްގެ މެދުގައި ޚާރިޖީ ގުޅުން ގާއިމްކުރެވުނީ 22 ސެޕްޓެމްބަރ 1978 ވަނަ އަހަރުގައެވެ.


India aki Rajjeyge Hageegee "Dhosthi - Ekuverieh"ba? | #Dhiislam | Dhiislam\nއިބްނު ނޫހު ޖެނުއަރީ 24, 2014\nއިންޑިއާއަކީ ޒަމާނުއްސުރެ ދިވެހިރާއްޖެއަށް ގިނަގުނަ ޚިދުމަތްތަކެއް ކޮށްދެމުން އަންނަ ޤައުމެކެވެ. ދިވެހި ރާއްޖެއަށް އިންޑިއާއިން ވެދީފައިވާ އެހީއާއި އެއްވަރަށް އެހެން އެއްވެސް ޤައުމަކުން ވެދީފައި ނުވާނެކަމަށް ބުނުމަކީ ދޮގަކަށް ނުވާނެއެވެ. އަދި ރާއްޖޭގައި އިންޑިއާއިން އެހީތެރިވެދީފައި ނުވާ އެއްވެސް ދާއިރާއެއް ނެތޭ ބުނުމަކީވެސް ދޮގަކަށް ނުވާނެއެވެ. މިކަމުގެ ސަބަބުން ދެ ޤައުމުގެ ދެމެދުގައި އޮންނަ ގުޅުމަކީ އެހެން އެއްވެސް ޤައުމަކާއި އޮންނަވަރުގެ ގުޅުމެއް ނޫނެވެ.\nމީހުންގެ ގޮތް އެނގޭނީ އެއް އޮޑިއަކުން ދަތުރު ކޮށްލީމައޭ ބުނާފަދައިން ރާއްޖޭގެ ޒަމާންވީ "އެކުވެރި، ދޯސްތު" ކަމަށްވާ އިންޑިއާގެ ގޮތްވެސް ދިވެހިންނަށް މިވަނީ ފެނި ތަޖުރިބާ ކުރެވިފައެވެ. މުޅި ދިވެހި ތާރީޚުގައި ވެސް ސިޔާސީގޮތުން ނުވެއްޓޭހާ ފުން ވަޅުގަނޑަކަށް ރާއްޖެ ވެއްޓިފައި އޮތް ދަނޑިވަޅު "އެކުވެރި" އިންޑިއާއިން ރާއްޖެއާމެދު ކަންތައް ކުރި ނިކަމެތި ގޮތް ދިވެހިންވަނީ ލޮލުން ދެކެ އަތުން ހިފާފައެވެ. އިންޑިއާއިން އެދުވަހު ރާއްޖެއާމެދު ކަންތައް ކޮށްފައިވަނީ އަސްކަރީ އަދި އިޤްތިޞާދީ ގޮތުން ކުރިއަރާފައިވާ ޤައުމަކުން ނިކަމެތި ފަޤީރު ޤައުމަކާއި ދޭތެރޭ ކަންތައް ކުރާނެ ގޮތަކަށް ނޫންކަން ޚުދު އިންޑިއާ އިންވެސް މިހާރު ޤަބޫލު ކުރާނެއެވެ. އަދި މިކަމަކީ އިންޑިޔާގެ ގިނަ މީޑިޔާތަކާއި ވަކިވަކި އާއްމު ގިނަބަކުވެސް ދަންނަ ޙަޤީޤަތެކެވެ.\nކުރީގެ ރައީސް މުހައްމަދު ނަޝީދު އިސްތިއުފާ ދިނުމުން ދެން ވެރިކަމާއި ޙަވާލުވީ އޭނާގެ ނައިބު ޑރ. މުޙައްމަދު ވަހީދު ހަސަން މަނިކެވެ. ޑރ. ވަހީދުގެ ސަރުކާރު ޤަބޫލު ކުރި އެންމެ ފުރަތަމަ ޤައުމަކީ އިންޑިއާ އެވެ. އިސްތިއުފާ ދިނުމަށްފަހު 24 ގަޑި އިރު ނުވަނީސް މިކުރެވުނީ ކިހާވަރެއްގެ ކަމެއްކަން ރޭކާލައި ދެން އަނެއްކާވެސް ވެރިކަމަށް އައުމަށްޓަކައި ގޮވަން ފެށީ "ބާޣީ ބާޣީ" އެވެ. ބަޣާވާތެއްތޯ ބެލުމަށް ތިމާމެން ބޭނުންވާ ހުރިހާ "ދޯސްތުން" ގެނެސްގެންވެސް ކަރުދާހުގައި ރަސްމީކޮށް ލިޔެވިގެން ދިޔައީ އެއީ ބަޣާވާތެއް ނޫންކަމަށެވެ. އެވަރަކުން ނިމުނީއެއް ނޫނެވެ. މީހުން ވަގަށް ނެގުމުގެ ކުށުގައި ރައީސް ނަޝީދު ހައްޔަރު ކުރަން އުޅުމުން ދެން ފިލަންވެގެންގޮސް ވަނީ އިންޑިއަން ހައިކޮމޮޝަނަށެވެ. އެތަނުން ނަޝީދުއަށްވަނީ ފުރިހަމަ ހިމާޔަތް ދީފައެވެ. އިންޑިޔާގެ ދާޚިލީ މައްސަލަތަކުގެތެރެއަށް އެހެން ޤައުމުތަކަށް ނުވަދެވޭނެކަމަށާއި އަދި ވަނުމުގެ ފުރުސަތުވެސް ނުދޭނެކަމަށް ގޮވަމުން އެހެން ޤައުމުތަކުގެ ދާޚިލީ ކަންކަމުގެ ތެރެއަށް އިންޑިއާއިން ވަދެގަތީ އެއްވެސް ގޮތެއްފޮތެއް ނެތި އެވެ. އިންޑިއާގެ ހައިކޮމިޝަނަރަކަށް އޭރުގައި ހުރި މުލޭ ކިޔާމީހަކު ރައީސް ނަޝީދަށް ހިމާޔަތް ދޭން ވެގެން ދެއްކި ބަހަނާތައްވެސް ދިވެހިންވަނީ އަޑު އަހާފައެވެ.\nއިބްރާހިމް ނާސިރު އިންޓަނޭޝަނަލް އެއާޕޯޓް ހިންގުން ޖީއެމްއާރު އާއި ހަވާލުކޮށްފައި އޮތް އޮތުން ނިމުމަކަށް ގެނެސް ޖީއެމްއާރު ބޭރުކޮށްލި މައްސަލައިގައި އިންޑިއާއިން އެންމެ ފުރަތަމަ ބުނެ އިއުލާނުކޮށްފައިވަނީ ޖީއެމްއާރު ބޭރުކޮށްލުމަކީ ކަންބޮޑުވާކަމެއްކަމަށާއި ދެ ޤައުމުގެ ގުޅުމަށް އޭގެ އަސަރު ކުރާނެކަމަށެވެ. އެއީ ތެދެކެވެ. އަސަރުތަކެއް ވަރަށް ބޮޑަށް ކުރިއެވެ. އިންޑިއާއިން ދިވެހިރާއްޖެއަށް ދެމުންދިޔަ ހުރިހައި އެހީތަކެއްހެން ހުއްޓާލި އެވެ. ނަމަވެސް ކޮންމެ ފަހަރަކުވެސް ބުނަމުންދިޔައީ މިއީ ޖީއެމްއާރާއި ގުޅިގެން ހިނގާކަމެއް ނޫންކަމަށެވެ. އިންޑިއާއިން ރާއްޖެ ގިއްގަޅުވާލަން މަސައްކަތް ކުރި އިރު ދިވެހި ރާއްޖެއަކީ މިހިސާބުގަނޑުގައި އޮތް އިންޑިއާއަށް ކިހާ މުހިއްމު ޤައުމެއްކަން އޭރުގައި ހަނދާނެއް ނެތެވެ. ދިވެހިރާއްޖެއިން އިންޑިއާއަށް ފައިސާގެ އެހީ ނުދެވުނުކަމުގައި ވިޔަސް ދުނިޔޭގެ ޑިޕްލިމެޓިކް ފެންވަރުގައި ދިވެހިރާއްޖެއިން އިންޑިއާއަށް ކޮށްދެވޭނެ އަދި ކޮށްދެމުންދާ ގިނަ ކަންތައްތަކެއް ވެއެވެ.\nކޮންމެއަކަސް މި ހުރިހާ ކަމެއް އިންޑިއާއަށް ރޭކާލީ މާފަހުންނެވެ. އާއެކެވެ. ދިވެހިން އިންޑިއާއަށް ދިއުމުގެ ކަންތަކަށް ފިއްތާލުމާއި އިންޑިއާއިން ރާއްޖެއަށް އިމްޕޯޓު ކުރަމުންގެންދިޔަ ހިލަވެލި ހުއްޓާލުމާއި އަދިވެސް އެތައް ޖެއްސުމެއް އިންޑިއާގެ ފަރާތުން ދިވެހިންވަނީ ތަޖުރިބާކޮށްފައެވެ.\nދިވެހިރާއްޖެއާއި އިންޑިޔާއާ ދެގައުމުގެ ދެމެދުގައި އޮތް ގާތް ގުޅުން އިންޑިއާއިން ބޭނުންވީމައި ކަނޑާލައި އިންޑިއާއިން ބޭނުންވީމައި އެ ގުޅުން ޤާއިމު ކުރުމުގެ ސިޔާސަތާއި ދޭތެރޭ ދިވެހިރާއްޖެއިން ފުންކޮށް ވިސްނަން ޖެހެއެވެ. ފިއްތާލި ފިއްތާލީނުން ކަރުން ލޭ އަންނަވަރުކޮށްލާފައި ކަލޭ ދެކެ އަހަރެން ވަރަށް ލޯބިވަމޭ ބުނުމުން ޤަބޫލު ނުކުރާފަދައިން އިންޑިއާއިން ކިތަންމެ އެހީތަކެއް ރާއްޖެއަށް ފޯރުކޮށްދިނަސް ދިވެހިން އިންޑިއާ ދެކެ ލޯބިވާނެ ގޮތެއް އަދި އިތުބާރު ކުރާނެގޮތެއްވެސް މިހާރު ދެން ނެތެވެ.\nރާއްޖެ އާއި އިންޑިޔާއާ ދެމެދު ޚާރިޖީ ގުޅުން ޤާއިމުކުރިތާ، އަންނަ ނޮވެމްބަރު މަހަށް 50 އަހަރު ފުރޭއިރު އިންޑިއާއަކީ ދިވެހިރާއްޖޭގެ ހަގީގީ "ދޯސްތީ - އެކުވެރިއެއް" ތޯ ވިސްނާލަން ޖެހެއެވެ.\nޙަސަން އާހިލް 22 މިނިޓު ކުރިން


Thimarafushin Hayyarukuri Harukashi Fikuruge Meehunge Shareeatheh Maadhamaa - Vaguthu\n10 ގަޑިއިރު ކުރިން ( ޖޫން 5, 2021 )\nތ.ތިމަރަފުށީ މަދަރުސާއެއްގައި އައިއީޑީއެއް ގޮއްވާލަން އުޅުނު މައްސަލައިގައި ހައްޔަރު ކުރި އަށް މީހުންގެ މައްޗަށް އުފުލާފައިވާ ދައުވާތަކުގެ ޝަރީއަތުގެ އަޑުއެހުމެއް މާދަމާއަށް ތާވަލުކޮށްފިއެވެ.\nކްރިމިނަލް ކޯޓުގެ މާދަމާގެ ތާވަލުގައިވާ ގޮތުން މި ޝަރީއަތުގެ އަޑުއެހުން ފަށަނީ މާދަމާ ހެނދުނު 10:00 ގައެވެ.\nޖޫން 5, 2021 13:31\nހަރުކަށި މީހުންނަކީ ކޮބާ ދީނަށް ފުރައްސާރަ ކުރުމަކީ މަޑުކަށިތަ؟؟؟\nދީނައް ފުރައްސާރަ ކުރި އެކަކުވެސް ތިޔަހެން ސަރިޔަތައް ފިނުވި ތަނެއް ނުފެނޭ\nޖޫން 5, 2021 15:08\nދީނާ ދެކޮޅަށް ހަޅޭލަވައި، ރިޕޯޓު ނެރުނު ހަރުކަށި ފިކުރުގެ މީހުން ކޮބައިތޯ؟\nޖޫން 5, 2021 15:13\nމިމީހުން އުމުރަށް ޖަލަށްލާ\nޖޫން 5, 2021 16:10\nއެބައިމީހުންނާ އެބައިމީހުންގެ އާއިލާ ތަކާ އެބައިމީހުންނަށް ހެޔޮއެދޭ މުސްލިމުން ގެ ދުޢާތައް އަނިޔާވެރިންގެ މައްޗައްވޭ. ﷲ އީ މުސްލިމުން ގެ އެހީތެރިވަންތަ ފަރާތް. އަހަރެމެން ވަކީލްކުރަނީ ﷲ އަށް. ނުނުހައްގުން އަނިޔާވެރިވެފައި ހިންހަމަޖެހިލައިގެން އަރާމުގަ އެއްވެސް ބަޔަކަށް ނުތިބެވޭނެ.\n6 ގަޑިއިރު ކުރިން ( ޖޫން 5, 2021 )\nކަށީގެ މިންގަނޑަކާ ބާވަތެއް ކަނޑައެޅީތަ؟ އަޖާއިބުން އަންތަރީސް!!!!!!!!!!!!!!!!


Dhonfanu Invitation Cup: Semi ge fahu jaaga Kihaadhoo ah\nދޮންފަނު އިންވިޓޭޝަން ކަޕް: ސެމީގެ ފަހު ޖާގަ ކިހާދޫ އަށް\nކިހާދޫ ޓީމުގެ އީމާން ގޯލުޖެހުމަށްފަހު އުފާފާޅު ކުރަނީ. އެޓީމު ވަނީ ގްރޫޕުގެ އެއް ވަނަ ހޯދައިގެން ސެމީގެ ޖާގައެއް ޔަގީންކޮށްފައި. ފޮޓޯ: ދޮންފަނު އިންވިޓޭޝަން ކަޕް\nބ. ދޮންފަނުގައި 23 އަހަރުން ދަށުގެ ކުޅުންތެރިންނަށް އަމާޒުކޮށްގެން ކުރިއަށްދާ ދޮންފަނު އިންވިޓޭޝަން ކަޕް ފުޓްބޯޅަ މުބާރާތުގެ ސެމީ ފައިނަލުގެ ފަހު ޖާގަ ކިހާދޫ ހޯދައިފިއެވެ. ކިހާދޫން ސެމީގެ ޖާގައެއް ހޯދީ މިއަދު ހަވީރު ދޮންފަނު ފުޓްބޯޅަ ދަނޑުގައި ބ. ކުޑަރިކިލާއި ވާދަކުރި މެޗު 5-2 ގެ ނަތީޖާއަކުން ކާމިޔާބު ކޮށްގެންނެވެ.\nގްރޫޕް ސްޓޭޖުގެ ކުޅުނު ނިމުނުއިރު ސެމީން ފުރުސަތު ހޯދީ ކިހާދޫގެ އިތުރުން ގޮއިދޫ އާއި އޭދަފުށި އަދި މުބާރާތް ބާއްވާ ދޮންފަނެވެ. ގްރޫޕް އޭ ގެ އެއް ވަނަ އޭދަފުށި ހޯދީ ކުޅުނު ތިން މެޗުންވެސް މޮޅުވެ ނުވަ ޕޮއިންޓާއެކު އެވެ. ގްރޫޕުގެ ދެ ވަނަ ހަ ޕޮއިންޓާއެކު ލިބުނީ ދޮންފަނަށެވެ. ދޮންފަނަށް ދެ ވަނަ ލިބުނީ ގްރޫޕްގެ ފަހު މެޗުގައި 2-1 އިން އޭދަފުށި އަތުން ބަލިވުމުންނެވެ. ގްރޫޕް އޭ އިން ތިން ވަނަ މާޅޮހަށް ލިބުނު އިރު ފުލަށް ދިޔައީ ކަމަދޫ އެވެ.\nގްރޫޕް ބީ ގެ އެއްވަނަ ހޯދީ ކިހާދޫ އެވެ. ދެ ވަނަ މިދިޔަ އަހަރުގެ ޗެމްޕިއަން ގޮއިދޫއަށް ލިބުނުއިރު ތިން ވަނަ ލިބުނީ ކުޑަރިކިލަށެވެ. ގްރޫޕުގެ ފުލަށް ދިޔައީ ދަރަވަންދޫ އެވެ. ގްރޫޕް ބީ ގެ އެއް ވަނަ ކިހާދޫ އަށް ލިބުނީ ގޮއިދޫއާ ޕޮއިންޓުގެ ގޮތުންނާއި ފައިދާ ގޯލުގެ ތަފާތުން ވެސް އެއްވަރުވެ ޖެހި ގޯލަށް ބަލައިގެންނެވެ. މުބާރާތުގައި ކިހާދޫން 10 ގޯލު ޖެހިއިރު ގޮއިދޫ އަށް ޖެހުނީ ނުވަ ގޯލެވެ. ގްރޫޕް ސްޓޭޖުގައި ގޮއިދޫ އާއި ކިހާދޫ ބައްދަލުކުރި މެޗު ނިމުނީ 1-1 އިން އެއްވަރުވެގެންނެވެ. ގްރޫޕް ސްޓޭޖްގެ މެޗުތައް ނިމުނުއިރު މި ދެޓީމަށްވެސް ލިބުނީ ހަތް ޕޮއިންޓެވެ.\nމިއަދުގެ މެޗުގައި ކިހާދޫ ޓީމުގެ ފުރަތަމަ ގޯލު 18 ވަނަ މިނެޓުގައި ޖެހީ މި އަހަރު ދިވެހި ޕްރިމިއާ ލީގުގައި ބ. ފެހެންދޫ ޓީމަށް ކުޅުނު ހުނަރުވެރި ކުޅުންތެރިޔާ ހުސައިން އީމާން އެވެ. ކިހާދޫގެ ދެ ވަނަ ލަނޑު މެޗުގެ 27 ވަނަ މިނެޓުގައި ޖެހީ މުހައްމަދު މާއިޝް އެވެ. ކިހާދޫން ދެ ލަނޑުގެ ލީޑެއްގައި އޮއްވައި ކުޑަރިކިލު ޓީމުގެ ހުސައިން ހަނާން ވަނީ މެޗުގެ 36 ވަނަ މިނެޓުގައި ގޯލެއްޖަހާ އެޓީމަށް އުއްމީދެއް ގެނެސްދީފައެވެ. އެކަމަކު މުޅި މެޗުގައިވެސް މޮޅަށް ކުޅުނު ކިހާދޫ ޓީމުގެ އީމާން ވަނީ މެޗުގެ 55 ވަނަ މިނެޓުގައި އެޓީމުގެ ތިން ވަނަ ލަނޑު ޖަހައިފައެވެ. ކިހާދޫގެ ހަތަރު ވަނަ ލަނޑު އޭގެ އަށް މިނެޓު ފަހުން ޖެހީ އަލީ އަނީސް އެވެ. އެއަށްފަހު މެޗުގެ 74 ވަނަ މިނެޓުގައި ކުޑަރިކިލު ޓީމަށް ލިބުނު ޕެނަލްޓީއަކުން ހަނާން ވަނީ ނަތީޖާ 4-2 އަށް ބަދަލުކޮށްލައިފައެވެ. މެޗުގެ 85 ވަނަ މިނެޓުގައި ކިހާދޫ ޓީމުގެ އަލީ ފަރުހާން ވައްދާލި ގޯލާއެކު ގްރޫޕުގެ އެއް ވަނަ ޓީމުގެ ގޮތުގައި އެޓީމަށް ސެމީގެ ޖާގައެއް ޔަގީންވިއެވެ. މިއަދުގެ މެޗުގެ މޮޅު ކުޅުންތެރިޔާގެ މަގާމް ހޯދީ ކިހާދޫ ޓީމަށް ދެގޯލު ޖަހައިދިން އެޓީމުގެ ކެޕްޓަން އީމާން އަށެވެ.\nސެމީ ފައިނަލުގެ ފުރަތަމަ މެޗުގައި ބައްދަލުކުރާނީ މިދިޔަ އަހަރުގެ ފައިނަލުގައި ކުޅުނު ގޮއިދޫ އާއި އޭދަފުށްޓެވެ. އަންނަ ހުކުރު ދުވަހު ހަވީރު މި ދެޓީމު ވާދަކުރާއިރު ހޮނިހިރު ދުވަހު ހަވީރު ކުޅޭ ސެމީ ފައިނަލުގެ ދެ ވަނަ މެޗުގައި މުބާރާތް ބާއްވާ ދޮންފަނު ނުކުންނާނީ ކިހާދޫއާ ދެކޮޅަށެވެ. މި މުބާރާތުގެ ޗެމްޕިއަންކަން މިދިޔަ އަހަރު ހޯދީ ފައިނަލުގައި ޕެނަލްޓީ ޖަހައިގެން އޭދަފުށި ބަލިކޮށް ގޮއިދޫ އެވެ. މިއީ ދޮންފަނު އިންވިޓޭޝަން ކަޕް އަތޮޅުގެ 23 އަހަރުން ދަށުގެ ޒުވާނުންނަށް އަމާޒުކޮށްގެން ކުރިއަށްގެންދާ ތިން ވަނަ އަހަރެވެ.


Mashroou Thah Baarah Kuriyah Ebadhey, Hurihaa Uhmeedheh Haasilkohdheynan - MDP - Vaguthu\nއެމްޑީޕީގެ ސަޕޯޓަރުންތަކެއް – ވަގުތު އިމޭޖްސް: އިބްރާހިމް ޝާބިލް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ސަރުކާރުން މަޝްރޫއުތައް ބާރަށް ކުރިއަށް އެބަގެންދާ ކަމަށް ވެރިކަން ކުރާ އެމްޑީޕީން ބުނެފިއެވެ.\nއެމްޑީޕީން މިހެން ބުނީ އެޕާޓީގެ ވެރިކަމަށް ތިން އަހަރު ފުރުމުގެ މުނާސަބަތުގައި ނެރުނު ބަޔާނެއްގައެވެ.\nއެމްޑީޕީގެ ބަޔާނުގައި ބުނީ 2018 ވަނަ އަހަރު އެޕާޓީއަށް ވެރިކަން ލިބުނު މައިގަނޑު ސަބަބަކީ އެމްޑީޕީގެ ރިޔާސީ ކެންޑިޑޭޓް ސޯލިހް ވެވަޑައިގަތް ވަޢުދުތަކާއި ގެންގުޅުއްވާ ތަޞައްވަރު ކަމަށެވެ. އަދި އަނިޔާވެރިކަމާއި ޚުދުމުހުތާރު ވެރިކަމުގެ ގޮތްތަކަކުން ރައްޔިތުން މިންޖުވުމަށް ނިންމެވި ނިންމެވުމަކީ ވެސް ވެރިކަން ލިބުނު ސަބަބެއް ކަމަށް އެމްޑީޕީން ބުނެއެވެ.\nމި ސަރުކާރުގެ ތިން އަހަރު ދުވަހުގެ މުއްދަތުގެ ތެރޭގައި ގިނަ ބޮޑެތި ބަދަލުތަކެއް ރައްޔިތުންނަށާއި ރާއްޖެއަށް ގެނެސްދެއްވާފައިވާކަން އުފަލާއެކު ފާހަގަކޮށް ރައީސް ސޯލިހާއި ސަރުކާރަށް މަރުޙަބާ ދަންނަވާ ކަމަށް އެމްޑީޕީން ބުނެއެވެ.\n"މި މުއްދަތުގެ ތެރޭގައި، ސަރުކާރުން ރައްޔިތުންނަށް ބިރުދެއްކުމާއި އަނިޔާވެރިކަން އިސްކުރުން ވަނީ ނިމުމަކަށް ގެންނަވާފައެވެ. ޑިމޮކްރެސީއާއި ޤާނޫނުގެ ވެރިކަމަށް އަހުމިއްޔަތުކަންދެވި، ހެޔޮ ވެރިކަމުގެ ނިޒާމެއް ޤާއިމުކުރެވިފައިވެއެވެ. ޖުޑިޝަރީ އިސްލާޙުކުރެއްވުމުގެ މަސައްކަތުގެ ތެރެއިން އައު ސްޕްރީމް ކޯޓެއް އައްޔަނުކުރައްވައި، ހެޔޮ ބަދަލުތަކެއް ގެންނަވަމުންދާކަން ފާހަގަކުރަމެވެ. މިނިވަން މުވައްސަސާތަކަށް ނުފޫޒުފޯރުވުމުގެ ސަޤާފަތް ބަދަލުކުރައްވައި، އެތަންތަން މިނިވަންކަމާއި މުސްތަޤިއްލުކަމާއެކު މަސައްކަތްކުރުމަށް ސަރުކާރު ހުރަހަކަށް ނުވެއެވެ. ސިޔާސީ ޙަރަކާތްތަކަށާއި މީޑިއާގެ މިނިވަންކަމަށް ޖާގަދެވި، އެކަންކަން ކަށަވަރުކޮށްދެއްވަމުން ގެންދަވާކަން ފާހަގަކުރެވެއެވެ. ހަމައެފަދައިން ރައްޔިތުން ބާރުވެރިކުރުވުމަށާއި ލާމަރުކަޒުކުރުމަށް ބޮޑެތި އިސްލާޙީ ބަދަލުތަކެއް މި3އަހަރުގެ ތެރޭގައި ގެންނަވާފައިވެއެވެ." އެމްޑީޕީގެ ބަޔާނުގައި ބުނެފައި ވެއެވެ.\nއެމްޑީޕީގެ މި ސަރުކާރުގައި އދ. ގެ 76 ވަނަ އާންމު މަޖިލީހުގެ ރިޔާސަތަށް ރާއްޖޭގެ ޚާރިޖީ ވަޒީރު ޢަބްދުﷲ ޝާހިދު އިންތިޚާބުވެވަޑައިގެންފައިވާކަން ފަޚުރުވެރިކަމާއެކު ފާހަގަކުރާކަމަށާއި އަދި މި ތިންއަހަރުގެ ތެރޭގައި ރާއްޖެއާއި ބައިނަލްއަޤުވާމީ ދުނިޔެއާ ގުޅުން ވަރަށް ބޮޑަށް ބަދަހިވަމުންގޮސްފައިވާކަން ވެސް ފާހަގަކުރާ ކަމަށް އެމްޑީޕީގެ ބަޔާނުގައި ބުނެފައި ވެއެވެ.\nކޮވިޑް-19 ގެ ބޮޑެތި ގޮންޖެހުންތަކާ އެކުވެސް، ރާއްޖޭގެ އެކި ކަންކޮޅުތަކުގައި އަސާސީ ޚިދުމަތްތައް ފޯރުކޮށްދެއްވުމުގެ މަސައްކަތްތަކާއި މަޝްރޫއުތައް ސަރުކާރުން ބާރަށް ކުރިއަށް ގެންދަވާކަން ހިތްހަމަޖެހުމާއެކު ފާހަގަކޮށް، ރައީސް ސޯލިހަށާއި ސަރުކާރަށް އެމްޑީޕީން މަރުޙަބާ ދަންނަވާ ކަމަށް ވެސް އެމްޑީޕީން ބުންޏެވެ. އަދި ސަރުކާރުގެ ބާކީ އޮތް އަހަރުތަކުގައި ރައްޔިތުންގެ އުއްމީދުތަކާ އެއްމިންވަރަށް ކަންކަން ޙާޞިލުކުރައްވަމުން ގެންދަވާނޭކަމުގައި ޔަޤީންކުރާ ކަމަށް އެމްޑީޕީން ބުންޏެވެ.\nއެމްޑީޕީން ބުނީ ރައްޔިތުންގެ އުންމީދުތައް އަދިވެސް ގުޅިފައި ވަނީ އެމްޑީޕީގެ ވެރިކަމާއި ކަމަށެވެ.\nނޮވެމްބަރު 17, 2021 10:38\nއެއްވެސް ހަމައެއްލަމައެއް ނެތި ސިޔާދަތެއްނެތި ބާރެއްނއެތި ދިވެހ ދައިލަތް ފަނާކޮއްލި3އަހަރުވެސް ފަސްދީފި\nނޮވެމްބަރު 17, 2021 10:48\nބާރަށް ކުރިއަށް މިދަނީ އަޑިއަށް. ދަރަނީގެ ކަނޑަކަށް ގެނބިގެން\nނޮވެމްބަރު 17, 2021 11:15\nނޮވެމްބަރު 17, 2021 11:17\nސުޕަސޮނިކް ސްޕީޑައްވުރެވެސްބާރު ސޮޕީޑްބާރުކަމުން ތަރައްގީ ލޮލައްވެސްނުފެނޭ\nނޮވެމްބަރު 17, 2021 11:19\nހޮޑު ނުލެވުނީ ހަމަ ކިރިޔާ!\nނޮވެމްބަރު 17, 2021 13:26\nވަރައްކަން ކުރީ ކަލޭމެންގެ ގެތައް އެހެރީ އިގިރޭސް ވިލާތުގަ.\nމާލޭ ރައްޔިތުންނަށް އެންމެ އިހާނެތިކޮށް ކަންތައް ކުރި ވެރިކަން މީ. ރިޔާސީ އިންތިޚާބާ މެދު ތި ދެކޭ ހުވަފެންތައް ބިލާހަކަށް ހަދާލާނަން އިރާދަކުރެއްވިއްޔާ\nނޮވެމްބަރު 17, 2021 16:18\nއެމްޑީޕީ ފޮލާ ކައްކަނީ\nނޮވެމްބަރު 17, 2021 17:19\nރާޑަ އަސްދޫންޏެއްތަ އެއުޅެނީ ރާޑީވެގެން. އެހެންޏާ ކުރެވުނު އެއްވެސް ކަމެއް ނެތް!\nނޮވެމްބަރު 17, 2021 17:31\nވެރިކަމަށް އައި މަގުމަތިން މުނާފިގުންގަނޑު ދޮގާ ހީލާތާއި ބޮޑެތި އޮޅުވާލުމާއި ވައްކަމުން. ދެން ސްޕަމެޖޯރިޓީއާއިއެކު ގައުމުން ކުރަންފެށީ ވައްކަމާއި އެކި ކުޅިކުޅި! އެކުޅިގަނޑު މިއަދު މުޖުތަމަޢުން މި ފެންނަނީ! ލާދީނީބައިނގަނޑު 2023ގައިރަައްޔިތުންބުނާނީ ބޮޑުތަނުން ނޯ ނޯ ނޯ ނޯ ނޯ ނޯ އޭ! ތިޔައީ މިގައުމަށް ބޮޑުމުސީބާތެއް ޖެހިފައޮތް ޕާޓީއެއް! ސޯލޭ ވެރިކަމަށް ބަޔަކުގެނައީ! އެމްޑީޕީއަށް އެކަނި ވެރިކަމަކަށްނާދެެވޭނެ!މިގައުމަކު! ސާފުތޯ މުނާފިގުންތަކާ. ވެރިކަމަށް އަންނަ ކޮންމެ ފަހަރަކުﷲ ކޯފާއެއް އެބަ ފޮނުވާ! ހިސާބަށްވުރެ ނުބައިނުލަފާ ވީމަވާނި އެެހެން!3އަހަރު ގައުމު ބަނޑަށް ޖެހުނީ! ރައްޔތިންގެ މުދާ ތައް ވަގުންނަށް ކާންދިނީ! ރައްޔިތުމީޙާ އޮޓި ދަރާ ވިކި އެތައްރައްޔިތުންނެއް ބޮޑުބަލިކަމުގައި މަރުވެ ޒިއްމާނުނެގި ގައުމަށް ހޯދި ހުރިހާ ފައިސާތަކެއް ބަޑުއަޅާލާގެން ދިވެހިގައުަމށް ޓައިމްޕާސް. އިސްތިއުފާ ދީފައި ގެޔަށްދޭ! 2023 ގާތްވާވަރަކަށް ނޫސްތަކުގެ ހެޑްލައިންތައް ވަރަށް ރީތިވާނެ! ރައްޔިތުން ވިސްނަންތިބޭތި! މުނާފިގުދައްޖާލުން ފާޅުވާގޮތް!\nނޮވެމްބަރު 17, 2021 17:51\nބާރައް ކުރިއައް މަސައްކަތްތައް ނިންމޭނީ ކުރިޔައް އޮތް 100 އަހަރު ވެރިކަމުގަ ބާއްވައިގެން.\nނޮވެމްބަރު 17, 2021 19:26\nއަނދިރި މީހަކައް ވެއްޖިއްޔާ ފެންނާނެ.\nނޮވެމްބަރު 18, 2021 04:25\nކީކޭ. ބުނާނީ ‘ ގައުމު ބަނޑަށް ޖެހެނީ // ރައްޔިތުން ހަފުސް.ވެނިމެނީ / މުސާރަވެސް ދެވޭނެފަދަވެސް ނެތް ))


Bridge Mathee Gai5Kaivenyeh Kohfi - Vaguthu\nބްރިޖް މަތީގައި ފަސް ކައިވެންޏެއް ކޮށްފި\nބްރިޖް މަތީގައި ކުރިއަށްދާ ކައިވެނީގެ ހަފްލާތަކުގެ ތެރެއިން - ވަގުތު އިމޭޖަސް: އިބްރާހީމް ޝާބިލް\nމާލެ އާއި ހުޅުލެއާއި ދެމެދު އަޅާފައިވާ ސިނަމާލެ ބްރިޖް މަތީގައި ފަސް ކައިވެންޏެއްކޮށްފިއެވެ.\nމި ކައިވެނީގެ ހަފްލާތައް މިހާރު ކުރިއަށްދާއިރު، ގިނަ ބަޔަކު ދަނީ ހަފްލާތަކުގައި ބައިވެރިވަމުންނެވެ. ބްރިޖް މަތީގައި ބާއްވާ ކައިވެނީގެ މިހަފްލާތައް ކުރިއަށް ދާނީ މިއަދު ހަވީރު 4:00 އިން އިރުއޮއްސި 6:00 އަށެވެ.\nމިއަދު ބާއްވަމުންދާ ކައިވެނީގެ ހަފްލާތަކުގެ ވެޑިންގ ބެކްޑްރޮޕް އާއި އެއާއި ގުޅިގެން ކުރަންޖެހޭ އެންމެހައި ޑެކޮރޭޝަންތައް ހަމަޖައްސާފައިވަނީ ހައުސިންގ މިނިސްޓްރީގެ ފަރާތުންނެވެ. މާލެ އާއި ހުޅުލެ އާއި ދެމެދު އަޅަމުންދާ ބްރިޖް މަތީގައި ކައިވެނި ކުރުމުގެ ގިނަ ޚަރަދުތައް ހަމަޖައްސަވައި ދެއްވާނީ ސަރުކާރުންނެވެ. އެގޮތުން ކައިވެނިކުރާ މީހުން ޒީނަތްތެރިވުމުގެ ޚަރަދާއި، ޕާޓީގެ ކެއުމާއި ޕާޓީ ތައްޔާރު ކުރުމުގެ ޚަރަދު ވެސް ކުރަނީ ސަރުކާރުންނެވެ.\nބްރިޖް މަތީގައި ކައިވެނި ކުރުމަށް ހައުސިން މިނިސްޓްރީ އިން ފޯމް ދޫކުރަން ފެށީ މިމަހުގެ ފަސް ވަނަ ދުވަހު އެވެ. އެދުވަހު ފޯމް ދޫކުރަން ފެށިތާ މާގިނައިރެއް ނުވެ 250 އަށް ވުރެ ގިނަ މީހުން ވަނީ ބްރިޖް މަތީގައި ކައިވެނި ކުރަން ފޯމް ނަގާފައެވެ.\nބްރިޖްގައި ކައިވެނި ކުރެވޭނީ ފަސް ތީމަކަށެވެ. އެއީ "މޯލްޑިވިއަން"، "ޗައިނީޒް"، "ފްލޯރަލް"، "ސަންސެޓް"ގެ އިތުރުން "ވިންޓޭޖް" ތީމެވެ. ބްރިޖް މަތީގައި ކުރާ ކައިވެންޏަކީ އަންހެން މީހާ އާއި ފިރިހެން މީހާގެ ވެސް އަލަތު ކައިވެންޏަށް ވާންޖެހެއެވެ.\nކުލަގަދަ ރަސްމިއްޔާތަކާއި އެކު ސިނަމާލެ ބްރިޖް ހުޅުވާފައިވަނީ ރޭގައެވެ. ދިވެހި ސަރުކާރާއި ޗައިނާ ސަރުކާރުގެ އިސް ބޭފުޅުންގެ އިތުރުން ގިނަ ޢަދަދެއްގެ ބަޔަކު ބައިވެރިވި އެ ރަސްމިއްޔާތުގައި ހަވާއރުވުމާއި އެކިއެކި ކުޅިވަރުތައް ވަނީ ދައްކާލާފައެވެ.\nހަވާއެރުވުމުގެ ހަރަކާތްތަށް ކުރިއަށް ގެންގޮސްފައި ވަނީ އެމެރިކާގެ ނިއު ޔޯކްއަށް ނިސްބަތްވާ އާއިލާއެއްގެ ތެރެއިން 1950 ވަނަ އަހަރު އުފެދުނު ފަޔަވޯކް ކުންފުންޏެއް ކަމަށްވާ ގުރޫސީއިން -- ވަގުތު އިމޭޖެސް: އިބްރާހިމް ޝާބިލް\nސިނަމާލެ ބްރިޖް ހުޅުވުމުގެ ރަސްމިއްޔާތުގެ ތެރެއިން - ވަގުތު އިމޭޖްސް: އަމީން ފަހުމީ\nސިނަމާލެ ބްރިޖްގެ މަސައްކަތަށް 200 މިލިއަން ޑޮލަރު ޚަރަދު ވާއިރު އޭގެ ތެރެއިން 116 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީ އެވެ. އަދި 72 މިލިއަން ޑޮލަރަކީ ޗައިނާގެ ލޯނު އެހީ އެވެ. މި މަޝްރޫއަށް ދިވެހި ސަރުކާރުން 12 މިލިއަން ޑޮލަރު ހޭދަކޮށްފައިވެއެވެ. މާލެ އާއި ހުޅުލެއާއި ދެމެދު ބްރިޖެއް އެޅުމަކީ، ރައީސް އަބްދުﷲ ޔާމީންގެ ރިޔާސީ ވައުދުފުޅެކެވެ.\nއޮގަސްޓް 31, 2018 17:05\nއޮގަސްޓް 31, 2018 17:11\nމިމީހުން މިވަރަށް ކުދިންތަށް އުރައިގެން މިއުޅެނީ ބޭރުތަންތަނުގައި އޮންނަގޮތަށް ވާންވެގެންތަ. އެމީހުން ކައިވެނި ކުރަނީ ރަށްމެދަށް އެތައް ދަރިންނެށް ހޯދުމަށްފަހު. ދެން ކައިވެނި ކުރާއިރު އެކުދިން ބާކީ ނުކުރަންވެގެން އުރައިގެން ުްޅޭނެ. ބަޔަކު ހަމަ ކަމެއްކުރާއިރަށް ކޮޕީކޮށް އެކަމެއް ކުރަންޖެހޭ އެކަން އެވަނީ ކިހިނެއްވެގެންކަމެއް ނުބަލާ.\nއޮގަސްޓް 31, 2018 20:02\nކަލޭ އިންނަން އުޅުނު ކުއްޖާ އެހެންމީހަކާ އިނީދޯ؟ ކަލޭގެ ކޮމެންޓްއިން ސިފަވަނީ އެމަންޒަރު. ކެކެކެ ކުރާނެ ކަމެއްނެތް ބްރޯ! އަނެއްކާވެސް އެހެންކުއްޖަކު ހޯދަމާ ދޯ! ކެކެކެކކެ\nސެޕްޓެމްބަރު 1, 2018 01:50\nއެއީ ނުހަލާލު އަސްލުވެސް އެމީހުންގެ ދަރިންކަން އެނގި ޔަގީންވެގެންތަ ތިހެންކިޔަނީތި؟ އެހެންވިޔަސް ދެން މާތްﷲ އެމީހުނަށް ފާފަ ފުއްސަވާފަ ވެދާނެ އެބަޔަކު ބޭޒާރު ނުކުރަމާ އިންޝާﷲ. އެމީހުން އުޅުނުހާލެއް މިހާރުއުޅޭހާލެއް ކުރާ ހިތާމަޔެއް އަހަރުމެނަކަށް ނޭނގޭނެ..ދެން މިމީހުން މިބުރިޖުގަ މެރީ ކުރިޔަސް ހަސަދަވެރި ނުވަމާ އިންޝާﷲ އެއީ އެކިމީހުންނަށް އެކި އުފާލިބޭނީ އެކި އިމްތިހާންވާހެން އެކަމް މާތްﷲ އެންމެނަށްވެސް ހަމަ ހަމަ ކުރައްވަވާ.. އަޅުގަނޑުމެން އަމިއްލަޔަށް ނުބައި މަގު އިހުތިޔާރުކުރީމާ ބަދުނަސީބުވެރި ވަނީ\nއޮގަސްޓް 31, 2018 17:15\nޙަޑި ކަމެއް މީހުން އަޅުވެތި ކުރުއް\nއޮގަސްޓް 31, 2018 17:22\nވަރައް ބޮޑައް ސުކުރިއްޔާ ރައީސްޔަމިމު ކައިވެނިކުރާ ހުރިހާކުދިންނައް ރަނގަޅުމުސްތަގުބަލަކައްއެދެން ރަނގަޅުދަރިފަސްކޮޅަކައްއެދެން 2018ޔާނުއައް ކަށަވަު މަގޭވޯޓުޔާމިނައް\nއޮގަސްޓް 31, 2018 17:36\nއޮގަސްޓް 31, 2018 18:01\nތިޔަބުރިޖަކީ ސަތޭކަޕަސަންޓު އައްނިގެ ހިއްސާ މިހާރު އުފާވެއްޖެދޯ އޯކޭތަ\nއޮގަސްޓް 31, 2018 20:18\nކައިވެނި ވެވުނު ހުރިހާ ކުދިންނަށް ވެސް އުފާވެރި ހަޔާތެއްް ދެއްވާށި. އާމީން\nސެޕްޓެމްބަރު 1, 2018 01:37\nއޮގަސްޓް 31, 2018 22:02\nމިސަރުކާރުން ކުރާކަންކަމަކީ ފާޑެއްނުކިޔަދޫކުރެވޭ ވަރުގެ ކަމެއްނޫން. ކާވެނި ފޯމު ހުށަހެޅި 200 މީހުން ކަމަށް ވިދާޅުވަނީ އެކަމު5ކާވެނި ކުރީ ބާކީ 195 ކާވެނި ކޮބާ؟5ކާވެނި ކުރުމަށް ފުރުޞަތުދިނީ ކިހިނެއް؟ ހަމަ ފުލެޓު ދިނަސް މިބޭފުޅުން ކަންކުރަނީ ހަމަމިގޮތަށް. އެއްވެސް ކަމެއްގަ އޮގަނޭޒު ކަމެއް ހަމަހަމަކަމެއް އިންސާފެއްނެތް އަޅުގަނޑު ނުދެނަހުރިން އެއްވެސް ސަަކާރަކުން، ކާވެނި ޕާޓީތަކަށް ޚަރަދުކޮށް ބާތުޑޭ ޕާޓީތަކަށް ޚަރަދު ކުރަމުން ދާކަމެއް. މިއީ އެކިޔާ އަމާޒު ލާހޫރޭ. މިހެންމިވަނީ ޔާމީނަށް ފެނިވަޑައިގަންނަވާ ޚިޔާލު ފުޅަށް އަމިއްލަ ރައުޔަށް ކަންކުރާތިން ވާގޮތް.ވޯޓު ހޯދަން އުޅުނަސް މީދެންބޮޑުވަރު! އަޅުގަނޑު ޚިޔާލު ހަވާ އެރުވުމަށް ޚަރަދުކުރި 45 މިލިޔަން ރުފިޔާ 195 ކާވަންޏަށް ޚަރަދުކުރުން ކީއްތޯ؟ އޭރުން އަލިފާނަށް އަޅާބޭކާރެއް ނުވާނެ ރޭޒާއަލި އޯކޭ. ޤައުމުގެ ރައްޔިތުން ތިއްބެވީ ވަރަށް ހާލުގަ. އަނގަޔާއަތަކާ ދިމާނުވެ ފިޔާކިލޯއެއް /50 ރުފިޔާ މީވަރަށްވާހަކަ.


Strength training maa fakka!\nކަސްރަތު ކުރުމުގައި ސްޓްރެންތް ޓްރެއިނިން ޕްރޮގްރާމަކީ ކާޑިއޯ ކަސްރަތުތަކާއި އެއްވަރު މުހިއްމު ކަމެވެ. ހަމައެކަނި ކާޑިއޯ ކަސްރަތު ކޮށްގެން މީހާގެ ބަރުދަން ލުއި ކުރާ ނަމަ، ކުއްލިއަކަށް މާބޮޑަށް ހަށިގަނޑު ލުއި ކޮށްފިނަމަ ގައިގެ ހަންގަނޑު ދޫވެ އެވެ. ރީތި ބައްޓަމެއްގައި ހުރުމުގެ އިތުރުން ސްޓްރެންތް ޓްރެއިނިން ގެ ސަބަބުން ހަށިގަނޑުގެ މަސްތައް ޓޯންކޮށް ރީތިކޮށްދެއެވެ.\nއާއްމުކޮށް މިފަދަ ކަސްރަތުތައް ކުރަނީ ޑަމްބެލްސް އާއި ބާބެލްސް ބޭނުން ކޮށްގެން ކަމުގައި ހީވިއަސް މި ފަދަ ކަސްރަތު ކުރުމަށް ރެސިސްޓަންސް ބޭންޑްސް، މެޑިސިން ބޯލްސް، ސަސްޕެންޝަން ރޯޕްސް އަދި ޖިމް މެޝިން ބޭނުން ކޮށްގެން ކުރެވިދާނެ އެވެ. އަދި މީގެ އިތުރުން މީހާގެ ހަށިގަނޑުގެ ބަރުދަން ބޭނުން ކޮށްގެން ހެދިދާނެ އެވެ.\nއެމެރިކާގެ ސެންޓަ ފޯ ޑިސީސް ކޮންޓްރޯލް އެންޑް ޕްރިވެންޝަނުން 2015 ގައި ނެރެފައިވާ ގައިޑްލައިންގައިވާ ގޮތުގެމަތިން ހަފުތާއަކު ދެފަހަރަށްވުރެ ގިނައިން މި ފަދަ ކަސްރަތުކުރަން ޖެހެ އެވެ. އަދި މި ފަދަ ކަސްރަތުތައް ކުރަންވީ ފައި، އުނގަނޑު، ބުރަކަށި، ބަނޑު، މޭމައްޗާއި ކޮނޑާއި އަތުގަ އެވެ. ރާއްޖޭގައި ހިންގާ ބޫޓު ކޭމްޕްތަކުގައި ޓަޔަރާއި ވާ ބޭނުން ކޮށްގެން އަދި ޖިމްތަކުގައި ވެސް މިފަދަ ކަސްރަތުކުރުން މިހާރު ދަނީ އާއްމުވަމުންނެވެ.\nގިނަ ބަޔަކު ދެކޭ ގޮތުގައި ކަސްރަތު ކުރުމުގައި ސްޓްރެންތް ޓްރެއިނިން ނުވަތަ ރެސިސްޓަންސް ޓްރެއިނިންގް، ހަދަންވަނީ ހަމައެކަނި ބޮޑީ ބިލްޑަރުންނާއި ޕްރޮފެޝަނަލް އެތްލީޓުންނެވެ. މިއީ މީހާ ފުޅާކޮށް ބިޔަ ކުރުމަށް ކުރާ ކަސްރަތުތަކެއްގެ ގޮތުގައި އޮންނަނީ ހީވެފަ އެވެ. ބޮޑީ ބިލްޑް ކުރާ މީހުން ހަދަނީ ހާއްސަ ކަސްރަތުތަކެކެވެ. އަދި އެމީހުންނަކީ ވަކި ނިއުޓިރިޝަނަލް ގައިޑްލައިނެއް އޮންނަ ބަޔެކެވެ.\nއެހެންނަމަވެސް މިއީ ހުރިހާ އުމުރުފުރައެއްގެ މީހުންނަށް ފިޓްކޮށް ހުރުމަށް އެހީތެރވިދޭ ކަމެކެވެ. އަދި މިއީ ވަކިން ހާއްސަކޮށް ބަރުދަން މާ އިތުރުވެ ފަލަވެފައި މީހުން ނުވަތަ އޮބީސް މީހުންނަށާއި ހިތުގެ ބަލިތަކާއިއާތްރައިޓްސް ފަދަ ބަލިތަށް ހުންނަ މީހުންނަށް ވަކިން މުހިއްމު ކަމެކެވެ.\nސްޓްރެންތް ޓްރެއިނިންގެ ސަބަބުން ސިއްހީ އެތަށް ފައިދާއެއް ކުރެ އެވެ. މީހާގެ ހަށިގަނޑުގެ މަސްތައް ޓޯންވެ ރީތިވުމުގެ އިތުރުން، ސްޓްރެންތް ޓްރެއިނިންގެ ސަބަބުން މީހާ ވަރުގަދަވެ ފިޓް ވެއެވެ. އަދި މިކަމުގެ ސަބަބުން ހަށިގަނޑުގެ ޖޮއިންޓްތަށް އެކި އެކި އިންޖަރީއިން ރައްކާތެރި ކޮށްދެ އެވެ.\nއުމުރުން ދުވަސްވެ ގައި ބާރުދެރަވެ މަސްތަކުގެ ބާރުކެނޑެން ދިމާވުން ލަސްކޮށްދީ މީހާ ފްލެކްސިބަލްކޮށް ދެއެވެ. އަދި މިކަމުގެ ސަބަބުން މީހާ އުމުރުން ދުވަސްވީ ކަމުގައި ވިޔަސް އެކަނި ހަރަކާތްތެރިވެ މިނިވަންކަމާއި އެކު އުޅުމަށް ފުރުސަތުދެއެވެ.\nސްޓްރެންތް ޓްރެއިނިން އެހެން ފައިދާއަކަށް ބަލާއިރު މިހާގެ ބަރުދަން މެނޭޖުކުރުމަށާއި، މަސަލް ޓް ފެޓް ރޭޓިއޯ އިތުރުކޮށް ދެއެވެ. އެގޮތުން މަސަލް ބިލްޑްވުމުގެ ސަބަބުން ހަށިގަނޑުގެ ރެސްޓް މޯޑްގައި ގިނަ ކިލޯޖޫލްސް އަންދާލައި ދެއެވެ.\nމީގެ އިތުރުން މީހާގެ ހަށިގަނޑުގައި ބުންވަރު އިތުރުކޮށް ފަސޭހައިން ވަރުބަލިވުމުން ދުރުކޮށް ދެއެވެ. ސިއްހީ ފައިދާތަކަށް ބަލާއިރު މިއީ ގައިންގައިން ނާރާބަލިތަށް ކަމުގައިވާ ހަކުރުބަލި، ހިތުގެ ބަލި، އާތްރައިޓިސް، ޑިޕްރެޝަން އަދި އޮބީސިޓީ (އާދަޔާ ހިލާފަށް ފަލަވުން) މީހާ ދުރުކޮށްދޭ ކަމެކެވެ.\nމިފަދަ ކަސްރަތު ޕްރޮގްރާމެއް ކުރުމުގައިވެސް ވިސްނަންވީ ހަށިގަނޑުގެ މަސްތައް ރިކަވަރީއަށް ކަސްރަތުނުކޮށް ބައެއް ދުވަސް ދޫކޮށްލުމަށެވެ. އަދި އެއްވެސް ކަސްރަތް ޕްރޮގްރާމެއް ފެށުމުގެ ކުރިން ފިޓްނަސް އިންސްޓްރަކްޓަރެއްގެ ލަފާ ހޯދުމަށެވެ.


Konme dhuvahaku fen nuvaraanama hashigandah vaagoi engeytha?\nދުވާލަކު ކިތައް ފަހަރު ފެންވަރަން ހެއްޔެވެ؟ ތަޖުރިބާކާރުންގެ ނަޒަރުގައި ކޮންމެ ދުވަހަކު ފެން ވަރަން ޖެހެނީ ކިހާ ވަރަކަށް ހެއްޔެވެ؟ ޔަގީންވާ ކަމަކީ ހެނދުނު ހޭލައިގެން ދަތް އުނގުޅައި ކޮފީ ބޮއެ ހަދާ ގޮތަށް ފެން ވެރުމަކީ ވެސް ވަރަށް ގިނަ ބަޔަކު އާދަކޮށް ކުރާ ކަމެކެވެ.\nހެނދުނު ހޭލައިގެން ފެން ވަރަން އާދަވެފައި ތިބޭ މީހުން ބުނަނީ ހެނދުނު ފެން ނުވަރާނަމަ ގައިން ސާފުވެފައިވާ ކަމުގެ އިހްސާސް ނުކުރެވޭ ކަމަށާއި ހަށިގަނޑަށް ތާޒާކަން ލިބި ނިދި ފިލަނީ ފެން ވަރާލީމަ ކަމަށެވެ. ޚާއްސަކޮށް ފަތިހު ކަސްރަތު ކުރަން އާދަވެފައި ތިބޭ މީހުން އޮފީހަށް ދާނީ ހަމަ ގައިމުވެސް ރީތިކޮށް ފެންވަރާލައިގެންނެވެ.\nސިއްހީ ތަޖުރިބާކާރުން ބުނާ ގޮތުގައި ކޮންމެ ދުވަހަކު ފެންވެރުމުން ސިއްހަތަށް ވަކި އިތުރު ފައިދާތަކެއް ލިބޭ ކަމެއް ހޯދިފައެއް ނެތެވެ. ހާވާޑް މެޑިކަލް ސްކޫލްގެ ހާވާޑް ހެލްތު ޕަބްލިޝިންގެ އެޑިޓަރު ޑރ. ރޮބާޓް ޝިމާލިން ވިދާޅުވީ ކޮންމެ ދުވަހަކު ފެންވެރުމުން ލިބޭ ފައިދާ އަށް ވުރެ ސިއްހަތަށް ލިބޭ ގެއްލުން އިތުރުވެދާނެ ކަމަށެވެ.\nގައި ދޮވެ އުނގުޅާ ހެދުމުން ހަމުގައި ހުންނަ ތެލާއި ރަނގަޅު ބެކްޓީރިއާތައް ނެތިގެން ދެއެވެ. ނަތީޖާއެއްގެ ގޮތުން ހަންގަނޑު ކުރަކިވެ، ހިރުވާ އަދި ކަހާގޮތް ވުމަކީ އެކަށީގެންވާ ކަމެކެވެ.\nއުމުރުން ދުވަސްވީ މީހުންނަށް މި މައްސަލަ އިތުރުވާނެ އެވެ. ސަބަބަކީ ދުވަސްވުމުން ހަން ތުނިވެ، ފެން މަދުވެ، އަދި މާ ނާޒުކު ވާނެތީ އެވެ.\nހަންގަނޑު ޑްރައި ވުމާއި ކްރެކްވުން ފަދަ ކަންތައް ދިމާވުމުން އެ ތަންތަނުގައި ޖަރާސީމު އަށަގަންނަން ފަސޭހަވާނެ އެވެ. ނަތީޖާއެއްގެ ގޮތުން އިންފެކްޝަންތައް ޖެހި އަދި އެލާޖިކް މައްސަލަތައް އިތުރުވެ އެވެ.\n"އަހަރެންނަށް ހީވަނީ ގިނަ މީހުން ފެންވަރަނީ ނަލަކޮށް ޒީނަތްތެރިކޮށް ތިބުމުގެ ބޭނުމުގައިހެން،" ކޮލަމްބިއާ ޔުނިވަސިޓީ ސްކޫލް އޮފް ނާސިންގެ އެސޯސިއޭޓް ޑީން ފޯ ރިސާޗް އަދި އިންފެކްޝަސް ޑިޒީޒް އެކްސްޕާޓް ޑރ. އެލައިނޭ ލާސަން ވިދާޅުވި އެވެ.\n"ގިނަ ބަޔަކު ހީކުރަނީ ފެން ވަރަކީ ސާފުތާހިރު ވުމުގެ ގޮތުންނޭ. ނުވަތަ ސާފުވުމަށޭ. ނަމަވެސް ޖަރާސީމު އަށަގަންނަ ގޮތަށް ބަލާނަމަ އެކަން ވަނީ އެހެނެއް ނޫން. މާ ގިނައިން ފެންވެރީމަ ހަމުގައި ހުންނަ ގުދުރަތީ ފަށަލަ ހަލާކުވޭ. އަދި ފަސޭހައިން ޖަރާސީމާއި ވައިރަލް އިންފެކްޝަންތަކަށް މަގުފަހިވޭ،' އޭނާ ވިދާޅުވި އެވެ.\nބެވަލީ ހިލްސް ހަމުގެ ޑޮކްޓަރު ޖެނިފާ ހާމަން ވިދާޅުވީ ފެން ވެރުމުން ހަމުގައި ހުންނަ ނެޗުރަލް އޮއިލްސް އާއި ދިފާއީ އޯގަނިޒަމްސް ނެތިގެން ދެއެވެ. ނަތީޖާއެއްގެ ގޮތުން އެގްޒީމާ އެނޫން ވެސް ހަމުގެ މައްސަލަތައް ދިމާވުން ގާތެވެ.\nހަމުގެ ބައެއް ޑޮކްޓަރުން ވިދާޅުވާ ގޮތުގައި އިންސާނުންގެ ދިފާއީ ނިޒާމަށް މައިކްރޯއޯގަނިޒަމްސް އާއި ހިރަފުސް ހަށިގަނޑުގައި ހުރުން ބޭނުންތެރިއެވެ. އޭރުން ހަށިގަނޑަށް ދިފާއަށް އެންޓިބޮޑީޒް އުފެދޭނެ އެވެ. އެހެންވެ މާ ގިނަގިނައިން ފެންވެރުމުން އެލާޖީ އާއި ނޭވާއަށް އުނދަގޫވުން، އޮޓޯއިމިއުން ބަލިތައް އަދި ހަކުރުބަލި ވެސް ޖެހުމުގެ ފުރުސަތު ބޮޑުވެ އެވެ.\n"އިންސާނާގެ ހަށިގަނޑަކީ ހަގީގަތުގައި ރަނގަޅަށް ތެޔޮ ޖަހާފައިވާ މެޝިނެއް ފަދަ އެއްޗެއް. އަހަންނަށް ހީވަނީ ގިނަ މީހުން ފެން ވަރަނީ މާ ގިނައިން ހެން. ކޮންމެދުވަހަކު ފެންވެރުމަކީ ބޭނުންކަމެއް ނޫން،" ޖޯޖް ވޮޝިންޓަން ޔުނިވަސިޓީގެ އެސިސްޓެންޓް ޕްރޮފެސާ އޮފް ޑާމަޓޮލޮޖީ ޑރ. ބްރެންޑަން މިޗެލް ވިދާޅުވި އެވެ.\nމިޗެލް ވިދާޅުވީ ހަފުތާ އަކު ދެ ފަހަރު ފެންވެރުމުން ރަނގަޅުވާނެ ކަމަށެވެ. ކޮންމެ ދުވަހަކު ފެން ވަރާނަމަ އެ ފެންވެރެނީ މާ ގިނައިން ކަމަށެވެ.\nފެންވަރާއިރު ވީހާ ވެސް ކުޑަވަގުތުކޮޅެއް ފެންވެރުމުގައި ހޭދަކުރުމަށާއި ތާފަނާ ފެނުން ފެންވެރުމަށް ވެސް ޑރ. ބްރެންޑަން އިރުޝާދު ދެއްވި އެވެ. މާ ގިނަ ފެން ޚާއްސަކޮށް ހޫނުފެނުން ހަންގަނޑު ޑްރައި ވާނެ އެވެ.


Hulhudhoo-Meedhoo petion majilis ai EC ai LGA ah fonuvaifi\nހުޅުދޫ - މީދޫ ޕެޓިޝަން މަޖިލީހާއި އީސީއާއި އެލްޖީއޭއަށް ފޮނުވައިފި\nއައްޑޫ ސިޓީ ހުޅުމީދޫ: ސިޓީ ކައުންސިލުން ހުޅުމީދޫ ވަކިކުރަން އެދޭ ފޯމު މަޖިލީހާއި އީސީއާއި އެލްޖީއަށް ފޮނުވައިފި -- ފޮޓޯ: އައިލެންޑް އައިލްސް\nއައްޑޫ ސިޓީ ކައުންސިލުން އެ އަތޮޅު ހުޅުދޫ އާއި މީދޫ ވަކިކޮށް އެ ދެ ރަށުގައި ރަށު ކައުންސިލެއް އުފެއްދުމަށް އެދި ހުށަހަޅާ ޕެޓިޝަން ރައްޔިތުންގެ މަޖިލީހާއި އިލެކްޝަންސް ކޮމިޝަން (އީސީ) އާއި ލޯކަލް ގަރުވަމަންޓް އޮތޯރިޓީ (އެލްޖީއޭ) އަށް ފޮނުވައިފި އެވެ.\nޕެޓިޝަންގެ މަސައްކަތުގައި އިސްކޮށް އުޅޭ ހުޅުމީދޫގެ އިންތިޒާމް ކޮމިޓީގެ ޗެއާ އަހްމަދު ޝަރީފު މިއަދު ވިދާޅުވީ، މަޖިލީހުގެ ރައީސް މުހައްމަދު ނަޝީދާއި އީސީގެ ރައީސް އަހްމަދު ޝަރީފާއި އެލްޖީއޭގެ ރައީސް އަދި ހޯމް މިނިސްޓަރު އިމްރާން އަބްދުﷲގެ އިތުރުން ހުޅުދޫ ދާއިރާގެ މެންބަރު އިލްޔާސް ލަބީބާއި މީދޫ ދާއިރާގެ މެންބަރު ރޮޒައިނާ އާދަމަށް ޕެޓިޝަން ފޮނުވާފައިވާ ކަމަށެވެ.\nހުޅުދޫ އާއި މީދޫގެ އިންތިޒާމް ކޮމިޓީގެ ޗެއާ ޝަރީފު އިތުރަށް ވިދާޅުވީ އިންތިޒާމް ކޮމިޓީން އެ މަސައްކަތް ކުރަމުން ދަނީ ލާމަރުކަޒީ ގާނޫނުގެ ރޫހާ އެއްގޮތަށް ވީހާ ވެސް ގާތުން ހިދުމަތްތައް ލިބިގަތުމަށް އެ ދެ ރަށުގެ ގިނަ އަދަދެއްގެ މީހުން އެ ދެ ރަށުގައި ރަށު ކައުންސިލެއް އުފެއްދުމަށް އެދެމުންދާތީ ކަމަށެވެ.\nލާމަރުކަޒީ ގާނޫނު އެންމެ ފުރަތަމަ ފާސްވިއިރު، ކައުންސިލަކަށް ސިޓީއެއްގެ ދަރަޖަ ދެވެނީ އެ ކައުންސިލެއްގައި ހިމެނޭ ރަށެއްގެ ނުވަތަ ރަށްރަށުގެ އާބާދީގައި 30،000 މީހުން ހަމަވުމުންނެވެ. އަތޮޅު އަތޮޅުގެ ހުރިހާ ރަށެއް ހިމެނޭ ގޮތަށް މުޅި އަތޮޅަށް ސިޓީއެއްގެ ދަރަޖަ 2011 ވަނަ އަހަރު ދެވުނީ އެ އަތޮޅުގެ ހުރިހާ ރަށެއް ހިމަނައިގެން 30،000 މީހުންގެ އާބާދީ ހަމަވާތީ އެވެ.\nއެކަމަކު 2014 ވަނަ އަހަރު އެ ގާނޫނަށް ގެނައި އިސްލާހާ އެކު ކައުންސިލެއްގައި 10،000 މީހުންގެ އާބާދީ ހަމަވާނަމަ އެ ކައުންސިލަކަށް ސިޓީއެއްގެ ދަރަޖަ ދެވެ އެވެ. އެ އިސްލާހުގެ ދަށުން ޏ. ފުވައްމަލަކަށް އެ އަހަރު ސިޓީއެއްގެ ދަރަޖަ ދެވުނުއިރު، މި އަހަރުގެ ފުރަތަމަ ދުވަހު ވަނީ ހދ. ކުޅުދުއްފުއްޓަށް ވެސް ސިޓީއެއްގެ ދަރަޖަ ދީފަ އެވެ.\nޕެޓިޝަންގައި ފާހަގަ ކޮށްފައިވާ ގޮތުން، ލާމަރުކަޒީ ގާނޫނު މިހާރު އޮތް ގޮތުންނަމަ އައްޑޫ ސިޓީގެ ކައުންސިލުން ހުޅުދޫ އާއި މީދޫ ވަކިކުރިޔަސް، އެ ސިޓީގެ ގުޅިފައިވާ ރަށްރަށް ހިމަނައިގެން އާބާދީގައި 10،000 މީހުން ހަމަވާނެ އެވެ. އަދި އައްޑޫ ސިޓީގެ އެންމެ އާބާދީ ބޮޑު، ހިތަދޫގައި އެކަނި ވެސް ސިޓީ ކައުންސިލެއް އުފައްދަން ބޭނުންވާ އެ އަދަދުގެ އާބާދީއެއް އޮންނާނެ އެވެ.\nއައްޑު އަތޮޅުގައި މީހުން ދިރިއުޅޭ ހަ ރަށް އޮންނައިރު، ހުޅަނގު ފަރާތުގައި އޮންނަ މީހުން ދިރިއުޅޭ ހަތަރު ރަށް ވަނީ ލިންކް ރޯޑަކުން ގުޅާލަފަ އެވެ. އެއީ ހިތަދޫއާއި، މަރަދޫއާއި، މަރަދޫފޭދޫ، އަދި ފޭދޫ އެވެ. ހުޅުދޫ އާއި މީދޫ އޮންނަނީ އެ ރަށްތަކާ ވަކިން އަތޮޅުގެ އިރުމަތީ ފަރާތުގަ އެވެ. ހުޅުދޫ އާއި މީދޫ ވެސް އޮންނަނީ އެއް ފަސްގަނޑަކަށެވެ.\nއައްޑޫ ސިޓީ ކައުންސިލް އައްޑޫ ސިޓީ ލޯކަލް ކައުންސިލްތަކުގެ އިންތިހާބު + ސ. ހުޅުދޫ\nއައްޑޫ ސިޓީން ހުޅުމީދޫ ވަކި ކުރަން އެދި ޕެޓިޝަނެއް ހުށަހަޅަނީ\nމަސްޕްލާންޓްގެ މަސައްކަތް ކުރުމަށް ބަޔަކާ ހަވާލުކޮށްފި\nނިޒާރުގެ ނުސީދާ ރައްދެއް ސޯބެއަށް\nއައްޑޫގެ ނަންތަކާމެދު އަދިވެސް ހިތްހަމަނުޖެހުން!


School thakugai gaidhuru kameh nei: Dr. Nazla\nސްކޫލުތަކުގައި ގައިދުރުކަމެއް ނެތް: ޑރ. ނަޒްލާ\nއެންއައިއޯސީއިން ބޭއްވި ނޫސްވެރިންގެ ބައްދަލްވުމުގައި ޑރ. ނަޒްލާ މުސްތަފާ ވާހަކަދައްކަވަނީ. ސްކޫލުތަކުގައި ގައިދުރުކަމެއް ނެތް ކަމަށް އޭނާ ވިދާޅުވި--\nސްކޫލުތަކުގައި ދަރިވަރުން އެކަށީގެންވާ ވަރަށް ގައިދުރުކަން ނުބަހައްޓާ ކަމަށް ކަމަށް ވިދާޅުވެ ކޮވިޑް ކޮންޓްރޯލްކުރަން އެކުލަވާލި ޓެކްނިކަލް އެޑްވައިޒަރީ ގްރޫޕް (ޓެގް) ޓީމުގައި ހިމެނިވަޑައިގަންނަވާ ޑރ. ނަޒްލާ މުސްތަފާ ކަންބޮޑުވުން ފާޅުކުރައްވައިފި އެވެ.\nޑރ. ނަޒްލާ މިހެން ވިދާޅުވީ ރާއްޖެ ޓީވީން ގެނެސްދިން "ފަލަސުރުހީ" ޕްރޮގްރާމްގައި ރޭ ވާހަކަ ދައްކަވަމުންނެވެ.\nނަޒްލާ ވިދާޅުވީ ބޮޑެތި މީހުން ވެކްސިން ޖެހި ނަމަވެސް ހުރިހާ ކުޑަކުދިންނަށް ވެކްސިން ނުދެވޭ ކަމަށާއި އެހެންކަމުން ސްކޫލުތަކުން ކޮވިޑްގެ ކޭސްތައް ފެންނަމުންދާ ކަމަށެވެ.\nއޭނާ ވިދާޅުވީ ކޮވިޑްގައި އާންމުކޮށް މާބޮޑަށް ކުދިން ބަލިނުވި ނަމަވެސް އެންމެ ފަހުގެ އައުޓްބްރޭކްގައި ވަރަށް ބޮޑަށް ކުދިން ބަލިވި ކަމަށެވެ. އަދި ކޮވިޑްގެ ބައްޔަށް ފަހު ދިމާވާ "މިސްކު"ގެ ހާލަތާ ގުޅިގެންވެސް 10 ވަރަކަަށް ކުދިން އައިސީޔޫގައި ފަރުވާ ދިން ކަމަށެވެ. އެހެންކަމުން އަދިވެސް ވެކްސިން ޖެހުމުގެ ކަންކަން ފުރިހަމަވުމުގެ ކުރިން ބަލައިގެން އުޅުމަށް ނަޒްލާ އިލްތިމާސް ކުރެއްވި އެވެ.\nނަޒްލާ ވިދާޅުވީ ކޮވިޑަށް ވުރެ ބޮޑަށް މިހާރު ސްކޫލުތަކުން ފެންނަނީ އެހެން ރޯގާތައް ކަމަށެވެ.\n".....ވަަރަށް ގިނަ ބެލެނިވެރިން އެބަ ވިދާޅުވޭ ދަރިވަރުން ސްކޫލަށް ދާން ފެށިފަހުން ރޯގާ ޖެހެން ފަށައިފިޔޭ. އަނެއްހެން ބަލާއިރު އަޅުގަނޑަކަށް ހިޔެއް ނުވޭ ސްކޫލުތަކުގައި އެހާބޮޑަށް ޑިސްޓެންސިން (ގައިދުރުކަން) އެހާ ބޮޑަށް ބެހެއްޓޭހެނެއް. އެއީ ކޮވިޑް އެވަރަށް ނުފެތުރަނަސް އެހެން ރޯގާތައް އެބަ ފެތުރޭ. މިވެސް މިއީ ހަމައެގޮތަށް ރެސްޕިޓޮރީ [ނޭވާލާނިޒާމުގެ ތެރެއިން] ދާ ވައިރަސް ތައް. އެހެންވީމާ އޭގެ މާނައަކީ މެޝާޒްތައް [ ގައިދުރުކަން] ނެތިއްޔޭ]" ނަޒްލާ ވިދާޅުވި އެވެ.\nއޭނާ ވިދާޅުވީ ސްކޫލުތަކުގައި ރޯގާތައް ފެތުރެނީ ރޯގާގެ އަލާމަތްތައް ހުންނަ ކުދިން ވެސް ސްކޫލުތަކަށް ދާތީ ކަމަށް ބެލެވޭ ކަމަށާއި އޭގެ ހައްލަކީ އަލާމަތްތައް ހުންނަ ކުދިން ސްކޫލުތަކަށް ނުފޮނުވުން ކަމަށެވެ.\nރޯގާތައް އިތުރުވި އިރު އަރިދަފުސް ރޯގާ ޖެހިގެން މިދިޔަ މަހު ޑޮކްޓަރަށް ދެއްކި މީހުންގެ އަދަދު ވަރަށް ބޮޑަށް އިތުރުވެފައިވާ ކަމަށް އެޗްޕީއޭއިން ވަނީ ބުނެފަ އެވެ.\nއެޗްޕީއޭގެ ތަފާސްހިސާބުތަކުން އެނގޭ ގޮތުގައި މިދިޔަ ތިން އަހަރާ އަޅާބަލާއިރު ވެސް މިއަހަރުގެ މިހާތަނަށް އަރިދަފުސް ރޯގާ ޖެހިގެން ޑޮކްޓަރަށް ދެއްކި މީހުންގެ އަދަދުތައް ވަނީ ވަރަށް ބޮޑަށް އިތުރުވެފަ އެވެ. އެގޮތުން އަރިދަފުސް ރޯގާ ޖެހިގެން 11،348 މީހަކު މިދިޔަ މަހު ޑޮކްޓަރަށް ދެއްކި އެވެ.\nކޮވިޑް-19 ކޮވިޑް-19 އިގެ ބަލާއާފާތް ޑރ. ނަޒްލާ މުސްތޮފާ